<!-- wp:paragraph {"align":"center","textColor":"vce-bg","style":{"color":{"background":"#4100a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#4100a3;font-size:22px"><strong>"กมลวรรณ" ผงาดแชมป์หญิงเดี่ยว<br>หวด "ไทยแลนด์ เวิลด์ จูเนียร์ส เจ60"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "ไทยแลนด์ เวิลด์ จูเนียร์ส เจ60" เก็บคะแนนเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ต.ค. 2566 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา
        ประเภทหญิงเดี่ยว รอบชิงชนะเลิศ "บัว" กมลวรรณ ยอดเพ็ชร นักเทนนิสไทย วัย 16 ปี มืออันดับ 141 เยาวชนโลก และมือวางอันดับ 1 ของรายการ โชว์ความแข็งแกร่ง หวดเอาชนะ "แอ๊ตต้า" พิมพ์มาดา ทองคำ นักหวดร่วมชาติ วัย 17 ปี มืออันดับ 631 เยาวชนโลก และมือวางอันดับ 4 ของรายการ ได้อย่างขาดลอย 6-0 และ 6-1 กมลวรรณ ได้ครองแชมป์หญิงเดี่ยว ซึ่งนับเป็นแชมป์ไอทีเอฟ จูเนียร์ รายการที่ 2 ของตัวเอง ต่อจากครั้งแรกเมื่อเดือน ส.ค.ที่ผ่านมา พร้อมรับคะแนนสะสมอันดับเยาวชนโลก 60 คะแนน ส่วน พิมพ์มาดา รองแชมป์ ได้รับ 36 คะแนน
        ด้านประเภทชายเดี่ยว รอบชิงชนะเลิศ "เปนเน่" เปน จารุศร นักหวดเยาวชนทีมชาติไทย วัย 15 ปี มือวางอันดับ 3 และมืออันดับ 564 เยาวชนโลก ดวลแร็กเกตพ่าย มาการ์ คริวอชเชคอฟ นักหวดวัย 17 ปี มือวางอันดับ 1 และมืออันดับ 339 เยาวชนโลก 1-2 เซต ด้วยสกอร์ 4-6, 6-2 และ 0-6 ทำให้ เปน ได้รองแชมป์ รับคะแนนสะสมอันดับเยาวชนโลก 36 คะแนน ในขณะที่ มาการ์ คริวอชเชคอฟ ได้ครองแชมป์ชายเดี่ยว ซึ่งเป็นแชมป์ไอทีเอฟ จูเนียร์ รายการที่ 3 ได้รับ 60 คะแนน</code></pre>
<!-- /wp:code -->

<!-- wp:image {"id":39988,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3682-1024x683.jpeg" alt="" class="wp-image-39988"/></figure>
<!-- /wp:image -->