<!-- wp:paragraph -->
<p>นักหวดไทยรอหน่อย "บิ๊กเอ๋" แย้มจัดแมตช์อุ่นเครื่อง ถ้ารัฐบาลอนุญาตให้แข่งขันได้"บิ๊กเอ๋" นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทยฯ เปิดเผยว่า หลังจากที่รัฐบาลประกาศให้มีการผ่อนคลายล็อกดาวน์ลง ทำให้เทนนิสในประเทศเริ่มกลับมาซ้อมกันได้แล้ว แต่การแข่งขันยังทำไม่ได้ เพราะไม่ได้รับการอนุญาตจากทางรัฐบาล หลังจากที่ได้มีการซ้อมไปก่อนหน้านี้ ได้ไปสำรวจการฝึกซ้อมและการทำตามมาตรการรักษาระยะห่างทางสังคมที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) กำหนดไว้ และไปพูดคุยกับหลายๆ คน ซึ่งได้ฝากให้ระมัดระวังให้มาก เพราะยังไม่แน่ใจได้ว่าการแพร่ระบาดของไวรัสจะน้อยลงไปตลอด อาจจะมีการระบาดระลอก 2 ที่มีการเตือนกันไว้ และไม่อยากให้มีการติดเชื้อที่มาจากสนามเทนนิส เนื่องจากจะเป็นเรื่องใหญ่ จึงได้กำชับให้ทุกคนที่เกี่ยวข้องทำตามแนวทางปฏิบัติอย่างเคร่งครัดนายกิตตน์สมบัติกล่าวอีกว่า ถ้ารัฐบาลประกาศให้เทนนิสกลับมาแข่งขันได้ก็อาจจะจัดแมตช์อุ่นเครื่องให้นักหวดที่ไม่ได้แข่งขันกันมานานได้กลับมาลงสนามกัน เพื่อจะได้เรียกความฟิตและหาจุดบกพร่องของตัวเองก่อนจะออกทัวร์ไปแข่งขันในต่างประเทศเมื่อสถานการณ์ทุกอย่างดีขึ้นแล้ว แต่ก็ต้องพิจารณาสถานการณ์ต่างๆ ตามความเหมาะสม เพื่อให้ทุกคนปลอดภัยจากไวรัสโควิด-19 มากที่สุด

</p>
<!-- /wp:paragraph -->