<!-- wp:paragraph {"align":"center","style":{"typography":{"fontSize":20},"color":{"background":"#b0c2c9"}}} -->
<p class="has-text-align-center has-background" style="background-color:#b0c2c9;font-size:20px"><strong>บิ๊กสุชัยเปิดโผขุนพลนักหวดทีมชาติไทย<br>เฟ้นระดับมือท็อปล่าทอง "ซีเกมส์ 2025"</strong> </p>
<!-- /wp:paragraph -->

<!-- wp:paragraph -->
<p>ความเคลื่อนไหวของการแข่งขันกีฬาซีเกมส์ ครั้งที่ 33 ที่ประเทศไทยจะเป็นเจ้าภาพ ระหว่างวันที่ 9-20 ธ.ค. 2568 ล่าสุด ในส่วนกีฬาเทนนิส ซึ่งจะแข่งขันที่ศูนย์พัฒนากีฬาเทนนิสแห่งชาติ เมืองทองธานี ได้มีการตัดตัวนักเทนนิสที่จะเป็นตัวแทนทีมชาติไทยเข้าร่วมการแข่งขันเป็นที่เรียบร้อยแล้ว จากการเปิดเผยของ "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2<br>"บิ๊กสุชัย" กล่าวว่า นักเทนนิสที่ได้รับสิทธิ์เข้าร่วมเก็บตัวฝึกซ้อม และเข้าร่วมการแข่งขันกีฬาซีเกมส์ ครั้งที่ 33 มีจำนวน 10 คน โดยพิจารณาจากอันดับโลก ณ วันที่ 16 ส.ค. 2568 (วันที่ 1 ก.ย. เป็นวันสุดท้ายในการส่งรายชื่อ) สำหรับนักเทนนิสทีมชาติไทยชุดสู้ศึกซีเกมส์ 2025 มีดังนี้<br>นักกีฬาชาย จำนวน 5 คน ได้แก่ "แม็กซิ" แม็กซิมัส ภราพล โจนส์ "บูม" กษิดิศ สำเร็จ "แมงปอ" ภวิชญ์ สอนหลักทรัพย์ "จูเนียร์" วิชยา ตรงเจริญชัยกุล โดยทั้ง 4 คนนี้ พิจารณาจากอันดับประเภทเดี่ยว และ "ณัฐ" ปรัชญา อิสโร พิจารณาจากอันดับประเภทคู่<br>นักกีฬาหญิง จำนวน 5 คน "ไหม" มนัญชญา สว่างเเก้ว "รวงข้าว" ลัลนา ธาราฤดี "แต้ว" ทรรศพร นาคหล่อ "อีฟ" พัชรินทร์ ชีพชาญเดช โดยทั้ง 4 คน พิจารณาจากอันดับประเภทเดี่ยว และ "เอิร์ธ" เพียงธาร ผลิพืช พิจารณาจากอันดับประเภทคู่<br>"นักกีฬาชุดนี้มีประสบการณ์จากการแข่งขันเทนนิสอาชีพ ซึ่งก่อนซีเกมส์ได้เข้าร่วมการแข่งขันทั้งรายการภายในประเทศและต่างประเทศ เปรียบเสมือนเป็นการเตรียมความพร้อมสำหรับซีเกมส์ที่จะแข่งในบ้าน และจะมาเก็บตัวฝึกซ้อมร่วมกันก่อนที่การแข่งขันจะเริ่มขึ้นด้วย" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":51437,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/534529077_1199439435552370_5106430071732557143_n.jpg" alt="" class="wp-image-51437"/></figure>
<!-- /wp:image -->