<!-- wp:paragraph {"align":"center","style":{"typography":{"fontSize":20},"color":{"background":"#a6ddaf"}}} -->
<p class="has-text-align-center has-background" style="background-color:#a6ddaf;font-size:20px"><strong>"พัณณิน-ธนเพชร" ฟอร์มดี - "ฐานทัพ" โค่นเต็ง 1ฉลุยหวด "ไอทีเอฟ เวิลด์ เทนนิส ทัวร์" ที่นครศรีฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 3 ก.ค. 2567 เป็นการแข่งขันรอบแรกวันที่สอง "แน็ต" พัณณิน โควาพิทักษ์เทศ นักเทนนิสสาวไทย วัย 21 ปี ประเดิมสนามได้อย่างสวยงามในการแข่งขันประเภทหญิงเดี่ยว รอบแรก (32 คน) โดย พัณณิน ซึ่งเป็นมืออันดับ 608 ของโลก เรียกฟอร์มเก่งออกมาปราบ อลานา ซูบาซิช นักหวดดาวรุ่งของออสเตรเลีย วัย 17 ปี มือท็อปร้อยเยาวชนโลก และปัจจุบันเป็นมืออันดับ 1,186 ของโลก ที่ผ่านเข้ามาจากรอบคัดเลือก ได้ 2 เซตรวด 6-2, 6-0 ในเวลา 75 นาที ส่งผลให้ พัณณิน ผ่านเข้ารอบสอง หรือ 16 คนสุดท้าย ไปพบกับ อายาโนะ ชิมิสึ มือวางอันดับ 1 จากญี่ปุ่น และมืออันดับ 340 ของโลก ที่ดวลหืดจับก่อนเอาชนะ อาคันชา ดีลิป นิตตูเร จากอินเดีย 6-0, 3-6 และ 6-3</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบแรก (32 คน) "โอเว่น" ธนเพชร ฉันทะ นักเทนนิสทีมชาติไทย วัย 24 ปี ชุดคว้าแชมป์เทนนิส "2024 เดวิสคัพ" โซนเอเชีย/โอเชียเนีย กลุ่ม 3 และมืออันดับ 893 ของโลก พบกับ วู ฮา มินห์ ดึ๊ก จากเวียดนาม มืออันดับ 1,825 ของโลก และผลการแข่งขัน ปรากฏว่า ธนเพชร ของไทย เป็นฝ่ายเล่นได้ดีกว่า เอาชนะได้ 2-0 เซต 6-3 และ 7-6 ไทเบรก 7-3 ผ่านเข้ารอบสอง ไปพบกับ มิตสึกิ เหว่ย คัง ลีออง มือวางอันดับ 7 จากมาเลเซีย ที่หวดชนะ จิรัฏฐ์ นวสิริสมบูรณ์ 2-0 เซต 6-3, 6-1 ขณะที่ "แซค" ฐานทัพ สุขสำราญ นักเทนนิสหนุ่มไทย มืออันดับ 1,160 ของโลก ที่เคยเล่นให้ทีมชาติไทยชุดใหญ่มาแล้ว ลงแข่งขันประเภทชายเดี่ยว รอบแรก และทำผลงานได้อย่างยอดเยี่ยม ล้ม สเตฟาโนส ซาเคลลาริดิส นักเทนนิสจากกรีซ มือวางอันดับ 1 ของรายการ และมืออันดับ 447 ของโลก ได้ 2-0 เซต 6-2, 6-2 ฉลุยสู่การแข่งขันรอบสองได้เช่นกัน ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก พัชรินทร์ ชีพชาญเดช ชนะ ยูกะ โฮโซกิ (ญี่ปุ่น) 7-6(7-3), 6-3 สลักทิพย์ อุ่นเมือง แพ้ เคียวกะ โอคามูระ (ญี่ปุ่น) 1-6, 4-6 ภาวินี ร่วมรักษ์ แพ้ โมนิค แบร์รี่ (นิวซีแลนด์) 1-6, 3-6</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก ศิวณัฎฐ์ อุ้ยตยะกุล แพ้ เชส เฟอร์กูสัน (ออสเตรเลีย) 2-6, 6-7(3-7) ยุทธนา เจริญผล แพ้ อาจีต ไร (นิวซีแลนด์) 1-6, 4-6 เจมส์ วันแฮร์เซเลอ แพ้ อิซเซอิ โอคามูระ (2-6, 4-6) ภวิชญ์ สอนหลักทรัพย์ ชนะ ซิม ซังบีน (เกาหลีใต้) 6-3, 6-3 แม็กซิมัส ภราพล โจนส์ (วาง 3) ชนะ มัตเตโอ ลาวิซซารี (สวิตเซอร์แลนด์) 7-5, 6-2</p>
<!-- /wp:paragraph -->

<!-- wp:image {"id":43989,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449722106_889753443187639_3703173970553700627_n-1024x683.jpg" alt="" class="wp-image-43989"/></figure>
<!-- /wp:image -->