<!-- wp:paragraph {"align":"center","style":{"typography":{"fontSize":20},"color":{"background":"#afd2e0"}}} -->
<p class="has-text-align-center has-background" style="background-color:#afd2e0;font-size:20px"><strong>"กษิดิศ"ลิ่ว 8 คน-"ปรัชญา" หวดคู่แพ้ศึกชิงไวล์การ์ดออสเตรเลียน โอเพ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสรายการชิงไวล์การ์ดเข้าร่วมแข่งแกรนด์สแลมรายการแรกของปี "ออสเตรเลียน โอเพ่น 2025" รายการ "2025 เอโอ เอเชีย-แปซิฟิก ไวล์การ์ด เพลย์ออฟ" ที่เมืองเฉิงตู มณฑลเสฉวน ประเทศจีน เมื่อวันที่ 27 พ.ย.67 ประเภทชายเดี่ยว รอบแรก "บูม" กษิดิศ สำเร็จ นักเทนนิสไทย วัย 23 ปี มืออันดับ 413 ของโลก มือวาง 4 ของรายการ ลงดวลแร็คเกตกับนักเทนนิสจีน จิน หยู ควอน มืออันดับ 1053 ของโลก ผลปรากฎว่า ในเซตแรกเกมค่อนข้างสูสี ทั้งคู่ผลัดกันโต้สโตรกสู้กันสนุกจนต้องดวลไทเบรกตัดสิน กษิดิศ อาศัยหวดได้หนักหน่วงและเฉียบขาดกว่าชนะไป 7-6 ไทเบรก 10-8 จากนั้น กษิดิศ ก็ได้ใจในเซตสองไล่ต้อนชนะคู่แข่งเจ้าถิ่นไปอีก 6-3 ส่งผลให้ นักหวดไทยคว้าชัย 2-0 เซต ด้วยสกอร์ 7-6(<img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> และ 6-3 ผ่านเข้ารอบก่อนรองชนะเลิศ (8 คนสุดท้าย) ต่อไป</p>
<!-- /wp:paragraph -->

<!-- wp:paragraph -->
<p>ในวันเดียวกัน "ณัฐ" ปรัชญา อิสโร นักเทนนิสไทย วัย 29 ปี มือคู่อันดับ 166 ของโลก ได้จับคู่กับ เรย์ โฮ นักหวดไต้หวัน มือคู่อันดับ 137 ของโลก ซึ่งเป็นคู่มือวาง 4 ของรายการ ลงดวลแร็คเกตรอบก่อนรองชนะเลิศ (8 คู่สุดท้าย) กับคู่นักหวดญี่ปุ่น เซอิตะ วาตานาเบ้ กับ คาเครุ ยูซึกิ โดยแมทช์นี้คู่ ปรัชญา ชนะในเซตแรก 6-4 แต่พอเข้าเซตสองคู่ญี่ปุ่นเล่นได้เหนียวแน่นกว่าชนะบ้าง 6-3 ทำให้ต้องหวดซูเปอร์ไทเบรกตัดสิน และเป็นคู่ญี่ปุ่นที่เฉือนชนะหวุดหวิด 12-10 ส่งผลให้ ปรัชญา กับเพื่อนชาวไต้หวันต้องพ่ายหวิว 1-2 เซต ด้วยสกอร์ 6-4, 3-6 และ ซูเปอร์ไทเบรก 10-12 ชวดเข้ารอบรองฯไปอย่างน่าเสียดาย</p>
<!-- /wp:paragraph -->

<!-- wp:image {"id":46813,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/468434758_995443369285312_6976159133725154851_n-576x1024.jpg" alt="" class="wp-image-46813"/></figure>
<!-- /wp:image -->