<!-- wp:paragraph {"align":"center","textColor":"vce-bg","style":{"color":{"background":"#a30092"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30092;font-size:22px"><strong>"คุณานันท์" ฟอร์มฮอตล้มมือวาง 2 วันติด<br>ทะลุก่อนรองฯ หวด "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เก็บคะแนนสะสมอันดับเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 1 พ.ย. 2566 เป็นการแข่งขันรอบสาม (16 คน)
        ประเภทชายเดี่ยว "พุฒิ" คุณานันท์ พันธราธร นักหวดดาวรุ่งไทย วัย 15 ปี มืออันดับ 1,473 เยาวชนโลก พบกับ ฮัดสัน แบ็กซ์เตอร์ นักหวดวัย 18 ปี จากออสเตรเลีย ที่มีอันดับโลกสูงกว่า ซึ่งปัจจุบันเป็นมืออันดับ 681 เยาวชนโลก และยังเป็นมือวางอันดับ 11 ของรายการอีกด้วย ผลปรากฏว่า คุณานันท์ สามารถแข่งขันกับนักหวดรุ่นพี่ได้อย่างสูสี และทำได้ดีในจังหวะสำคัญ ไม่หวั่นแม้เป็นรองหลายขุม ส่งผลให้ คุณานันท์ เอาชนะได้ 2-0 เซต 7-5 และ 7-6 ไทเบรก 7-4 ผ่านเข้ารอบก่อนรองชนะเลิศ ไปพบกับ โนอาห์ การ์มา จากสวิตเซอร์แลนด์ มืออันดับ 811 เยาวชนโลก และมือวางอันดับ 15 ของรายการ ทั้งนี้ ถือเป็นการทำผลงานที่ดีต่อเนื่องของ คุณานันท์ ซึ่งในการแข่งขันรอบสอง ก็สามารถเอาชนะมือวางอันดับ 5 ของรายการมาได้ด้วย
       ด้านประเภทหญิงเดี่ยว "บัว" กมลวรรณ ยอดเพ็ชร นักเทนนิสไทย วัย 16 ปี เจ้าของแชมป์สัปดาห์ที่แล้ว มืออันดับ 140 เยาวชนโลก และมือวางอันดับ 1 ของรายการ ผ่านเข้ารอบได้ตามคาด หลังจากใช้ชั้นเชิงและประสบการณ์ หวดเอาชนะ เฉิน หยูฮัน นักเทนนิสชาวจีน มืออันดับ 1,248 เยาวชนโลก และมือวางอันดับ 15 ของรายการ ได้ 2-0 เซต 6-3 และ 6-1 กมลวรรณ ผ่านเข้ารอบก่อนรองชนะเลิศ ไปพบกับ เนา พัง ซิยี่ จากมาเลเซีย มืออันดับ 1,813 เยาวชนโลก
       สำหรับผลการแข่งขันของนักเทนนิสไทยรายอื่น มีดังนี้ หญิงเดี่ยว รอบสาม พิมพ์มาดา ทองคำ (วาง 7) ชนะ เพอร์ลีน จิ๋วพัฒนกุล 6-3, 6-1 มาหยา บุญญาอรุณเนตร (วาง 13) แพ้ ยุ คิกาว่า (วาง 2-ญี่ปุ่น) 6-3, 3-6 และ 4-6 ขณะที่ชายเดี่ยว รอบสาม ริว โกฎิกุล แพ้ ดูบิน วัลเดมาร์ (เดนมาร์ก) 4-6, 6-7(3-7)
       ประเภทหญิงคู่ รอบก่อนรองชนะเลิศ มาหยา บุญญาอรุณเนตร-เนา พัง ซิยี่ (มาเลเซีย) ชนะ สเตฟี่ มาริเธ่ อลูโด (ฟิลิปปินส์)-ยูซึฮะ เนะงิชิ (ญี่ปุ่น) 4-6, 6-3 และซูเปอร์ไทเบรก 11-9 ด้าน "คู่วาง 7" กมรวรรณ ก้อนศิลา-อันจาลี กิรานา จูนาร์โต้ (อินโดนีเซีย) ชนะ พิมพ์ลภัส ลิม-พิมพ์มาดา ลิม 6-2, 6-2 "คู่วาง 8" พรนภัส หงส์จำรัสศิลป์-ศรีนิธิ บาลาจี (อินเดีย) แพ้ "คู่วาง 3" มาลิกา อามีร์กาลิเอวา (คาซัคสถาน)-ยาสมิน วาโวโรวา (สโลวาเกีย) 1-6, 4-6
       ชายคู่ รอบก่อนรองชนะเลิศ ริว โกฎิกุล-อาราฟ สัมรัตฮาดา (สหรัฐฯ) ชนะ "คู่วาง 3"  ฮัดสัน แบ็กซ์เตอร์-ครูซ ฮิววิตต์ (ออสเตรเลีย) 6-2, 6-0
        สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2023/j-j60-tha-06a-2023/order-of-play/</code></pre>
<!-- /wp:code -->

<!-- wp:image {"id":40078,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3709-1024x683.jpeg" alt="" class="wp-image-40078"/></figure>
<!-- /wp:image -->