<p style="text-align: center;"><strong><span style="font-size: 14pt;">"พัชรินทร์-พัณณิน" ฉลุยก่อนรองฯ หวดเอส เอ ที</span></strong></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 825,000 บาท สัปดาห์ที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 ส.ค. ประเภทหญิงเดี่ยว รอบสอง "อีฟ" พัชรินทร์ ชีพชาญเดช นักหวดสาวไทยวัย 23 ปี มือ 625 ของโลก พบกับ มานะ อายูคาวะ นักหวดญี่ปุ่น วัย 23 ปี มือ 805 ของโลก ปรากฏว่า พัชรินทร์เล่นได้แน่นอนกว่า หวดเอาชนะได้ 2 เซตรวด 6-3, 6-3 ใช้เวลาแข่งขัน 1 ชั่วโมง 34 นาที ผ่านเข้ารอบก่อนรองชนะเลิศ พบกับ รูตูย่า โบซาเล มือวางอันดับ 7 จากอินเดีย ที่ชนะ เริ่น เจีย ฉี จากจีน 7-6(10), 6-2

ด้าน "แน็ต" พัณณิน โควาพิทักษ์เทศ นักหวดดาวรุ่งไทยวัย 15 ปี ดีกรีทีมชาติไทยชุดเอเชี่ยนเกมส์ ครั้งที่ 18 "จาการ์ต้า ปาเล็มบัง 2018" ที่ผ่านเข้ามาจากรอบคัดเลือก และรั้งมือ 1,063 ของโลก ยังเดินหน้าคว้าชัยได้อย่างต่อเนื่อง เมื่อหวดเอาชนะ ซูซาน่า ซโลโชว่า นักหวดจากสโลวาเกีย อายุ 28 ปี มือ 501 ของโลก ได้ 2 เซตรวด 6-3, 6-4 ผ่านเข้ารอบก่อนรองชนะเลิศได้เช่นกัน ซึ่งจะพบกับ หวัง ซินหยู่ จากจีน ที่ชนะ คิม ดาบิน จากเกาหลีใต้ 6-1, 3-1 Ret.

ส่วนผลการแข่งขันคู่อื่น หญิงเดี่ยว รอบสอง บุณยวีร์ ธรรมไชยวัฒน์ แพ้ ฮารุนะ อาราคาวะ (ญี่ปุ่น) 4-6, 2-6, บาร์โบร่า สเตฟโคว่า (เช็ก) ชนะ ลี หย่า ซวน (มือวาง4-ไต้หวัน) 6-0, 6-1, เนกธา เบนส์ (มือวาง5-ออสเตรเลีย) ชนะ ลี หัว เฉิน (ไต้หวัน) 6-4, 3-6, 6-3, หวัง ซี่หยู (มือวาง6-จีน) ชนะ มิชิกะ โอเซกิ (ญี่ปุ่น) 6-1, 6-2

หญิงคู่ รอบก่อนรองชนะเลิศ ณิชาต์ เลิศพิทักษ์สินชัย /เพียงธาร ผลิพืช แพ้ ฮารุนะ อาราคาวะ (ญี่ปุ่น) /คิม ดาบิน (เกาหลีใต้) 3-6, 3-6, กมลวรรณ บัวแย้ม /วรรษชล สวัสดี แพ้ มานะ อายูคาวะ (ญี่ปุ่น) /ซีล เดไซ (อินเดีย) 4-6, 6-3 และ 2-10, หวัง ซินหยู่ /หวัง ซี่หยู (จีน) ชนะ ฮิโรโกะ คุวาตะ /จิฮิโระ มูรามัทสึ (คู่มือวาง3-ญี่ปุ่น) 6-2, 7-6(1), ณัฐนิดา หลวงแนม /วรัญญา วงค์เทียนชัย แพ้ เดสตานี เอไอวา /เนกธา เบนส์ (คู่มือวาง4-ออสเตรเลีย) 7-5, 5-7 และ 7-10

<img class="alignnone size-full wp-image-14823" src="https://www.bucket.cloudaccess9.com/ltatorg/2018/08/D39C218C-A381-4A32-BA04-5DB464DBF412.jpeg" alt="" width="1800" height="1200" />

<img class="alignnone size-full wp-image-14851" src="https://www.bucket.cloudaccess9.com/ltatorg/2018/08/2080CF95-DD71-476B-B32F-6FF2E2533A85.jpeg" alt="" width="1800" height="1200" />