<!-- wp:paragraph {"align":"center","style":{"typography":{"fontSize":20},"color":{"background":"#e6f3d0"}}} -->
<p class="has-text-align-center has-background" style="background-color:#e6f3d0;font-size:20px"><strong>"แพตตี้" ทะลุตัดเชือก เดี่ยว-คู่ หวดคอร์ตดินที่โปแลนด์</strong></p>
<!-- /wp:paragraph -->

<!-- wp:paragraph -->
<p>"แพตตี้" พิมพ์รดา จัตวาพรวนิช นักหวดดาวรุ่งไทย วัย 17 ปี มืออันดับ 108 เยาวชนโลก และเป็นมืออันดับ 1 ของเยาวชนไทย เดินหน้าทำผลงานยอดเยี่ยมต่อเนื่องบนแผ่นดินยุโรป ในการแข่งขันไอทีเอฟ เวิลด์ เทนนิส ทัวร์ จูเนียร์ เก็บคะแนนสะสมอันดับเยาวชนโลก รายการ "เจ ทรี พอซนัน 2021" ศึกคอร์ตดิน ที่ประเทศโปแลนด์ เมื่อวันที่ 30 ก.ค.2564</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบก่อนรองชนะเลิศ "แพตตี้" มือวางอันดับ 1 ของรายการ ต้องออกแรงเล่น 3 เซต ก่อนที่จะพลิกสถานการณ์จากตกเป็นฝ่ายปราชัยไปก่อนเซตแรก กลับมาชนะ คริสตัล บลานช์ มือ 243 เยาวชนโลก จากสหรัฐอเมริกา 2-1 เซต 3-6, 6-1, 6-2 ทำให้ พิมพ์รดา ผ่านเข้ารอบรองชนะเลิศไปพบกับ ดาเรีย เชียทเนวา ดาวรุ่งรัสเซียวัย 14 ปี มือวางอันดับ 4 ของรายการ ที่เอาชนะ ลาวิเนีย มอลเรียล จากเยอรมันมา 2-0 เซต 6-4, 6-3</p>
<!-- /wp:paragraph -->

<!-- wp:paragraph -->
<p>ส่วนประเภทหญิงคู่ รอบก่อนรองชนะเลิศ "แพตตี้" จับคู่กับ อดา เพียสเตรอซินส์ จากโปแลนด์ ซึ่งถูกจัดให้เป็นคู่มือวางอันดับ 3 ของรายการ ช่วยกันหวดเอาชนะ คริสตัล บลานช์ จากสหรัฐอเมริกา กับ โอลก้า โกลาส จากโปแลนด์ ไปได้ 2-1 เซต 6-1, 2-6 และ ซูเปอร์ไทเบรก 10-8 ทำให้ "แพตตี้" และ คู่หู ผ่านเข้ารอบรองชนะเลิศไปพบกับคู่นักหวดรัสเซีย มือวางอันดับ 2 รายการ วิคตอเรีย มาตาโนวา กับ ดาเรีย เชียทเนวา ต่อไป</p>
<!-- /wp:paragraph -->

<!-- wp:image {"id":27826,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/IMG_8658-1024x768.jpg" alt="" class="wp-image-27826"/></figure>
<!-- /wp:image -->