<!-- wp:paragraph {"align":"center","style":{"typography":{"fontSize":20},"color":{"background":"#a1c5d5"}}} -->
<p class="has-text-align-center has-background" style="background-color:#a1c5d5;font-size:20px"><strong>“ธฤตา” ควงเด็กฮ่องกงคว้าชัยเข้าตัดเชือกหญิงคู่ “เจ60 อิโป”</strong></p>
<!-- /wp:paragraph -->

<!-- wp:paragraph -->
<p>ธฤตา หงษ์หยก นักเทนนิสเยาวชนไทย จับคู่กับ เหา ชิง โรซาลีน ชาน จากฮ่องกง เป็นคู่มือวาง 3 ของรายการ ช่วยกันหวดชนะ เอมิลี่ เฉิน จากออสเตรเลีย กับ ไค่ หนิง ชานย่า อึ่ง จากสิงคโปร์ 2-0 เซต 6-4, 7-6(7-4) ในการแข่งขันประเภทหญิงคู่ รอบก่อนรองชนะเลิศ เทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส ระดับเจ60 รายการ “เจ60 อิโป” ที่ประเทศมาเลเซีย เมื่อวันที่ 31 ก.ค.68คู่ของ ธฤตา กับนักเทนนิสฮ่องกง ผ่านเข้ารอบรองชนะเลิศ พบกับ คู่มือวาง 1 ของรายการ ลิซ่า อันซาอิ จากญี่ปุ่น กับ ชิง ลาม ไหล จากฮ่องกง ที่ชนะ ปารมี ทัดแก้ว กับ ศรร์วิศา กุลพิศาลรัศม์ สองนักหวดสาวไทยมาได้ 2-0 เซต 6-3, 6-3 ผลงานนักเทนนิสเยาวชนไทยคนอื่นๆ ดังนี้ ชายเดี่ยว รอบสาม ธรรม์ พันธราธร มือ 613 เยาวชนโลก และมือวาง 6 ของรายการ แพ้ ลัวะ เจียโหยว มือ 884 เยาวชนโลก และมือวาง 12 ของรายการจากจีน 0-2 เซต 6-7(3-7), 4-6ชายคู่ รอบก่อนรองชนะเลิศ ธรรม์ พันธราธร กับ ซิน ฮัง ทัม จากฮ่องกง เป็นคู่มือวาง 4 ของรายการ แพ้ ราฟาเลนติโน่ อาลี ดา คอสต้า กับ เอ็ม มูเรสซี่ มูคอริบ คู่มือวาง 7 ของรายการจากอินโดนีเซีย 0-2 เซต 3-6, 3-6 ริว โกฏิกุล กับ โจอาคิม กุนาวาน จากอินโดนีเซีย เป็นคู่มือวาง 6 ของรายการ แพ้ เฉิน หยาน หลาง จากจีน กับ เจสัน ฟุ จากฮ่องกง 1-2 เซต 6-4, 6-7(6-8) และซูเปอร์ไทเบรก 8-10</p>
<!-- /wp:paragraph -->

<!-- wp:image {"id":51075,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/526043678_1183856723777308_8082157065812294139_n-817x1024.jpg" alt="" class="wp-image-51075"/></figure>
<!-- /wp:image -->