<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7b00a3"}}} -->
<p class="has-text-align-center has-vce-bg-color has-text-color has-background" style="background-color:#7b00a3;font-size:22px"><strong>"ฐานทัพ" โชว์ฟอร์มเต็ง1ทุบปินส์<br>ฉลุยชนหนุ่มหล่อหวดไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 มี.ค. 2567 คู่ที่น่าสนใจ ประเภทชายเดี่ยว รอบสอง (64 คน) "แซค" ฐานทัพ สุขสำราญ นักเทนนิสหนุ่มลพบุรี วัย 22 ปี ดีกรีทีมชาติไทยชุดเอเชี่ยนเกมส์ ครั้งที่ 19 ลงสนามพบกับ จอห์น โทมาครูซ นักหวดหนุ่มฟิลิปปินส์ วัย 24 ปี
  ผลการแข่งขัน ปรากฏว่า ฐานทัพ โชว์ฟอร์มได้สมราคาเต็งหนึ่งของรายการ เก็บชัยชนะเหนือหนุ่มฟิลิปปินส์ได้ 2 เซตรวด 6-0, 6-1 ฐานทัพ ผ่านเข้ารอบสาม หรือ 32 คนสุดท้าย ไปพบกับนักเทนนิสหนุ่มหล่อ "แทน" แทนตะวัน ทัดเดโอ มายอลิ แม็คจิโอลิ นักแสดงและนายแบบลูกครึ่งไทย-อิตาลี จากกรุงเทพฯ ที่หวดได้อย่างยอดเยี่ยม ยังไม่เสียแม้แต่เกมเดียวต่อเนื่องเป็นวันที่สอง หลังเอาชนะ ศิรคุณ ควัฒน์กุล จากเชียงใหม่ มือ 65 ของไทย และมือวาง 31 ของรายการ 2-0 เซต 6-0 และ 6-0
  ด้าน "เมฆ" จิรัฏฐ์ นวสิริสมบูรณ์ นักเทนนิสหนุ่มกรุงเทพฯ มือ 58 ของไทย ที่เคยติดทีมชาติไทยมาแล้วหลายสมัย ใช้ชั้นเชิงและประสบการณ์หวดเอาชนะ ภูมิพัฒน์ สุขโข รุ่นน้องดาวรุ่งจากกรุงเทพฯ ได้ 2 เซตรวด 6-1, 6-4 จิรัฏฐ์ ควงแร็กเกตคู่ใจผ่านเข้ารอบสามไปพบกับดาวรุ่งจากลำปาง กันตินันท์ สูตินันท์โอภาส มือวาง 7 และมือ 23 ของไทย ที่ชนะ สุทธิภัทร ยุนกระโทก จากนนทบุรี 2-0 เซต 6-1 และ 6-2
  ขณะที่ประเภทหญิงเดี่ยว รอบสอง หรือ 32 คนสุดท้าย กมรวรรณ ก้อนศิลา มือ 64 ของไทย จากนนทบุรี เรียกฟอร์มเก่งออกมาปราบ พิมพ์ลภัส ลิม ลูกครึ่งไทย-สิงคโปร์ จากกรุงเทพฯ มือวาง 13 และมือ 32 ของไทย ได้ภายใน 2 เซต 6-3 และ 6-2 กมรวรรณ เดินหน้าเข้ารอบสาม หรือ 16 คนสุดท้าย ไปรอพบผู้ชนะระหว่าง พัชรินทร์ ชีพชาญเดช เต็ง 1 จากขอนแก่น มือ 5 ของไทย กับ อิสรีย์ สธนเสาวภาคย์ มือ 53 ของไทย จากปทุมธานี
  ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบสอง (64 คน) ศุภวัฒน์ แซ่อุ้ย (ภูเก็ต) ชนะ วีรวิชญ์ กำพุฒ (กทม.) 6-1, 6-0 ณัฐสิทธิ์ กุลสุวรรณ์ (กาญจนบุรี) ชนะ เตชธรรม ศรีเสน (ประจวบคีรีขันธ์) 6-1, 6-1 คงทรัพย์ คงคา (กทม.) ชนะ นพดล น้อยกอ (พิจิตร) 6-0, 6-0 อิกอร์ ซาราปคิน (ชลบุรี) ชนะ ปรินทร คุณาธาทร (ราชบุรี) 6-0, 6-3 จิรพงศ์ โรจนวาสี (นนทบุรี) ชนะ สุปานชัย จงกล (บุรีรัมย์) 6-1, 6-1
  ปราบ วิรุฬห์เศรษฐวิทย์ (กทม.) ชนะ เดเนียล เขียวรักษา (ชลบุรี) 6-2, 6-3 อัฐดิษย์ ศิลาอาสน์ (ชลบุรี) ชนะ พงศธรรม อสัมภินพงศ์ (นนทบุรี) 6-1, 6-0 สิริวัฒน์ คะประสิทธิ์ (กทม.) ชนะ รัชพล สง่าเพิ่มพูน (กทม.) 6-3, 6-0 ปัญณ์ณวัชญ์ สุทธิสมบูรณ์ (ลำปาง) ชนะ เยฟเกนี โดโรคอฟ (ชลบุรี) 6-0, 6-1 พีรณัฐ แสนพันธ์ (สมุทรปราการ) ชนะ อมเรศ อวยพร (ยะลา) 6-0, 6-1
  ชญานนท์ แก้วสุทอ (สระบุรี) ชนะ พีรวัชร สุขใจ (ชลบุรี) 6-2, 6-1 วงศ์วรัณ วงศ์เจริญ (สุราษฎร์ธานี) ชนะ ชัยภัช พูนพล (กทม.) 6-3, 6-0 อกนิษฐ์ พุ่มจิตร (เพชรบุรี) ชนะ ปฤณ พานิช (สมุทรปราการ) 6-1, 6-0 อนพัช ทิมางกูร (กทม.) ชนะ ดลณวรรธน์ วงคณานิโรจน์ (กำแพงเพชร) 6-0, 6-0 ปรัชญา ใบบ้ง (กทม.) ชนะ ธนาธิป โปติ (นนทบุรี) 6-2, 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ3MQ==.html</code></pre>
<!-- /wp:code -->

<!-- wp:image {"id":41882,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4105-1024x683.jpeg" alt="" class="wp-image-41882"/></figure>
<!-- /wp:image -->