<p style="text-align: center;"><strong><span style="font-size: 14pt;">"บุณยวีร์"ล้มมือวาง-“พัชรินทร์-เพียงธาร”ฉลุยหวด เอส เอ ที</span></strong></p>
<p>การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที” ชิงเงินรางวัลรวม 25,000 ดอลลาร์สหรัฐ หรือราว 825,000 บาท สัปดาห์ที่ 3 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 6 ส.ค. ในประเภทหญิงเดี่ยว รอบแรก “แตงโม” บุณยวีร์ ธรรมไชยวัฒน์ นักหวดสาวไทย วัย 20 ปี มืออันดับ 447 ของโลก พบ เดสตานี ไออาว่า มือวางอันดับ 3 ของรายการ และมืออันดับ 235 ของโลก วัย 18 ปี จากออสเตรเลีย ปรากฏว่า บุณยวีร์ พลาดท่าพ่ายขาดในเซตแรก ด้วยสกอร์ 1-6 ก่อนจะพยายามเล่นในฟอร์มของตัวเอง จนกระทั่งพลิกกลับมาเฉือนเอาชนะไป 2-1 เซต 1-6, 6-3 และ 6-0 ใช้เวลาแข่งขัน 1 ชั่วโมง 47 นาที ผ่านเข้ารอบสองต่อไป</p>
<p>ด้านประเภทหญิงคู่ รอบแรก (16 คู่) สาวไทยพบกันเอง "อีฟ" ณิชาต์ เลิศพิทักษ์สินชัย จับคู่กับ "จูน" ณัฐนิดา หลวงแนม เป็นคู่มือวางอันดับ 4 ของรายการ พบกับ "อีฟ" พัชรินทร์ ชีพชาญเดช และ "เอิร์ธ" เพียงธาร ผลิพืช และเป็นคู่ของ พัชรินทร์ กับ เพียงธาร ที่เล่นกันได้อย่างเข้าขา เอาชนะไปได้ 2 เซตรวด ด้วยสกอร์ 6-2, 6-4 ใช้เวลาแข่งขัน 1 ชั่วโมง 13 นาที ผ่านเข้ารอบก่อนรองชนะเลิศต่อไป</p>
<p>ส่วนผลการแข่งขันคู่อื่น หญิงเดี่ยว รอบแรก ดลรวี ตุ้มทอง แพ้ หลี่ ย่า ซวน (มือวาง6-ไต้หวัน) 0-6, 1-6, ชิโฮ อกิตะ (ญี่ปุ่น) ชนะ รูตูย่า โบซาเล (อินเดีย) 6-4, 1-6, 6-2, ปรานจาลา ยาดลาปัลลี (อินเดีย) ชนะ โมยูกะ อุชิจิมะ (ญี่ปุ่น) 6-2, 4-6, 6-4, ลู บรูโล (ฝรั่งเศส) ชนะ อายูมิ โคชิอิชิ (ญี่ปุ่น) 6-1, 6-3, หวัง ซี่หยู (จีน) ชนะ ฮารุนะ อาราคาวะ (ญี่ปุ่น) 6-1, 6-4, จุนริ นามิกาตะ (มือวาง 2-ญี่ปุ่น) ชนะ เคียวกะ โอกามูระ (ญี่ปุ่น) 7-5, 6-4, ลี หัว เฉิน (ไต้หวัน) ชนะ ฮิโรโกะ คูวาตะ (มือวาง 4-ญี่ปุ่น) 1-6, 6-0, 6-3</p>
<p>ขณะที่หญิงคู่ รอบแรก ปริษา รัชฎานนท์ /ณัชชารีย์ ธีรโชติจิรานนท์ แพ้เนกธา เบนส์ (ออสเตรเลีย) /บาร์โบร่า สเตฟโคว่า (เช็ก) คู่มือวาง 1 ของรายการ 0-6, 2-6, เริ่น เจีย ฉี (จีน) /หวัง ซี่หยู (จีน) ชนะ อะการิ อิโนอูเอะ (ญี่ปุ่น) /มิชิกะ โอเซกิ (ญี่ปุ่น) 6-2, 7-6(4), รุทุจา โพสาเล (อินเดีย) /ปรานจาลา ยาดลาปัลลี (อินเดีย) คู่มือวาง 3 ของรายการ ชนะ เดสตานี ไออาว่า (ออสเตรเลีย) /คาร์มาน ธันดี้ (อินเดีย) 6-3, 7-5<img class="alignnone size-full wp-image-13919" src="https://www.bucket.cloudaccess9.com/ltatorg/2018/08/6EAEF7F9-EE23-4800-BB74-BA589D0A6A83.jpeg" alt="" width="1800" height="1200" /><img class="alignnone size-full wp-image-13933" src="https://www.bucket.cloudaccess9.com/ltatorg/2018/08/3AA2C44C-0F39-4534-83F4-C42CDFA5B5A2.jpeg" alt="" width="1800" height="1200" /></p>

<!-- wp:paragraph -->
<p></p>
<!-- /wp:paragraph -->