<!-- wp:paragraph {"align":"center","textColor":"vce-bg","style":{"color":{"background":"#0020a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0020a3;font-size:22px"><strong>นักหวดหนุ่มไทยสุดต้านจอดป้ายศึกคู่<br>ลูกสักหลาด "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 17 ม.ค. 2567 เป็นการแข่งขันรอบเมนดรอว์วันที่สาม
  ประเภทชายคู่ รอบแรก (สาย 16 คู่) "เจได" เครดิต ไชยรินทร์ และ "วิน" ณัฐสิทธิ์ กุลสุวรรณ์ คู่นักหวดไวลด์การ์ดจากไทย มืออันดับ 1,593 และ 2,446 ของโลกตามลำดับ พบกับ ออเรียล โรก้า บาตาย่า จากสเปน และ กอนคาโล่ โอลิเวร่า จากโปรตุเกส มืออันดับ 137 และ 667 ของโลกตามลำดับ ผลการแข่งขัน ปรากฏว่า คู่นักหวดไทยพยายามสู้อย่างเต็มที่ ซึ่งเซตแรกแม้จะแพ้ขาด แต่เซตสองก็ยื้อถึงไทเบรก ก่อนที่คู่หนุ่มไทยจะปราชัย 0-2 เซต 1-6 และ 6-7 ไทเบรก 5-7 ในเวลา 1 ชั่วโมง 14 นาที ตกรอบแรก รับเงินรางวัลปลอบใจไปแบ่งกัน จำนวน 550 ดอลลาร์สหรัฐ หรือประมาณ 19,000 บาท ในขณะที่ ออเรียล โรก้า บาตาย่า และ กอนคาโล่ โอลิเวร่า ผ่านเข้ารอบก่อนรองชนะเลิศ ไปพบกับ ลุก จอห์นสัน จากสหราชอาณาจักร และ สแคนเดอร์ มานซูรี จากตูนิเซีย คู่เต็งหนึ่งของรายการต่อไป
  ด้านชายเดี่ยว รอบสอง (16 คนสุดท้าย) คู่ที่น่าสนใจ เจสัน จุง นักเทนนิสไต้หวัน วัย 34 ปี มืออันดับ 260 โลก พบกับ อาซิซ ดูกาซ จากตูนิเซีย วัย 26 ปี มืออันดับ 230 โลก โดยคู่นี้ดวลแร็กเกตกันได้อย่างสนุก และเป็น เจสัน จุง ที่ชิงทำแต้มในจังหวะสำคัญได้สำเร็จ จึงเป็นฝ่ายชนะไปในที่สุด 2-0 เซต 6-4 และ 7-6 ไทเบรก 7-4 ในเวลา 1 ชั่วโมง 42 นาที เจสัน จุง ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ ไรอัน เพนิสตัน จากสหราชอาณาจักร ที่ชนะ อู่ ถัง หลิน จากไต้หวัน 2-0 เซต 6-3 และ 7-6 ไทเบรก 7-5
  ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง เดนนิส โนวัก (ออสเตรีย) ชนะ กอนคาโล โอลิเวร่า (โปรตุเกส) 6-4, 6-4  
  ชายคู่ รอบแรก ริธวิก เชาดารี บอลลิปาลลี-นิกิ กาลิยันดา ปุณชา (อินเดีย) ชนะ มานูเอล กีนาร์-เกรชัวร์ ฌาคช์ (วาง 2 ฝรั่งเศส) 6-3, 6-4 เรย์ โฮ-ไคจิ อุจิดะ (ไต้หวัน-ญี่ปุ่น) ชนะ สาเกธ มีเนนี-รามกุมาร รามานาธาน (วาง 3 อินเดีย) 6-7(5-7), 7-5 และซูเปอร์ไทเบรก 10-7 โตชิฮิเดะ มัตสึอิ-ไคโตะ อุเอะสุกิ (วาง 4 ญี่ปุ่น) ชนะ ฮานส์ ฮาค เวอร์ดูโก้-นัม จีซุง (เม็กซิโก-เกาหลีใต้) 6-3, 6-4</code></pre>
<!-- /wp:code -->

<!-- wp:image {"id":41158,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_1486-1024x683.jpeg" alt="" class="wp-image-41158"/></figure>
<!-- /wp:image -->