<!-- wp:paragraph {"align":"center","style":{"typography":{"fontSize":20},"color":{"background":"#c2e3f1"}}} -->
<p class="has-text-align-center has-background" style="background-color:#c2e3f1;font-size:20px"><strong>"ฐานทัพ-พัชรินทร์" ได้ลุ้นแชมป์อีกสนามหนุ่มลูกครึ่งมาแรงซิวที่1คู่ผสม+ชิงฯเดี่ยว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนามที่ 7 ซึ่งเป็นสนามสุดท้ายของปี 2567 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 มิ.ย. 2567 เข้าสู่โค้งสุดท้ายของการแข่งขัน และมีพิธีมอบรางวัลในประเภทชายคู่และคู่ผสม โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา ประเภทชายคู่ รอบชิงชนะเลิศ ศิวณัฎฐ์ อุ้ยตยะกุล จากพัทลุง และ ฐานทัพ สุขสำราญ จากลพบุรี คู่มือวางอันดับ 1 ของรายการ ดวลแร็กเกตกับ ศุภวัฒน์ แซ่อุ้ย จากภูเก็ต และ พัชรพล กาวิน จากปทุมธานี คู่มือวางอันดับ 4 ของรายการ ถึง 3 เซต ก่อนที่ ศิวณัฎฐ์ กับ ฐานทัพ จะผนึกกำลังเอาชนะในการดวลซูเปอร์ไทเบรก ทำให้เฉือนคว้าชัยไป 2-1 เซต 6-2, 4-6 และซูเปอร์ไทเบรก 10-7 ได้ครองแชมป์ชายคู่ร่วมกัน พร้อมรับเงินรางวัลไปแบ่งกัน จำนวน 22,000 บาท ส่วนคู่รองแชมป์ได้รับร่วมกัน จำนวน 10,000 บาท</p>
<!-- /wp:paragraph -->

<!-- wp:paragraph -->
<p>ด้านแชมป์ประเภทคู่ผสม เป็นของ ไทรา ลิธิบี สาวลูกครึ่งไทย-อังกฤษ จากกรุงเทพฯ และ เจมส์ วันแฮร์เซเลอ หนุ่มลูกครึ่งไทย-เบลเยียม จากภูเก็ต หลังจากช่วยกันหวดเอาชนะคู่มือวางอันดับ 1 ของรายการ มาหยา บุญญาอรุณเนตร สาวกรุงเทพฯ และ ณัฐสิทธิ์ กุลสุวรรณ์ หนุ่มกาญจนบุรี 2-0 เซต 6-3 และ 7-6 ไทเบรก 7-5 ไทรา กับ เจมส์ ในฐานะคู่แชมป์ ได้รับเงินรางวัลร่วมกัน จำนวน 15,700 บาท ส่วนคู่รองแชมป์ได้รับร่วมกัน จำนวน 7,800 บาท ขณะที่ประเภทเดี่ยว เป็นการแข่งขันรอบรองชนะเลิศ โดยในประเภทชายเดี่ยว ฐานทัพ สุขสำราญ นักเทนนิสหนุ่มลพบุรี ดีกรีแชมป์ 3 สนามติดต่อกัน โชว์ฟอร์มมือวางอันดับ 2 ของรายการ หวดเอาชนะ ณัฐสิทธิ์ กุลสุวรรณ์ มือวางอันดับ 5 จากกาญจนบุรี 2-0 เซต 6-2, 6-2 ฐานทัพ ผ่านเข้าไปลุ้นแชมป์อีกสนาม โดยจะชิงชนะเลิศกับ เจมส์ วันแฮร์เซเลอ นักหวดหนุ่มลูกครึ่งไทย-เบลเยียม จากภูเก็ต มือวางอันดับ 9 ของรายการ ที่ตัดเชือกชนะ ปูนทอง โกมลพิสุทธิ์ มือวางอันดับ 11 จากกรุงเทพฯ 2-0 เซต 6-3, 7-5</p>
<!-- /wp:paragraph -->

<!-- wp:paragraph -->
<p>สำหรับ เจมส์ วันแฮร์เซเลอ จัดเป็นนักเทนนิสที่ทำผลงานได้ดีในรายการนี้ ซึ่งนอกจากเข้าชิงชนะเลิศประเภทเดี่ยว ยังได้แชมป์ประเภทคู่ผสมตามรายละเอียดข่าวข้างต้นด้วย ทางด้านประเภทหญิงเดี่ยว รอบรองชนะเลิศ นาตาชา แสงพระจันทร์ นักเทนนิสลูกครึ่งไทย-ลาว จากชัยภูมิ มือวางอันดับ 4 ของรายการ ผ่านเข้าสู่รอบชิงชนะเลิศได้สำเร็จ หลังจากตัดเชือกชนะ วรรษชล สวัสดี มือวางอันดับ 2 จากพิษณุโลก 2-0 เซต 6-3, 6-1 โดยในรอบชิงแชมป์ นาตาชา จะพบกับ พัชรินทร์ ชีพชาญเดช สาวขอนแก่น เจ้าของแชมป์ 6 สนามติดต่อกัน ที่ตัดเชือกชนะ พิมพ์มาดา ทองคำ จากสุราษฎร์ธานี 2-0 เซต 6-3, 7-5 ประเภทหญิงคู่ รอบรองชนะเลิศ วรรษชล สวัสดี (พิษณุโลก) /ธนัชพร ยังโหมด (ชลบุรี) ชนะ พิมพ์ลภัส ลิม (กทม.) /พิมพ์มาดา ลิม (กทม.) 6-1, 3-6 และซูเปอร์ไทเบรก 10-7 พิมพ์มาดา ทองคำ (สุราษฎร์ธานี) /อารีพร วณิชยาพณิชย์ (กทม.) ชนะ กมรวรรณ ก้อนศิลา (นนทบุรี) /นาตาชา แสงพระจันทร์ (ชัยภูมิ) 6-2, 6-7(3-7) และซูเปอร์ไทเบรก 10-4</p>
<!-- /wp:paragraph -->

<!-- wp:image {"id":43417,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/444487297_868958361933814_5490030188766009046_n-1024x683.jpg" alt="" class="wp-image-43417"/></figure>
<!-- /wp:image -->