<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ธนเพชร" ลิ่วรอบสองเดี่ยว-"คงทรัพย์"ฉลุยคู่ศึกอาชีพที่อินโดนีเซีย</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย ไอทีเอฟ เวิลด์ เทนนิสทัวร์ รายการ "M25 จาการ์ต้า" สัปดาห์ที่สอง ชิงเงินรางวัลรวม 25,000 ดอลลาร์สหรัฐ หรือราว 950,000 บาท ที่กรุงจาการ์ต้า ประเทศอินโดนีเซีย วันที่ 1 พฤศจิกายน เริ่มแข่งขันเมนดรอว์ โดยในประเภทชายเดี่ยว รอบแรก ธนเพชร ฉันทะ นักหวดไทยวัย 23 ปี มืออันดับ 1431 ของโลก สามารถประเดิมสนามด้วยการคว้าชัยชนะเหนือ โคโคโระ อิโซมูระ ดาวรุ่งวัย 19 ปีชาวญี่ปุ่น 6-4 และ 6-2 ใข้เวลาแข่งรวมทั้งสิ้น 1 ชั่วโมง 27 นาที ทำให้ ธนเพชร ผ่านเข้ารอบสองได้ทันที<br>ขณะที่ประเภทคู่ คงทรัพย์ คงคา นักหวดไทยวัย 26 ปี จับคู่กับ หวง ซุง ห่าว เพื่อนนักหวดชาวไต้หวัน ลงแข่งรอบแรกในฐานะคู่มือวาง 4 ของรายการ ซึ่งทั้งคู่เล่นเข้าขากันได้ดีสามารถหวดชนะคู่ไวล์การ์ดเจ้าถิ่น อินโดฯ เอชาด ไอมาน มารุฟ กับ กูนาวาน ทริสมูวานทาร่า ได้อย่างเด็ดขาด 2 เซตรวด ด้วยสกอร์ 6-3 และ 6-1 ผ่านเข้ารอบก่อนรองชนะเลิศต่อไป<br>ส่วน กษิดิศ สำเร็จ นักหวดทีมชาติไทยวัย 21 ปี จับคู่กับ ณัฐนนท์ กัจฉปานันท์ รุ่นพี่ร่วมชาติวัย 29 ปี ลงสนามพบกับคู่มือวาง 2 ของรายการ โตโมฮิโระ มาซาบายาชิ กับ เซอิตะ วาตานาเบ้ คู่นักเทนนิสญี่ปุ่น ซึ่งผลปรากฎว่า คู่นักหวดไทยต้านความเหนียวแน่นของคู่แข่งไม่ไหวพ่าย 0-2 เซต ด้วยสกอร์ 3-6 และ 6-7(5) ทำให้ตกรอบแรกไปอย่างน่าเสียดาย</p>
<!-- /wp:paragraph -->

<!-- wp:image {"id":34588,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/DFCBE456-F834-4DA7-B320-82C556F369BA-768x1024.jpeg" alt="" class="wp-image-34588"/></figure>
<!-- /wp:image -->