<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#15a300"}}} -->
<p class="has-text-align-center has-vce-bg-color has-text-color has-background" style="background-color:#15a300;font-size:20px"><strong>4 นักหวดดาวรุ่งไทยฟอร์มแจ่ม<br>กอดคอทะลุก่อนรองฯ ศึกเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 ต.ค. 2565 เป็นการแข่งขันรอบสอง (16 คน)
       ประเภทชายเดี่ยว "พุฒิ" คุณานันท์ พันธราธร นักเทนนิสดาวรุ่งของไทย มือ 45 เอเชีย และเป็นมือวาง 7 ของรายการ คว้าชัยได้สำเร็จ ด้วยการเอาชนะ เมหราด มานซูรี จากอิหร่าน 2-0 เซต 6-4, 6-1 คุณานันท์ ทะยานสู่รอบก่อนรองชนะเลิศ พบกับ คิม วูนมิน จากเกาหลีใต้ ที่ชนะ "เต็ง 3" เอธาน แมทธิว โกะห์ จากสิงคโปร์ 6-1, 6-3
       "อังเปา" ภพธรรม ศรีวงษ์ ดาวรุ่งไทยอีกราย มือ 74 เอเชีย โชว์ฟอร์มการเล่นที่เฉียบขาด เอาชนะ ไหง ฮอย เชือง มือวาง 5 จากฮ่องกง ได้ 2 เซตรวด 6-0, 6-1 ภพธรรม ผ่านเข้ารอบก่อนรองชนะเลิศไปพบกับ ทานุสช์ กิลห์ดียาล จากอินเดีย ที่ล้ม "เต็ง 1" เดเวช ซาราวานาน จากมาเลเซีย 6-2, 6-2
       ด้านประเภทหญิงเดี่ยว 2 นักเทนนิสดาวรุ่งของไทย ฉลุยสู่รอบก่อนรองชนะเลิศได้เช่นกัน โดย "พิณเพลง" ณัฐรดา สกุลวงศ์ธนา มือ 29 เอเชีย และเป็นมือวาง 4 ของรายการ หวดชนะ เฟือง อานห์ ตรัน จากเวียดนาม ในการแข่งขันรอบสอง 2-0 เซต 6-0, 6-2 และในรอบก่อนรองฯ ณัฐรดา จะพบกับ ลิม ซา รัง มือวาง 7 จากเกาหลีใต้ ที่ชนะ มิสชก้า ซินแคลร์ โกเอนาดี้ จากอินโดนีเซีย 7-5, 6-1
       ขณะที่ "อิ๊ก" ธฤตา หงษ์หยก มือ 54 เอเชีย และมือวาง 8 ของรายการ หวดชนะ อี ซู บีน จากเกาหลีใต้ ได้ 2 เซตรวด 7-6(3) และ 6-1 ธฤตา จะหวดรอบก่อนรองชนะเลิศกับ เฮา ชิง โรซาลิน ชาน จากฮ่องกง ที่เข้ารอบด้วยการชนะ อารา อาซาล อาซิม เต็ง 2 จากมัลดีฟส์ 7-5, 6-3</code></pre>
<!-- /wp:code -->

<!-- wp:image {"id":34041,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/282F2848-FEF0-413B-BD87-FE9CE5696E05-1024x683.jpeg" alt="" class="wp-image-34041"/></figure>
<!-- /wp:image -->