<p style="text-align: center;"><strong><span style="font-size: 14pt;">“ลัลดา” ควงเจ้าถิ่นชิงคู่ “ณภัทร” ตัดเชือกเดี่ยวที่อินเดีย</span></strong></p>
ลัลดา กำหอม ควงคู่สาวอินเดีย เอาชนะคู่ของ ไหม ณภัทร นิรันดร กับเพื่อนจากไต้หวัน ผ่านเข้ารอบชิงชนะเลิศ ประเภทหญิงคู่ ส่วนในประเภทหญิงเดี่ยว ณภัทรปราบสาวคาซัคสถาน ผ่านเข้ารอบรองชนะเลิศได้สำเร็จ ในการแข่งขันเทนนิสไอทีเอฟ จูเนียร์ เกรด 2 “อินเดีย ไอทีเอฟ จูเนียร์ 2” ที่ประเทศอินเดีย เมื่อ 17 ม.ค. 62

ผลหญิงเดี่ยว รอบก่อนรองชนะเลิศ ไหม ณภัทร นิรันดร มือ 115 เยาวชนโลก ชนะ อนาสตาเวีย อัสตาโคว่า มือ 197 เยาวชนโลก จากคาซัคสถาน <span class="text_exposed_show">6-1, 6-7(8), 7-5 เข้ารอบรองชนะเลิศ พบกับเฟเดริก้า ซาคโก้ มือ 94 เยาวชนโลก และมือวาง 2 ของรายการจากอิตาลี ส่วนลัลดา กำหอม มือ 155 เยาวชนโลก แพ้ อเล็กซานดร้า เอียล่า มือ 219 เยาวชนโลกจากฟิลิปปินส์ 4-6, 5-7</span>
<div class="text_exposed_show">

หญิงคู่ รอบก่อนรองชนะเลิศ ลัลดา กำหอม - นิกิตา วิชวาเส(อินเดีย) ชนะ ไหม ณภัทร นิรันดร - ชาง ถิง เพ่ย(ไต้หวัน) 6-1, 6-2 ทำให้ลัลดา-วิชวาเส จะเข้าไปพบกับลี กวน อี้ - หวัง เฉา อี้ คู่มือวาง 4 จากไต้หวัน ในรอบชิงชนะเลิศต่อไป

</div>
สามารถเข้าดูภาพการแข่งขันได้ที่ : http://www.ltat.org/photos/