<!-- wp:paragraph {"align":"center","style":{"typography":{"fontSize":20},"color":{"background":"#c1d2da"}}} -->
<p class="has-text-align-center has-background" style="background-color:#c1d2da;font-size:20px"><strong>4 ดาวรุ่งไทยฟอร์มแจ่ม! ทะลุตัดเชือก"ไอทีเอฟ เวิลด์ เทนนิส ทัวร์ จูเนียร์ส"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (1) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 มิ.ย. 2568 ในประเภทเดี่ยว เป็นรอบก่อนรองชนะเลิศ ประเภทชายเดี่ยว เปน จารุศร นักเทนนิสดาวรุ่งไทย ซึ่งเป็นมือวางอันดับ 1 ของรายการ และมือ 185 เยาวชนโลก แข่งรอบก่อนรองชนะเลิศกับ โคยุ ยานางิ นักหวดชาวญี่ปุ่น มือวางอันดับ 9 และมือ 559 เยาวชนโลก โดยผลการแข่งขันหลังจากสู้กันได้อย่างสนุกและสูสีตลอดเกม ปรากฏว่า เปน ซึ่งพยายามเล่นให้ได้ตามมาตรฐานของตัวเอง เป็นฝ่ายเอาชนะได้ทั้ง 2 เซต 6-4, 7-5 เปน เข้ารอบรองชนะเลิศ ซึ่งจะตัดเชือกกับนักเทนนิสดาวรุ่งร่วมชาติ กานต์ธัช สุรฤทธิ์โยธิน เยาวชนทีมชาติไทย มือ 1918 เยาวชนโลก ที่ในรอบก่อนรองฯ เอาชนะ เฉิน ควน-ถิง จากไต้หวัน มือ 819 เยาวชนโลก 2-0 เซต 6-2, 6-3 นอกจากนี้ยังมี คุณานันท์ พันธราธร ดาวรุ่งไทยอีกคนที่คว้าชัยได้เช่นกัน โดยในรอบก่อนรองฯ คุณานันท์ มือวางอันดับ 3 และมือ 237 เยาวชนโลก เอาชนะ แดน มิลเบิร์น จากนิวซีแลนด์ มือ 1233 เยาวชนโลก 2-0 เซต 6-3, 6-1</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว ปารมี ทัดแก้ว เยาวชนทีมชาติไทย มือ 1302 เยาวชนโลก ฟอร์มดีต่อเนื่อง ลงหวดรอบก่อนรองชนะเลิศ และเอาชนะนักเทนนิสมือวางอันดับ 7 ของรายการ ดินาร่า เด ซิลวา จากศรีลังกา มือ 545 เยาวชนโลก 2-0 เซต 6-2, 6-0 ทำให้ ปารมี เข้ารอบรองชนะเลิศ พบกับ หลาน ซีหราน ดาวรุ่งจีน มือวางอันดับ 2 และมือ 339 เยาวชนโลก ทางด้าน ศรร์วิศา กุลพิศาลรัศม์ นักหวดไทย มือ 1346 เยาวชนโลก ต้องหยุดผลงานไว้เพียงรอบก่อนรองชนะเลิศ หลังปราชัยให้แก่ จาง ป๋อเจีย ดาวรุ่งจากจีน 0-2 เซต 2-6, 4-6 โดย ศรร์วิศา ได้คะแนนสะสมอันดับเยาวชนโลก 10 คะแนน จากผลการแข่งขันดังกล่าว ทำให้มี 4 นักหวดดาวรุ่งไทยที่ผ่านเข้ารอบรองชนะเลิศ ได้แก่ ประเภทชายเดี่ยว เปน จารุศร, กานต์ธัช สุรฤทธิ์โยธิน, คุณานันท์ พันธราธร และประเภทหญิงเดี่ยว ปารมี ทัดแก้ว</p>
<!-- /wp:paragraph -->

<!-- wp:paragraph -->
<p>ผลการแข่งขันประเภทคู่ มีดังนี้ ชายคู่ รอบก่อนรองชนะเลิศ เปน จารุศร-ธีร์ธวัช ธวัชผ่องศรี ชนะ เฉิน ควน ถิง-ลุค เจี๋ย ซีโห (ไต้หวัน-สิงคโปร์) 7-6(11), 6-3 ธรรม์ พันธราธร-จาง จุนซอ (5 ไทย-เกาหลีใต้) ชนะ คุณานันท์ พันธราธร-โช เซ ฮยอก (2 ไทย-เกาหลีใต้) 6-3, 6-2 ปวรปรัชญ์ งั่นบุญศรี-ริคุ ฮิกาชิ (7 ไทย-ญี่ปุ่น) แพ้ คานาตะ โอซากิ-คันตะ วาตานาเบะ (1 ญี่ปุ่น) 5-7, 6-2 และซูเปอร์ไทเบรก 6-10 หญิงคู่ รอบก่อนรองชนะเลิศ ศรร์วิศา กุลพิศาลรัศม์-จาง ซิหยาน (8 ไทย-จีน) แพ้ โฮ เป่ย ชิ-เจิง หยาน หรง (ไต้หวัน) 5-7, 4-6 ณัฐลียา ชาลินสกี้-จิตตานันท์ วิมุกตานนท์ แพ้ ริโตะ อาริมะ-เติ้ง เปี้ยน (1 ญี่ปุ่น-จีน) 5-7, 1-6 ธฤตา หงษ์หยก-ดาเนียลลา คลารา สุริยาปรานาตะ (7 ไทย-อินโดนีเซีย) ชนะ ลีเดียร์ พอดโกริชานี่-คาโรลิน่า คอสติอูโควา (ไทย-ยูเครน) 7-5, 4-6 และซูเปอร์ไทเบรก 10-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fj60-nonthaburi%2Ftha%2F2025%2Fj-j60-tha-2025-001%2Fdraws-and-results%2F%3Ffbclid%3DIwZXh0bgNhZW0CMTAAYnJpZBExbDZPREZlMVZlUTVvYXczegEey6IZRxNv7ob4JF3clEcfbiL-UGdIYgtCB_DycvrxyoKZXrdCBXSPHRxkGBg_aem_znJEMyUPB57YJp3aHs4IIA&amp;h=AT0pPSu4cz02cJ9JLgtX0t6sDm-rjospQ4lngX_P8xYHXIu677LR7uZHF8TypkASi2Xbzztsjk6AOs6fXRYTBCD18HXB7DCOfPYkFVoYTDssU1_Kraa0jid1AdtyA-LpTBk7R_koKSmPQgDDhCUuGw&amp;__tn__=-UK-R&amp;c[0]=AT3MKXpp-hKxxjvQrZH6etJ7lBUCtz3oSRhB8cbwKK7hszWx4Z5IfcyGsH-D-LM2CV8GVx8R3isvbJSAAy9oKh2JB791-N20AvtNp1ZlrPWGMOb50g2x0NVv0bzlDzD_3QpziV1gprc3ZnvDwvAjg8qYgs0RDgkl8ncl_AxWHctOJQrHIh3FgN_Gn3v6-pAEj4RbbVydZPIkclp6cpz7RGC_lQi6" target="_blank">https://www.itftennis.com/.../j-j60.../draws-and-results/</a></p>
<!-- /wp:paragraph -->

<!-- wp:image {"id":50407,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/513055935_1155765109919803_7142219944857622319_n-1024x683.jpg" alt="" class="wp-image-50407"/></figure>
<!-- /wp:image -->