<!-- wp:paragraph {"align":"center","textColor":"vce-bg","style":{"color":{"background":"#0048a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0048a3;font-size:22px"><strong>"ปรัชญา-ธนเพชร" แย่งแชมป์ชายเดี่ยว<br>หวดไทยแลนด์ฯ "แอ๊ตต้า-แน็ต" คู่ชิงหญิง<br>"คู่เต็ง 1" ชายและหญิง ขึ้นแท่นที่ 1 ประเภทคู่ตามคาด</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 1 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 11 ก.พ. 2566 คู่ไฮไลท์ประเภทชายเดี่ยว รอบรองชนะเลิศ เป็นการโคจรมาพบกันระหว่าง "ณัฐ" ปรัชญา อิสโร นักเทนนิสชาวสงขลา วัย 27 ปี เต็ง 3 และมือ 9 ของไทย พบกับ "แม็กซิ" แม็กซิมัส ภราพล โจนส์ หนุ่มกรุงเทพฯ ลูกครึ่งไทย-ออสเตรเลีย วัย 18 ปี เต็ง 1 และมือ 5 ของไทย
       หลังจากแข่งขันนานเกือบ 3 ชั่วโมง โดยเซตแรก ต้องตัดสินด้วยไทเบรก เป็น แม็กซิมัส ที่เก็บชัย เซตสอง ปรัชญา พยายามเล่นตามมาตรฐานของตัวเอง จนเอาชนะได้บ้าง ทำให้เสมอ 1-1 เซต และในเซตสุดท้าย ปรัชญา มีโอกาสเก็บแต้มได้มากกว่า ส่งผลให้ ปรัชญา เป็นฝ่ายเฉือนชนะ 2-1 เซต 6-7 ไทเบรก 2-7, 6-2 และ 6-4 และผ่านเข้าไปชิงชนะเลิศกับ "โอเว่น" ธนเพชร ฉันทะ หนุ่มประจวบคีรีขันธ์ วัย 23 ปี เต็ง 2 และมือ 8 ของไทย ที่ตัดเชือกชนะ "สิงห์" พล วัฒนกูล จากปทุมธานี เต็ง 4 และมือ 15 ของไทย 2-0 เซต 6-4, 7-5
       ด้านหญิงเดี่ยว "แอ๊ตต้า" พิมพ์มาดา ทองคำ จากสุราษฎร์ธานี วัย 16 ปี เต็ง 8 และมือ 19 ของไทย ระเบิดฟอร์มนักหวดดาวรุ่ง ตัดเชือกชนะรุ่นพี่ "ออม" วรรษชล สวัสดี จากพิษณุโลก เต็ง 6 และมือ 16 ของไทย 2-0 เซต 6-4, 6-4 พิมพ์มาดา ทะลุสู่รอบชิงชนะเลิศ ไปพบกับ "แน็ต" พัณณิน โควาพิทักษ์เทศ นักหวดจากฉะเชิงเทรา วัย 20 ปี เต็ง 1 และมือ 5 ของไทย ที่ตัดเชือกชนะ "หมิว" สลักทิพย์ อุ่นเมือง ดาวรุ่งจากนนทบุรี วัย 17 ปี เต็ง 7 และมือ 18 ของไทย 2-0 เซต 6-2, 7-5
       ขณะที่ประเภทหญิงคู่ เป็นรอบชิงชนะเลิศ โดยได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       แชมป์หญิงคู่ เป็นของ "คู่เต็ง 1" ธมจันทร์ มอมขุนทด จากนครราชสีมา และ ชมภู่ทิพย์ จันดาเขต จากนนทบุรี ที่ในรอบชิงชนะเลิศ เอาชนะ "คู่เต็ง 2" ภาวินี ร่วมรักษ์ จากกรุงเทพฯ และ จุฬาลักษณ์ แซ่อึ้ง จากขอนแก่น 2-0 เซต 6-4, 6-4 โดยคู่ ธมจันทร์ และ ชมภู่ทิพย์ ในฐานะแชมป์หญิง รับเงินรางวัลร่วมกัน 15,700 บาท ส่วนคู่รองแชมป์ รับร่วมกัน 7,800 บาท
       ส่วนแชมป์ชายคู่ ได้แก่ "คู่เต็ง 1" ฐานทัพ สุขสำราญ จากลพบุรี และ แม็กซิมัส ภราพล โจนส์ จากกรุงเทพฯ ที่เอาชนะ "คู่เต็ง 2" ศุภวัฒน์ แซ่อุ้ย จากภูเก็ต และ ณัฐสิทธิ์ กุลสุวรรณ์ จากกาญจนบุรี ในรอบชิงชนะเลิศ 2-0 เซต 6-2, 7-5 โดยคู่แชมป์ ฐานทัพ และ แม็กซิมัส ได้รับเงินรางวัลร่วมกัน 22,000 บาท ส่วนคู่รองแชมป์ได้รับ 10,000 บาท</code></pre>
<!-- /wp:code -->

<!-- wp:image {"id":35908,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/BF4D7EF2-29EA-43BB-A60A-AD04268C1506-1024x683.jpeg" alt="" class="wp-image-35908"/></figure>
<!-- /wp:image -->