<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมยู 14 หญิงไทยประเดิมศรีลังกา<br>ศึกไอทีเอฟ เวิลด์, เอเชีย/โอเชียเนีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน ประเภททีมหญิง รุ่นอายุไม่เกิน 14 ปี รายการ 2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์ ที่เมืองกูชิง รัฐซาราวัก ประเทศมาเลเซีย ล่าสุด เมื่อวันที่ 20 เม.ย. 2569 มีประชุมแบ่งกลุ่มการแข่งขัน โดยมี "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทย เข้าร่วมด้วย</p>
<!-- /wp:paragraph -->

<!-- wp:paragraph -->
<p>ผลการจับสลากแบ่งกลุ่ม ปรากฏว่า ทีมนักหวด ยู 14 หญิงไทย ซึ่งถูกจัดให้เป็นทีมวางอันดับ 8 อยู่กลุ่ม 2 ร่วมกับ คาซัคสถาน ทีมวางอันดับ 4, ไต้หวัน และ ศรีลังกา สำหรับแมทช์แรก ทีมไทย จะพบกับ ศรีลังกา</p>
<!-- /wp:paragraph -->

<!-- wp:paragraph -->
<p>ด้านความเคลื่อนไหวของทีมนักหวดเยาวชนหญิงทีมชาติไทย รุ่นอายุไม่เกิน 14 ปี "โค้ชจิม" ได้ให้นักกีฬาลงสนามฝึกซ้อม เพื่อเตรียมความพร้อมอย่างต่อเนื่อง โดยนักกีฬา ได้แก่ "น้องพลอย" พลอยเพชร ด้วงเขียว "น้องจ๊ะจ๋า" อัญวีณ์ ไพศาลภาณุวงศ์ และ "น้องเอมมี่" ศรุดา สุดตา โดยมี นายอนุชิต เรือนก้อน เทรนเนอร์ ร่วมดูแลนักกีฬาด้วย</p>
<!-- /wp:paragraph -->

<!-- wp:paragraph -->
<p>สำหรับการวางตัวผู้เล่นในแมทช์แรก ระหว่าง ทีมไทย กับ ทีมศรีลัง ทาง "โค้ชจิม" ได้มอบให้ อัญวีณ์ ไพศาลภาณุวงศ์ ทำหน้าที่เดี่ยวมือสอง ส่วน พลอยเพชร ด้วงเขียว ทำหน้าที่เดี่ยวมือหนึ่ง ส่วนประเภทคู่ จะส่งรายชื่อก่อนที่การแข่งขันจะเริ่มขึ้นต่อไป</p>
<!-- /wp:paragraph -->

<!-- wp:image {"id":55889,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/674598178_1397819159047729_6018828469858406804_n-1024x768.jpg" alt="" class="wp-image-55889"/></figure>
<!-- /wp:image -->