<!-- wp:paragraph {"align":"center","style":{"typography":{"fontSize":20},"color":{"background":"#ccdee5"}}} -->
<p class="has-text-align-center has-background" style="background-color:#ccdee5;font-size:20px"><strong>"กนกนันท์-อริสรา" ล้มเจ้าถิ่นลิ่วตัดเชือกศึกเทนนิสชายหาดสาธิตกีฬายช.แห่งชาติ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด ซึ่งเป็นกีฬาสาธิต ในการแข่งขันกีฬาเยาวชนแห่งชาติ ครั้งที่ 40 “ฉลามเยาวชลเกมส์” ที่เกรต้า สปอร์ต คลับ พัทยา จ.ชลบุรี เมื่อวันที่ 28 มี.ค.68 ประเภทหญิงคู่ รอบแรก มีพลิกล็อค เมื่อ กนกนันท์ ช่างหนอง กับ อริสรา คำเหลือ จากระยอง อาศัยแรงอึดฮึดสู้กับคู่นักตบเจ้าถิ่น จากทีมชลบุรี 2 กาญจนา พจนาเลขา กับ เปรมาพร ศิลป์ทอง ถึงซูเปอร์ไทเบรก ก่อนชนะไปได้ด้วยสกอร์ 4-6, 7-5 และ ซูเปอร์ไทเบรก 10-4 กนกนันท์ กับ อริสรา ควงคู่ผ่านเข้ารอบรองชนะเลิศไปพบกับคู่มือวาง 2 ของรายการ ภัทราพร ทองพิทักษ์ กับ วรรษชล อินทิแสน จากกาญจนบุรีต่อไป</p>
<!-- /wp:paragraph -->

<!-- wp:paragraph -->
<p>ขณะที่อีกคู่ กัญญาพัชร แก้วไซเกิด กับ ณิชากานต์ ธรรมดา จากกาญจนบุรี ชนะ อภิสรา บุญบุทอง กับ ปนัสยา แซ่เฮง จากบึงกาฬ 6-2, 6-3 ทำให้ผ่านเข้าไปตัดเชือกพบคู่มือวาง 1 ของรายการ ไอริน ศรีไตรเฮือง กับ นันทพร ป้องปิด จากชลบุรี 1 ทันที ด้านประเภทชายคู่ รอบแรก อัครบุรุษ คงคาเพชรวรรณ กับ สุทธิพงษ์ แก่งศิริ จากบึงกาฬ ชนะ ณัฏฐ์ธนกฤศ พรมวิชัย กับ อาร์วิน ดูเบย์ จากสมุทรปราการ 6-3, 6-1 ผ่านเข้ารอบรองชนะเลิศไปพบกับคู่มือวาง 1 ของรายการ ซาเละฟรีรัส อัลมุฟาฏี กับ ปิยะภูมิ อินทร์ขาว จากกาญจนบุรี โดยจะแข่งในวันที่ 29 มี.ค.นี้</p>
<!-- /wp:paragraph -->

<!-- wp:image {"id":48516,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486523170_1086532136843101_3689569126200471754_n-1024x683.jpg" alt="" class="wp-image-48516"/></figure>
<!-- /wp:image -->