<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0013a3"}}} -->
<p class="has-text-align-center has-vce-bg-color has-text-color has-background" style="background-color:#0013a3;font-size:22px"><strong>"นราธิป" สู้เต็มที่ก่อนพ่ายหวดไอทีเอฟ B1</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการ THAILAND - ITF JUNIORS B1 (ไทยแลนด์ - ไอทีเอฟ จูเนียร์ส บี1) เก็บคะแนนเยาวชนโลก ซึ่งแชมป์ประเภทเดี่ยว จะได้คะแนนสูงถึง 300 คะแนน  ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 พ.ค. 2567 เป็นการแข่งขันรอบคัดเลือกวันสุดท้าย
  นักเทนนิสเยาวชนไทย วัย 16 ปี "นราธิป เรืองศรี" มืออันดับ 3,587 เยาวชนโลก ลงแข่งขันประเภทชายเดี่ยว รอบคัดเลือกรอบสอง สามารถเอาชนะ ซามาร์ธ สาฮิตา นักเทนนิสดาวรุ่งวัย 15 ปี ของอินเดีย มือวางอันดับ 5 ของรอบคัดเลือก และเป็นมืออันดับ 413 เยาวชนโลก ได้ 2-0 เซต ด้วยสกอร์ 6-4 และ 6-2
  นราธิป ฉลุยสู่การแข่งขันรอบคัดเลือกรอบสุดท้าย ไปพบกับ อิมราน ไคตบาเยฟ วัย 18 ปี จากอุซเบกิสถาน มือวางอันดับ 11 ของรอบคัดเลือก และเป็นมืออันดับ 452 เยาวชนโลก โดยลงแข่งขันวันเดียวกัน และผลการแข่งขัน ปรากฏว่า นราธิป ต้องหยุดผลงานไว้เพียงเท่านี้ หลังจากปราชัย 0-2 เซต 2-6 และ 2-6
  ด้านผลการแข่งขันของนักเทนนิสเยาวชนไทยรายอื่น มีดังนี้ ประเภทหญิงเดี่ยว รอบคัดเลือกรอบสุดท้าย กนกอินทร์ วงศ์ภูวรักษ์ (วาง 12) แพ้ โคโคนะ อิชิอิ (วาง 1-ญี่ปุ่น) 0-6, 1-6 โชติรินทร์ แก้วก่า แพ้ เคธี่ โอลิเวอร์ (วาง 4-นิวซีแลนด์) 4-6, 3-6
  ส่วนประเภทชายเดี่ยว รอบคัดเลือกรอบสอง ธนาธิป โปติ แพ้ เฉิน เย่ (วาง 3-จีน) 0-6, 1-6 ณภัทร พัฒนเลิศพันธ์ แพ้ ฮิโรมาสะ โคยามะ (วาง 6-ญี่ปุ่น) 3-6, 1-6</code></pre>
<!-- /wp:code -->

<!-- wp:image {"id":42809,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4394-1024x683.jpeg" alt="" class="wp-image-42809"/></figure>
<!-- /wp:image -->