<!-- wp:paragraph {"align":"center","style":{"typography":{"fontSize":20},"color":{"background":"#c0d0d6"}}} -->
<p class="has-text-align-center has-background" style="background-color:#c0d0d6;font-size:20px"><strong>"บิ๊กสุชัย" ส่งทีมชาติไทยรุ่น 16 ปีสู้ศึกเทนนิสชิงแชมป์โลกที่คาซัคฯ</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ จะส่งนักเทนนิสเยาวชนทีมชาติไทย รุ่นอายุไม่เกิน 16 ปี เดินทางไปแข่งขันเทนนิสชิงแชมป์โลก ประเภททีม รอบคัดโซนเอเชีย/โอเชียเนีย ณ เมืองเชิมเกนต์ ประเทศคาซัคสถาน ซึ่งกำหนดใช้ เคลย์คอร์ท หรือ คอร์ทดิน เป็นสังเวียนชิงชัย การแข่งขันดังกล่าว แบ่งเป็น ประเภททีมหญิง รุ่นอายุไม่เกิน 16 ปี ในชื่อรายการ "2025 บิลลี จีน คิง คัพ จูเนียร์ส บาย เกนบริดจ์" ระหว่างวันที่ 12-17 พ.ค. 2568 สำหรับนักกีฬาทีมหญิงไทย ได้แก่ "น้องเบียร์" โชติรินทร์ แก้วก่า จากชลบุรี อายุ 15 ปี "น้องจีนนี่" จิณห์นิภา ตราชูวณิช จากเพชรบุรี อายุ 14 ปี และ "น้องมินนี่" ปารมี ทัดแก้ว จากยะลา อายุ 16 ปี โดยมี จ่าสิบเอก สหทัศน์ ศุภกิจ เป็นผู้ฝึกสอน และ น.ส.ญาดา ศิริไชย นักวิทยาศาสตร์การกีฬา</p>
<!-- /wp:paragraph -->

<!-- wp:paragraph -->
<p>ส่วนประเภททีมชาย รุ่นอายุไม่เกิน 16 ปี จัดแข่งขันในชื่อรายการว่า "2025 เดวิสคัพ จูเนียร์ส" ระหว่างวันที่ 19-24 พ.ค. 2568 สำหรับนักกีฬาทีมชายไทย ประกอบด้วย "น้องกล้อง" กานต์ธัช สุรฤทธิ์โยธิน จากชลบุรี อายุ 15 ปี "น้องจูเนียร์" วีรวิชญ์ กำพุฒ จากกรุงเทพฯ อายุ 16 ปี และ "น้องตรัย" ตรัย ศรีเสน จากประจวบคีรีขันธ์ อายุ 14 ปี โดยมี "โค้ชเอ็กซ์" นายพชรพล คำสมาน เป็นผู้ฝึกสอน ขณะที่ นายพันธุ์ทิวา ชาวอุทัย ทำหน้าที่นักวิทยาศาสตร์การกีฬา "นักกีฬาทั้ง 2 ทีม มีโอกาสได้ซ้อมคอร์ทดินก่อนเดินทางไปแข่งขัน เพื่อปรับตัวและสร้างความคุ้นเคย แม้ไม่ใช่เรื่องง่ายในการเล่นคอร์ทดิน แต่ผมเชื่อว่าทุกคนจะพยายามแสดงศักยภาพที่มีกับเกมที่อยู่ตรงหน้าให้ดีที่สุด ขอให้ทุกคนเดินทางปลอดภัย มีสุขภาพที่แข็งแรง นอกจากนี้ต้องขอบคุณ คุณบุศทรี หวั่งหลี และคุณเขม หวั่งหลี ที่อนุญาตให้ทีมชาติไทยได้ซ้อมคอร์ทดินที่ หวั่งหลี เคลย์ คอร์ท ด้วยครับ" นายสุชัย กล่าวในช่วงท้าย.</p>
<!-- /wp:paragraph -->

<!-- wp:image {"id":49360,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/494690624_1119622500200731_5746348362147026027_n-1024x725.jpg" alt="" class="wp-image-49360"/></figure>
<!-- /wp:image -->