<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>นักหวดไทยเข้าตัดเชือกประเภทคู่ศึกเยาวชนที่เกาหลีใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code> การแข่งขันเทนนิสเยาวชนไอทีเอฟ เวิลด์ เทนนิส ทัวร์ จูเนียร์ เจบี1 รายการ "2022 โอซาน เอเชีย โคลสด์ จูเนียร์ แชมเปี้ยนชิพ (บี1)" ที่ประเทศเกาหลีใต้ เมื่อวันที่ 3 พฤศจิกายน นักเทนนิสเยาวชนไทยเก็บชัยชนะเข้ารอบตัดเชือกในประเภทคู่ โดยประเภทชายคู่ รอบก่อนรองชนะเลิศ ศุภวัฒน์ แซ่อุ้ย นักหวดเยาวชนไทย มืออันดับ 194 เยาวชนโลก คู่กับ เรยะ ฮัตโตริ มือ 170 โลกชาวญี่ปุ่น เป็นคู่มือวาง 4 ชนะคู่มือวาง 5 ชาวญี่ปุ่น โช มุโตะ และ ยูโตะ โอกิ 5-0 (คู่ญี่ปุ่นถอนตัว)

 ขณะที่ประเภทหญิงคู่ รอบก่อนรองชนะเลิศ กมลวรรณ ยอดเพ็ชร มือ 466 เยาวชนโลก จับคู่กับ โช นาฮยอง นักหวดเกาหลีใต้ มือ 352 เยาวชนโลก เป็นคู่มือวาง 8 โค่นคู่มือวาง 1 ซอว์ โจลีน จากมาเลเซีย และ ชิโฮะ สึจิโอกะ จากญี่ปุ่น 3-6, 7-6(2), 10-8 ผ่านเข้ารอบรองชนะเลิศพบกับคู่มือวาง 7 มยอง เซอิน จากเกาหลีใต้ และ อาโอกะ นากาซาวะ จากญี่ปุ่น ที่เอาชนะคู่ของ สลักทิพย์ อุ่นเมือง มือ 235 เยาวชนโลก กับ มธุริมา ซาวันต์ มือ 344 เยาวชนโลกชาวอินเดีย คู่มือวาง 4 มาในรอบก่อนรองชนะเลิศ 5-7, 6-4, 9-11

 ด้านการแข่งขันประเภทชายเดี่ยว รอบสาม ปูนทอง โกมลพิสุทธิ์ มือ 444 เยาวชนโลก สู้เต็มที่ก่อนพ่ายมือวาง 2 ชาวญี่ปุ่น ฮายาโตะ มัตสึโอกะ มือ 34 เยาวชนโลก ฉิวเฉียด 3-6, 7-6(7), 3-6

 ส่วนการแข่งขันประเภทหญิงเดี่ยว รอบสาม สลักทิพย์ อุ่นเมือง มือวาง 8 ดวล 3 เซตก่อนพ่าย มยอง เซอิน มือวาง 11 และมือ 308 เยาวชนโลกชาวเกาหลีใต้ 6-4, 2-6, 1-6</code></pre>
<!-- /wp:code -->

<!-- wp:image {"id":34644,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/8858B44E-709B-4D91-B68A-3003EDFC0785-769x1024.jpeg" alt="" class="wp-image-34644"/></figure>
<!-- /wp:image -->