<!-- wp:paragraph {"align":"center","style":{"typography":{"fontSize":20},"color":{"background":"#abbfc7"}}} -->
<p class="has-text-align-center has-background" style="background-color:#abbfc7;font-size:20px"><strong>เด็ก 14 ปีเข้าชิงเทนนิสรายการใหญ่ที่ไทยพี่น้องชาวออสซี่ซิวแชมป์คู่ไอทีเอฟเจ200</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ200 นนทบุรี รายการใหญ่ ITF Juniors World Tennis Tour J200 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ200 (1) จัดโดย สหพันธ์เทนนิสนานาชาติ (ไอทีเอฟ) และ สมาคมกีฬาลอนเทนนิสแห่งประเทศไทยฯ ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ก.พ. 2568 เข้าโค้งสุดท้ายของการชิงชัย ช่วงเช้าเป็นการแข่งขันประเภทเดี่ยว รอบรองชนะเลิศ ซึ่งนักเทนนิสที่เหลืออยู่ เป็นมือระดับท็อปร้อยของโลก โดยคู่ที่น่าสนใจ ชายเดี่ยว นัดตัดเชือก เอกอร์ เพลชิฟต์เซฟ นักเทนนิสวัย 18 ปี มือวางอันดับ 1 ของรายการ และมือ 28 เยาวชนโลก เกือบพลาดท่าให้แก่ เฉิน กวน-โชว นักเทนนิสไต้หวัน วัย 16 ปี มือวางอันดับ 4 และมือ 42 เยาวชนโลก</p>
<!-- /wp:paragraph -->

<!-- wp:paragraph -->
<p>เอกอร์ คว้าชัยเซตแรกได้ก่อน 6-3 แต่เซตสองถูก เฉิน กวน-โชว จับทางการเล่นได้และเอาชนะไปด้วยสกอร์ 6-2 ส่งผลให้เสมอกัน 1-1 เซต ต้องดวลเซตสามเพื่อหาผู้ชนะ และเป็น เอกอร์ ที่เรียกฟอร์มเก่งกลับมาได้ทันเวลา จึงเป็นฝ่ายชนะไปในที่สุด 2-1 เซต 6-3, 2-6 และ 6-3 ผ่านเข้าไปชิงชนะเลิศกับ ซาวา ริบกิน นักหวดวัย 16 ปี มือวาง 13 และมือ 79 เยาวชนโลก ที่ตัดเชือกชนะ อาร์จุน ราธี อายุ 17 ปี มือ 112 เยาวชนโลก จากอินเดีย 2-1 เซต 5-7, 6-2 และ 6-3 ทางด้านหญิงเดี่ยว รอบรองชนะเลิศ ซุน ซินหราน นักหวดวัย 14 ปี จากจีน มือวางอันดับ 11 และมือ 82 เยาวชนโลก ระเบิดฟอร์มดาวรุ่งปราบ วิกตอเรีย มิโลวาโนวา นักหวดวัย 17 ปี มือวาง 9 และมือ 76 เยาวชนโลก ด้วยสกอร์ 6-3 ทั้งสองเซต</p>
<!-- /wp:paragraph -->

<!-- wp:paragraph -->
<p>ซุน ซินหราน ผ่านเข้าไปชิงชนะเลิศกับ หวัง หยูหาน สาวหมวยวัย 17 ปีจากจีนเช่นกัน ซึ่งเป็นมือวางอันดับ 4 และมือ 61 เยาวชนโลก ที่เล่นได้ครบเครื่อง เอาชนะ ยูลิยา เปราเปคิน่า นักเทนนิสวัย 16 ปี มือวาง 12 และมือ 95 เยาวชนโลก ได้ 2-0 เซต 6-3, 6-2 จากนั้นเป็นการแข่งขันประเภทคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน ให้เกียรติเป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ โรมัน คาร์ลามอฟ และ เอกอร์ เพลชิฟต์เซฟ คู่มือวางอันดับ 2 ของรายการ ผนึกกำลังเอาชนะ เฉิน กวน-โชว จากไต้หวัน และ เจียง ฟู่หมิง จากจีน คู่มือวางอัน 4 ของรายการ 2-0 เซต 6-3, 6-4 คว้าแชมป์ชายคู่ ได้รับคะแนนสะสมอันดับเยาวชนโลก คนละ 37.5 คะแนน ส่วนคู่รองแชมป์ ได้รับคะแนน คนละ 26.25 คะแนน ประเภทหญิงคู่ รอบชิงชนะเลิศ เรเน่ อลาเม และ รีอันนา อลาเม คู่พี่น้องนักหวดจากออสเตรเลีย มือ 80 และ 199 เยาวชนโลก โชว์ฟอร์มการเล่นที่เข้าขา เอาชนะ หลิน ยู่เฉิน จากจีน และ เฉิน ยี่หรุ จากไต้หวัน มือ 109 และ 115 ของโลกตามลำดับ ซึ่งเป็นคู่มือวางอันดับ 5 ของรายการ 2-0 เซต 6-4, 6-4 คู่พี่น้องชาวออสเตรเลียได้ครองแชมป์หญิงคู่ ได้รับคะแนนสะสมอันดับเยาวชนโลก คนละ 37.5 คะแนน ส่วนคู่รองแชมป์ได้รับคะแนน คนละ 26.25 คะแนน</p>
<!-- /wp:paragraph -->

<!-- wp:image {"id":48101,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/481471289_1063702139126101_8130758876356363132_n-1024x683.jpg" alt="" class="wp-image-48101"/></figure>
<!-- /wp:image -->