<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"แม็กซิมัส" ปราบยูเครน2เซตรวด<br>ผงาดแชมป์หวดไอทีเอฟที่ปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 8 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที (6)" ชิงเงินรางวัลรวม 25,000 ดอลลาร์สหรัฐ หรือประมาณ 889,750 บาท และเทนนิสชาย รายการ "ไอทีเอฟ เมนส์ เวิลด์ ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,423,600 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 3 ก.ย. 2566 เป็นวันสุดท้าย
       ประเภทชายเดี่ยว แม็กซิมัส ภราพล โจนส์ นักหวดลูกครึ่งไทย-ออสเตรเลีย วัย 18 ปี มืออันดับ 742 ของโลก และเป็นเต็ง 4 ของรายการ ลงหวดรอบชิงชนะเลิศกับ ยูริ ดซาวาเคียน หนุ่มยูเครน วัย 30 ปี มืออันดับ 819 ของโลก โดยเกมคู่นี้เป็นไปอย่างสูสี ดวลแร็กเกตกันได้อย่างสนุกนานกว่า 2 ชั่วโมง และเป็น แม็กซิมัส ที่มีโอกาสจู่โจมและตีลูกทำแต้มได้มากกว่าในช่วงท้ายเกม จึงเป็นผู้ชนะไปในที่สุด 2-0 เซต 7-6 ไทเบรก 7-3 และ 6-4
       แม็กซิมัส คว้าแชมป์ประเภทชายเดี่ยวไปครอง พร้อมรับเงินรางวัล 2,160 ดอลลาร์สหรัฐ หรือประมาณ 76,874 บาท และคะแนนสะสมอันดับโลก 15 แต้ม ส่วนรองแชมป์ ได้รับเงินรางวัล 1,272 ดอลลาร์สหรัฐ หรือ 45,270 บาท และคะแนน 8 แต้ม โดยนับเป็นแชมป์อาชีพรายการที่ 2 ของ แม็กซิมัส นับตั้งแต่เทิร์นโปรในวัย 17 ปี
       ด้านประเภทหญิงเดี่ยว รอบชิงชนะเลิศ อนาสตาเซีย ซาคาโรวา มือ 241 โลก และเต็ง 1 ของรายการ คว้าแชมป์ไปครองได้ตามคาด หลังเอาชนะ อลิโอนา ฟาไล มือ 412 โลก ได้ 2-0 เซต 6-2, 6-4 ในเวลา 1 ชั่วโมง 36 นาที โดย อนาสตาเซีย ซาคาโรวา ได้ครองแชมป์หญิงเดี่ยว พร้อมรับเงินรางวัล 3,935 ดอลลาร์สหรัฐ หรือประมาณ 140,046 บาท และคะแนนสะสมอันดับโลก 50 แต้ม ส่วนรองแชมป์ ได้รับเงินรางวัล 2,107 ดอลลาร์สหรัฐ หรือประมาณ 74,988 บาท และคะแนน 30 แต้ม
       หลังการแข่งขันได้มีพิธีมอบรางวัล โดย นางเพียงใจ ช่วยพันธ์ ผู้อำนวยการสำนักงานการกีฬาแห่งประเทศไทย จังหวัดนครศรีธรรมราช ให้เกียรติเป็นประธานมอบรางวัล ร่วมด้วย ผู้ช่วยศาสตราจารย์ ดร.ผดุงศักดิ์ สุขสอาด รองอธิการบดี ม.วลัยลักษณ์ และมี ผู้ช่วยศาสตราจารย์ ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ ร่วมในพิธีด้วย</code></pre>
<!-- /wp:code -->

<!-- wp:image {"id":38978,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3499-1024x683.jpeg" alt="" class="wp-image-38978"/></figure>
<!-- /wp:image -->