<!-- wp:paragraph {"align":"center","style":{"typography":{"fontSize":20},"color":{"background":"#dfefcf"}}} -->
<p class="has-text-align-center has-background" style="background-color:#dfefcf;font-size:20px"><strong>"จิรัฏฐ์-ภวิชญ์" ผงาดแชมป์คู่ไอทีเอฟ2 นักหวดไทย "อีฟ-บูม" เข้าชิงฯ เดี่ยว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 24 ส.ค. 2567 ในประเภทคู่ เป็นรอบชิงชนะเลิศ โดย ศาสตราจารย์ ดร.สมบัติ ธำรงธัญวงศ์ อธิการบดีมหาวิทยาลัยวลัยลักษณ์ ให้เกียรติเป็นประธาน ประเภทชายคู่ รอบชิงชนะเลิศ "เมฆ" จิรัฏฐ์ นวสิริสมบูรณ์ และ "แมงปอ" ภวิชญ์ สอนหลักทรัพย์ คู่นักหวดชาวไทย ผนึกกำลังเอาชนะ โทโมฮิโระ มาซาบายาชิ และ โคคิ มัตสึดะ คู่นักหวดชาวญี่ปุ่น 2-1 เซต 6-3, 6-7 ไทเบรก 2-7 และซูเปอร์ไทเบรก 10-3 คว้าแชมป์ประเภทชายคู่ ได้รับเงินรางวัลร่วมกัน 930 ดอลลาร์สหรัฐ หรือประมาณ 33,098 บาท พร้อมคะแนนสะสมอันดับโลก คนละ 15 คะแนน ส่วนหนุ่มญี่ปุ่น คู่รองแชมป์ ได้รับร่วมกัน 540 ดอลลาร์สหรัฐ หรือประมาณ 19,218 บาท พร้อมคะแนน คนละ 8 คะแนน</p>
<!-- /wp:paragraph -->

<!-- wp:paragraph -->
<p>ขณะที่แชมป์หญิงคู่ เป็นของ นัตสึมิ คาวากุจิ กับ โมโมโกะ โกโบริ คู่มือวางอันดับ 1 ของรายการ จากญี่ปุ่น ที่ช่วยกันหวดเอาชนะคู่นักหวดร่วมชาติ โฮโนกะ โคบายาชิ กับ ยูกินะ ไซโกะ 2-0 เซต 6-3, 6-4 ได้รับเงินรางวัลร่วมกันในฐานะแชมป์ 955 ดอลลาร์สหรัฐ หรือประมาณ 33,988 บาท พร้อมคะแนนสะสมอันดับโลก คนละ 15 คะแนน ส่วนคู่รองแชมป์ โฮโนกะ กับ ยูกินะ ได้รับร่วมกัน 515 ดอลลาร์สหรัฐ หรือประมาณ 18,328 บาท พร้อมคะแนน คนละ 10 คะแนน หลังจบการแข่งขัน ศาสตราจารย์ ดร.สมบัติ ธำรงธัญวงศ์ อธิการบดีมหาวิทยาลัยวลัยลักษณ์ เป็นประธานมอบโล่รางวัลให้แก่นักกีฬาประเภทคู่ โดยมี รศ.ดร.อุไร จเรประพาฬ รองอธิการบดี, รศ.ดร.จีรเกียรติ​ อภิบุณโญภาส ผู้อำนวยการศูนย์บริหารทรัพย์สิน, ผศ.ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา และนายสนธยา​ คงชัย หัวหน้าส่วนอาคารสถานที่ ร่วมในพิธีด้วย</p>
<!-- /wp:paragraph -->

<!-- wp:paragraph -->
<p>ทางด้านประเภทเดี่ยว นักเทนนิสไทยสามารถผ่านเข้าสู่รอบชิงชนะเลิศได้ทั้งประเภทชายเดี่ยวและหญิงเดี่ยว โดยในการแข่งขันประเภทหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช นักเทนนิสสาวขอนแก่น มือ 498 ของโลก และมือวาง 4 ของรายการ ตัดเชือกชนะ โมโมโกะ โกโบริ จากญี่ปุ่น มือ 924 ของโลก 2-0 เซต 6-3 และ 6-0 ในเวลา 1 ชั่วโมง 15 นาที ส่งให้ พัชรินทร์ ผ่านเข้าไปชิงชนะเลิศกับ ไวษณวี อัดการ์ มือวาง 8 จากอินเดีย ที่ตัดเชือกชนะ รินะ ไซโกะ มือวาง 3 จากญี่ปุ่น 2-0 เซต 6-0, 6-3 ส่วนชายเดี่ยว "บูม" กษิดิศ สำเร็จ นักเทนนิสไทย มือวาง 7 และมือ 612 ของโลก ตัดเชือกชนะ "แซค" ฐานทัพ สุขสำราญ มือ 1,057 ของโลก 2-0 เซต 7-6 ไทเบรก 7-1 และ 6-3 ทำให้ กษิดิศ ผ่านเข้าไปชิงชนะเลิศกับ อิเลีย ซิมาคิน มือวาง 1 และมือ 471 ของโลก ที่ตัดเชือกชนะ เจค เดลานีย์ จากออสเตรเลีย มือวาง 4 และมือ 504 ของโลก 2-0 เซต 6-1, 6-2</p>
<!-- /wp:paragraph -->

<!-- wp:image {"id":44969,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/456448710_924113416418308_5815929976956301291_n-1024x683.jpg" alt="" class="wp-image-44969"/></figure>
<!-- /wp:image -->