<!-- wp:paragraph {"align":"center","style":{"typography":{"fontSize":20},"color":{"background":"#c5dbe4"}}} -->
<p class="has-text-align-center has-background" style="background-color:#c5dbe4;font-size:20px"><strong>เปิดโผบอร์ดบริหารลอนเทนนิสชุดใหม่"สุชัย" วางใจทีมเดิมจับมือบูมวงการต่อ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ เผยรายชื่อคณะกรรมการอำนวยการสมาคมฯ ชุดใหม่ ภายใต้การนำนาวาของ “สุชัย พรชัยศักดิ์อุดม” นายกสมาคมฯ สมัย 2 ที่วางใจทีมงานเดิมเป็นส่วนใหญ่ หลังช่วยกันปลุกกระแสกีฬาเทนนิสในประเทศไทย เมื่อวาระที่แล้ว นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานการประชุมคณะกรรมการอำนวยการสมาคมฯ ประจำเดือน ธ.ค. 2567 ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 ธ.ค. ที่ผ่านมา หลังจากได้รับความไว้วางใจจากสโมสรเครือสมาชิกให้ดำรงตำแหน่งนายกสมาคมเป็นสมัยที่ 2 ติดต่อกัน (วาระบริหาร ปี 2567 – 2571) ในการเลือกตั้ง เมื่อวันที่ 22 พ.ย. 2567</p>
<!-- /wp:paragraph -->

<!-- wp:paragraph -->
<p>ในโอกาสนี้ ได้มีการแนะนำคณะกรรมการอำนวยสมาคมฯ ชุดใหม่ ซึ่งอยู่ระหว่างรอ การกีฬาแห่งประเทศไทย (กกท.) โดยนายทะเบียนสมาคมกีฬาประจำจังหวัดนนทบุรี ทำการจดทะเบียนแต่งตั้งคณะกรรมการอำนวยการสมาคมฯ ชุดใหม่ ตามพระราชบัญญัติ กกท. พ.ศ.2558 พร้อมกันนี้ ยังได้มีการแนะนำคณะที่ปรึกษาสมาคมฯ และคณะที่ปรึกษานายกสมาคมฯ ซึ่งล้วนเป็นบุคคลที่มีความรู้และความสามารถ รวมถึงหลายคนยังเป็นผู้ที่มีความชำนาญด้านกีฬาเทนนิสอยู่แล้วด้วย สำหรับรายนามคณะกรรมการอำนวยการสมาคมฯ ชุดใหม่ มีดังนี้ นายสุชัย พรชัยศักดิ์อุดม นายกสมาคม ร่วมด้วยอุปนายกสมาคม 8 คน ได้แก่ พลเอก กู้เกียรติ ศรีนาคา, ดร.ทวีศักดิ์ ศิลกุล, พลเอก ณรงค์ฤทธิ์ อิศรัตน์, พลโท อุชุกร สาครนาวิน, นายวิเชษฐ์ ทีปกากร, พลตำรวจตรี ไพศาล วงศ์วัชรมงคล, นายสร้างบุญ กิตติกรณ์, นายภูมิสรรค์ เสนีวงศ์ ณ อยุธยา</p>
<!-- /wp:paragraph -->

<!-- wp:paragraph -->
<p>นายไทยทนุ วรรณสุข เลขาธิการสมาคม /ฝ่ายพัฒนาเทคนิค, น.ส.ทิรา บุญาณี กิตติกรณ์ รองเลขาธิการ, นายสมหมาย โค้วคชาภรณ์ เหรัญญิก, นายคชาชาญ มงคลเจริญ ฝ่ายประชาสัมพันธ์, นายภุชงค์ เลาหศิริวงศ์ ฝ่ายจัดการแข่งขัน, นายธานี แสนยาอุโฆษ ฝ่ายพัฒนาเยาวชน, พันเอก วัฒนา จันทร์ไพจิตต์ นายทะเบียน, นายกฤตชัย เนยโอชา ฝ่ายผู้ตัดสิน, น.ส.ขนิษฐา ศรีตะวัน ปฏิคม และนายชาญณรงค์ จัดนอก กรรมการกลาง "คณะกรรมการอำนวยการสมาคมฯ ชุดปัจจุบัน ซึ่งส่วนใหญ่มาจากชุดที่แล้ว ทุกท่านล้วนเป็นบุคคลที่มีความรู้และความสามารถ จากการที่ได้ร่วมงานกันมา ทำให้มั่นใจว่าจะช่วยกันนำวงการกีฬาเทนนิสของไทยให้ประสบความสำเร็จ เช่นเดียวกับวาระที่ผ่านมา และจะประสบความสำเร็จยิ่ง ๆ ขึ้นไปอีก" นายสุชัย กล่าว</p>
<!-- /wp:paragraph -->

<!-- wp:paragraph -->
<p>นอกจากนี้ ระหว่างการประชุม นายสุชัย ยังได้กล่าวอวยพรปีใหม่ และได้มอบเงินรางวัลพิเศษให้แก่นักกีฬาเทนนิสที่ทำผลงานได้ดีจากการแข่งขันเทนนิสรายการนานาชาติด้วย.</p>
<!-- /wp:paragraph -->

<!-- wp:image {"id":47133,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/471301711_1015732787256370_2841106830845092050_n-1024x683.jpg" alt="" class="wp-image-47133"/></figure>
<!-- /wp:image -->