<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a35400"}}} -->
<p class="has-text-align-center has-vce-bg-color has-text-color has-background" style="background-color:#a35400;font-size:22px"><strong>"ปรัชญา" ควงหนุ่มอิเหนาเข้ารอบชิงฯ<br>ดวลคู่เต็ง2แย่งแชมป์หวดไอทีเอฟที่ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ 2024 สัปดาห์ที่ 2 เทนนิสชาย รายการ "ไอทีเอฟ เวิลด์ ทัวร์ (เอ็ม2) และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู1) ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 23 ก.พ. 2567 ในประเภทคู่เป็นรอบรองชนะเลิศ
  ไฮไลท์ประเภทชายคู่ มีนักเทนนิสไทยหวดแมทช์ตัดเชือกถึง 3 คน โดย "ปันปัน" ศิวณัฎฐ์ อุ้ยตยะกุล จากพัทลุง จับคู่กับ โอเว่น" ธนเพชร ฉันทะ จากประจวบคีรีขันธ์ ลงสนามพบกับ "ณัฐ" ปรัชญา อิสโร จากสงขลา ที่จับคู่กับ คริสโตเฟอร์ รุงกัท หนุ่มอินโดนีเซีย เป็นคู่เต็ง 1 ของรายการ ผลปรากฏว่า เป็นคู่ของปรัชญาที่เล่นได้ดี เอาชนะได้ทั้งสองเซต ด้วยสกอร์ 7-5 และ 6-1 ผ่านเข้าไปชิงชนะเลิศกับ ฮวง ซุง-ห่าว จากไต้หวัน และ จอง ยองซอก จากเกาหลีใต้ คู่เต็ง 2 ที่ตัดเชือกชนะคู่เต็ง 3 เจีย ชุย และ เซียว ลีนาง จากจีน 2-1 เซต 4-6, 6-4 และซูเปอร์ไทเบรก 10-7
  ทางด้านการแข่งขันประเภทเดี่ยว เป็นรอบก่อนรองชนะเลิศ มีนักเทนนิสไทยลงสนามชิงชัยด้วย โดยหญิงเดี่ยว "อีฟ" พัชรินทร์ ชีพชาญเดช มือ 587 โลก สุดต้านความแข็งแกร่งของ "เต็ง 4" เหยา ซินซิน สาวจีน มือ 486 โลก พ่ายไป 0-2 เซต 3-6, 4-6 ตกรอบก่อนรองชนะเลิศ รับเงินรางวัล 367 ดอลลาร์สหรัฐ หรือประมาณ 12,680 บาท และคะแนนสะสมอันดับโลก 3 แต้ม ในขณะที่ เหยา ซินซิน ผ่านเข้าไปพบกับ หว่อง หง อี้ โคดี้ เต็ง 1 จากฮ่องกง ในรอบรองชนะเลิศต่อไป
  ชายเดี่ยว รอบก่อนรองชนะเลิศ "แม็กซ์" แม็กซิมัส ภราพล โจนส์ มือ 1 ของไทย ลูกครึ่งไทย-ออสเตรเลีย เต็ง 7 และมือ 581 โลก ปราชัยให้แก่ โอเรล คิมฮี เต็ง 2 และมือ 455 โลก จากอิสราเอล 1-2 เซต 6-1, 6-7 ไทเบรก 9-11 และ 2-6 ตกรอบไปอย่างน่าเสียดาย รับเงินรางวัลปลอบใจ 438 ดอลลาร์สหรัฐ หรือประมาณ 15,133 บาท และคะแนน 2 แต้ม ในขณะที่ โอเรล คิมฮี ทะยานสู่รอบรองชนะเลิศ ไปพบกับ ลี ฮวง นัม หนุ่มเวียดนาม เต็ง 5 ของรายการ
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ คลารา วลาสเซแลร์ (วาง 3-เบลเยียม) ชนะ ซิเบค คูลัมบาเยวา (วาง 5-คาซัคสถาน) 2-6, 6-4 และ 6-4 หว่อง หง อี้ โคดี้ (วาง 1-ฮ่องกง) ชนะ อันโทเนีย ชมิดต์ (วาง 8-เยอรมนี) 7-5, 6-3 ซากิ อิมามูระ (วาง 2-ญี่ปุ่น) ชนะ เจิ้ง อู๋ซวง (จีน) 7-6(5), 6-2
  ชายเดี่ยว รอบก่อนรองชนะเลิศ อเล็กซานเดอร์ มาร์เทน จอง (วาง 8-เนเธอร์แลนด์) ชนะ ไป๋ หยาน (วาง 1-จีน) 3-6, 7-6(5) และ 6-1 ลี ฮวง นัม (วาง 5-เวียดนาม) ชนะ กาเบรียล เดแคมป์ส (บราซิล) 7-5, 7-6(6) ไมก์ สไตเนอร์ (เยอรมนี) ชนะ สเตฟาโนส ซาเคลลาริดิส (วาง 3-กรีซ) 7-6(6), 7-5
  หญิงคู่ รอบรองชนะเลิศ พัชรินทร์ ชีพชาญเดช-หวัง เจียฉี (จีน) แพ้ เหยา ซินซิน-เจิ้ง อู๋ซวง (วาง 2-จีน) 5-7, 6-2 และซูเปอร์ไทเบรก 9-11 กัว เหมยฉี-เซียว เจิ้งหัว (วาง 4-จีน) ชนะ หลี่ ยาซิน-หลิน ฟางอัน (วาง 1-ไต้หวัน) 6-2, 6-2</code></pre>
<!-- /wp:code -->

<!-- wp:image {"id":41667,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4052-732x1024.jpeg" alt="" class="wp-image-41667"/></figure>
<!-- /wp:image -->