<!-- wp:paragraph {"align":"center","style":{"typography":{"fontSize":20},"color":{"background":"#7eda95"}}} -->
<p class="has-text-align-center has-background" style="background-color:#7eda95;font-size:20px"><strong>สาวจีนโชว์แกร่งเบิ้ลแชมป์<br>เทนนิสไทยแลนด์-ไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 2 (รายการชาย-หญิง) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 821,750 บาท (รวมชาย-หญิง 50,000 ดอลลาร์สหรัฐ หรือประมาณ 1,643,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 12 มิ.ย. 2565 เป็นรอบชิงชนะเลิศ โดยได้รับเกียรติจาก พลตำรวจเอก ณัฐธร เพราะสุนทร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
       ประเภทหญิงเดี่ยว รอบชิงชนะเลิศ เกา ซินหยู นักหวดสาวจีน มืออันดับ 760 ของโลก เรียกฟอร์มเก่งออกมาเฉือนเอาชนะ "เต็ง 1" นาโอะ ฮิบิโนะ จากญี่ปุ่น มืออันดับ 244 ของโลก 2-1 เซต 6-1, 1-6 และ 6-3 ใช้เวลาในการแข่งขันไป 1 ชั่วโมง 56 นาที เกา ซินหยู คว้าแชมป์หญิงเดี่ยวไปครอง และนับเป็นการคว้าแชมป์สัปดาห์ที่ 2 ติดต่อกัน (สัปดาห์แรกได้จากดับเบิลยู 25 เชียงราย รายการ ไทยแลนด์-ไอทีเอฟ วีเมนส์ เทนนิส ทัวร์ ครั้งที่ 1) โดยครั้งนี้ เกา ซินหยู ได้รับเงินรางวัล 3,935 ดอลลาร์สหรัฐ หรือประมาณ 129,343 บาท พร้อมคะแนนสะสม 50 แต้ม ส่วน นาโอะ ฮิบิโนะ ได้รับ 2,107 ดอลลาร์สหรัฐ หรือประมาณ 69,257 บาท และ 30 คะแนน
       ขณะที่ประเภทชายเดี่ยว รอบชิงชนะเลิศ ปู๋ ยุนเชาเกเต นักหวดจีน มือวาง 7 ของรายการ และมืออันดับ 534 ของโลก คว้าชัยชนะเหนือ ชินทาโร่ อิมาอิ นักหวดญี่ปุ่น มือวาง 4 และมืออันดับ 517 ของโลก 2-0 เซต 6-3 และ 7-5 ใช้เวลาในการแข่งขันไปทั้งสิ้น 1 ชั่วโมง 24 นาที ปู๋ ยุนเชาเกเต รับเงินรางวัลจากการคว้าแชมป์ชายเดี่ยว 3,600 ดอลลาร์สหรัฐ หรือประมาณ 118,332 บาท และคะแนนสะสม 25 แต้ม ด้าน ชินทาโร่ อิมาอิ ได้รับ 2,120 ดอลลาร์สหรัฐ หรือประมาณ 69,684 บาท และ 16 แต้ม</code></pre>
<!-- /wp:code -->

<!-- wp:image {"id":32400,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/27F9C36A-B45E-4B14-8310-112ECF964BF9-1024x683.jpeg" alt="" class="wp-image-32400"/></figure>
<!-- /wp:image -->