สหพันธ์เทนนิสนานาชาติ (ไอทีเอฟ) มอบทุนให้ 2 นักหวดเยาวชนไทย “แอนนา” ศุภาพิชญ์ เกือรัมย์ และ "ออมสิน" อัญชิสา ฉันทะ เข้าแคมป์ฝึกซ้อมและร่วมการแข่งขันเทนนิสระดับเยาวชน “ไอทีเอฟ จูเนียร์ส” จำนวน 3 รายการ ใน 3 เมืองของประเทศอินเดีย ระหว่างวันที่ 29 ธ.ค.2560-20 ม.ค.2561
<div class="text_exposed_show">

"บิ๊กเอ๋" นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เปิดเผยว่า สมาคมกีฬาเทนนิสฯ ได้รับแจ้งจาก สหพันธ์เทนนิสนานาชาติ (ไอทีเอฟ) ว่าทางไอทีเอฟได้พิจารณามอบทุน ซึ่งเป็นทุนจาก กองทุนเพื่อการพัฒนาสู่แกรนด์สแลม (Grand Slam Development Fund) ให้แก่ 2 นักเทนนิสเยาวชนหญิงไทยคือ "แอนนา" ศุภาพิชญ์ เกือรัมย์ วัย 15 ปี มืออันดับ 279 เยาวชนโลก และ "ออมสิน" อัญชิสา ฉันทะ อายุ 15 ปีเช่นกัน มืออันดับ 370 เยาวชนโลก เพื่อเข้าร่วมการแข่งขันและการฝึกซ้อมเทนนิสรายการเยาวชน

นายกิตตน์สมบัติ กล่าวต่อว่า ศุภาพิชญ์ และ อัญชิสา จะเข้าแคมป์ฝึกซ้อมและเข้าร่วมการแข่งขันเทนนิสระดับเยาวชน “ไอทีเอฟ จูเนียร์ส” จำนวน 3 รายการ ใน 3 เมืองของประเทศอินเดีย ระหว่างวันที่ 29 ธันวาคม 2560-20 มกราคม 2561 โดยโปรแกรมของแคมป์ มีดังนี้ วันที่ 30 ธันวาคม 2560 เทรนนิ่งแคมป์ ที่กรุงนิวเดลี วันที่ 1-6 มกราคม 2561 ก่อนเข้าร่วมการแข่งขันเทนนิสไอทีเอฟ จูเนียร์ส เกรด 3 ที่เมืองจัณฑีครห์ จากนั้นวันที่ 8-13 มกราคม 2561 แข่งขันเทนนิสไอทีเอฟ จูเนียร์ส เกรด 2 ที่กรุงนิวเดลี, วันที่ 15-20 มกราคม 2561 แข่งขันเทนนิสดีเคเอส ไอทีเอฟ จูเนียร์ส ที่เมืองกัลกัตต้า เกรด 2

“การได้รับทุนดังกล่าว ถือเป็นโอกาสที่ดีของทั้งสองคน ซึ่งจะได้เพิ่มประสบการณ์ในการเล่นเทนนิส เพื่อไต่อันดับเยาวชนโลกให้สูงขึ้นในอนาคต และสมาคมกีฬาเทนนิสฯ ก็คาดหวังว่าทั้งคู่จะได้รับประสบการณ์ที่ดีกลับมาพัฒนาฝีมือให้ดียิ่งๆ ขึ้นไปด้วย”

สำหรับผลงานก่อนหน้า ศุภาพิชญ์ ทำผลงานได้ดี อาทิ ได้แชมป์หญิงเดี่ยว ศึกเทนนิสเยาวชนนานาชาติ ไอทีเอฟ จูเนียร์ส เกรด 5 ที่ฮ่องกง เมื่อเดือนสิงหาคม ที่ผ่านมา รวมถึงแชมป์หญิงเดี่ยวล่าสุด ในรายการไอทีเอฟ จูเนียร์ส เกรด 5 ที่กัมพูชา เมื่อวันที่ 9 ธันวาคม และคว้าแชมป์หญิงคู่ "พีทีที-ไอทีเอฟ จูเนียร์ส เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อเดือนตุลาคม ส่วน อัญชิสา ได้แชมป์หญิงเดี่ยว ในการแข่งขันเทนนิสเยาวชนนานาชาติ รายการ "พีทีที-ไอทีเอฟ จูเนียร์ส 2017" เกรด 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อต้นเดือนกรกฎาคมที่ผ่านมา

<img class="aligncenter size-full wp-image-4283" src="https://www.bucket.cloudaccess9.com/ltatorg/2017/12/25398837_1643355589020736_1236649479728298114_n.jpg" alt="" width="960" height="640" />

<img class="aligncenter size-full wp-image-4284" src="https://www.bucket.cloudaccess9.com/ltatorg/2017/12/25446320_1643355579020737_92866757564010453_n.jpg" alt="" width="960" height="640" />

</div>