<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>เยาวชนไทยพาเหรดเข้ารอบสาม หวดไอทีเอฟ จูเนียร์ เกรด 1 ที่มาเลเซีย</strong></p>
<!-- /wp:paragraph -->

<!-- wp:paragraph -->
<p>นักเทนนิสเยาวชนไทยทั้งชายและหญิง พากันสร้างผลงานยอดเยี่ยมในการแข่งเทนนิสเยาวชน นานาชาติ รายการ ซาราวัก ชีฟ ไมน์นิสเตอร์ คัพ ไอทีเอฟ เวิลด์ เทนนิส ทัวร์ จูเนียร์ เกรด1 ที่ เมืองซาราวัก ประเทศมาเลเซีย โดยเมื่อวันที่ 11 มี.ค. 63 นักหวดไทยมีโปรแกรมลงสนามในประเภทเดี่ยว และ ประเภทคู่</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบสอง ไหม ณภัทร นิรันดร มือ 30 เยาวชนโลก มือวางอันดับ 1 ของรายการ โชว์ฟอร์มสมราคา หวดชนะ นานาริ คัตสึมิ มือ 259 เยาวชนโลก จากญี่ปุ่น 2-0 เซต 7-5, 6-2 ไหม ณภัทร ผ่านเข้ารอบสามไปพบ ชาล็อตต์ เคมเปนาเอร์ส-ปอคซ์ มือ 181 เยาวชนโลก มือวาง 16 รายการ จากออสเตรเลีย ซึ่งสถิติการเจอกันของทั้งคู่ เคยพบกันมา 2 ครั้ง ไหม ณภัทร แพ้ทั้ง 2 ครั้ง โดยครั้งล่าสุด แพ้ที่การแข่งขันระดับ เกรด 1 ที่ประเทศไทยเมื่อสัปดาห์ที่แล้ว</p>
<!-- /wp:paragraph -->

<!-- wp:paragraph -->
<p>ขณะที่ “แนต” พัณณิน โควาพิทักษ์เทศ มือ 210 เยาวชนโลก มือวางอันดับ 14 รายการ ชนะ โทโมโกะ กาโตะ มือ 341 เยาวชนโลก จากญี่ปุ่น 2-0 เซต 6-3, 6-2 พัณณิน ผ่านเข้ารอบสามไปพบ ทาเลีย กิบสัน มือ 72 เยาวชนโลก มือ 3 รายการ ซึ่งพัณณิน เพิ่งแพ้มา เมื่อสัปดาห์ที่แล้ว ในการแข่งขันระดับเกรด 1 ที่ประเทศไทย</p>
<!-- /wp:paragraph -->

<!-- wp:paragraph -->
<p>เช่นเดียวกับ แพตตี้” พิมพ์รดา จัตวาพรวนิช มือ 119 เยาวชนโลก มือวาง 18 รายการ ที่สามารถผ่านเข้ารอบสามได้สำเร็จ หลังพลิกกลับมาเอาชนะ เคียวกะ คุโบะ มือ 465 เยาวชนโลก จากญี่ปุ่น 2-1 เซต 6-7(5), 6-3, 6-1 พิมพ์รดา เข้าไปเจองานหนัก พบ โซเฟีย คอสตัวร์ลาส มือ 57 เยาวชนโลก มือวาง 2 รายการ จากเบลเยี่ยม</p>
<!-- /wp:paragraph -->

<!-- wp:paragraph -->
<p>ด้าน ประเภทชายเดี่ยว รอบสอง ภาธร หาญชัยกุล ดาวรุ่ง วัย 17 ปี มือ 93 เยาวชนโลก และเป็นมือวางอันดับ 8 ของรายการ ชนะ เซน คาห์น มือ 169 เยาวชนโลก จากสหรัฐฯ 2-0 เซต 6-3, 3-1 (ret) ภาธร ผ่านเข้ารอบสามไปพบกับ ริกุโตะ ยามากูชิ มือ 440 เยาวชนโลก จากญี่ปุ่น ซึ่งภาธร เคยชนะมาแล้ว 1 ครั้ง ในการแข่งขันระดับเกรด 4 ที่เมือง เซินเจิ้น สาธารณรัฐประชาชนจีน เมื่อเดือนธันวาคม ปี 2019</p>
<!-- /wp:paragraph -->

<!-- wp:paragraph -->
<p>ขณะที่ ธนภัทร นิรันดร ดาวรุ่งไทยวัย 16 ปี มือ 333 เยาวชนโลก แพ้ให้กับ ยามาโตะ ซูโอกะ มือ 147 เยาวชนโลกจากญี่ปุ่น 1-2 เซต 1-6, 6-4, 3-6 และ แทนตะวัน ทัดเดโอ มายอลิ แม็คจิโอลิ มือ 774 เยาวชนโลก ซึ่งมาจากรอบคัดเลือก แพ้ให้กับ ฟิลิป เซคูลิค ดาวรุ่งออสเตรเลีย มือ 95 เยาวชนโลก และเป็นมือวางอันดับ 10 ของรายการ 0-2 เซต 3-6, 0-6</p>
<!-- /wp:paragraph -->

<!-- wp:paragraph -->
<p>นอกจากนี้นักหวดเยาวชนไทยยังมีโปรแกรมลงแข่งขันในประเภทคู่ รอบสอง โดยในประเภทหญิงคู่ ไหม ณภัทร จับคู่กับ ดายา เซเมนิสตายา จากลัตเวีย ชนะ เอมิลี ไบ จากสหรัฐฯ กับ หยู่หาน ลิว จากจีน 2-0 เซต 6-2, 6-2 ไหม ณภัทร กับ เซเมนิสตายา เข้ารอบก่อนรองชนะเลิศ ไปพบ ทาเลีย กิบสัน กับ ชาล็อตต์ เคมเปนาเอร์ส-ปอคซ์ คู่มือวาง 6 รายการจากออสเตรเลีย, พัณณิน จับคู่กับ มาเรีย โชล็อคโคว่า จากรัสเซีย คู่มือวาง 5 รายการ ชนะ เมอิ ฮาเซกาวะ จากญี่ปุ่น กับ เจ็ท ออตเวย์ จากนิวซีแลนด์ 2-0 เซต 6-3, 6-2 พัณณิน กับโชล็อคโคว่า เข้ารอบก่อนรองฯไปพบกับ เอริกะ มัตซึดะ จากญี่ปุ่น กับ เมียห์ รีแพค จากออสเตรเลีย คู่มือวาง 4 รายการ, พิมพ์รดา กับ เทียน ฟางหราน จากจีน คู่มือ 7 รายการ ชนะ เอลซ่า วาน กับ เอลลิเซีย วาน คู่นักหวดมาเลเซีย 2-0 เซต 6-3, 6-4 พิมพ์รดา กับ เทียน ฟางหราน ผ่านเข้าไปพบ โอลิเวีย กาเด็คคี กับ เอมี่ สตีเวนส์ คู่มือ 3 รายการจากออสเตรเลีย ส่วนประเภทชายคู่ รอบก่อนรองชนะเลิศ ธนภัทร จับคู่กับ ยามาโตะ ซูโอกะ จากญี่ปุ่น คู่มือวาง 8 รายการ ชนะ ภาธร กับ ริกุโตะ ยามากูชิ จากญี่ปุ่น 2-0 เซต 6-3, 6-3 ธนภัทร กับ ยามาโตะ ซูโอกะ ผ่านเข้ารอบรองชนะเลิศไปพบ คู่มือวาง 2 รายการ เดฟ จาเวีย จากอินเดีย กับ เยนส์ มาร์ค มอลโควสกี้ จากสวิตเซอร์แลนด์</p>
<!-- /wp:paragraph -->

<!-- wp:paragraph -->
<p>     สามารถติดตามภาพการแข่งขันเพิ่มเติได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a><br></p>
<!-- /wp:paragraph -->

<!-- wp:image {"id":25369} -->
<figure class="wp-block-image"><img src="https://www.bucket.cloudaccess9.com/ltatorg/2020/03/84070958_2984501858239429_7913109318801555456_o.jpg" alt="" class="wp-image-25369"/></figure>
<!-- /wp:image -->