<!-- wp:paragraph {"align":"center","style":{"color":{"text":"#000000","background":"#beeacd"}}} -->
<p class="has-text-align-center has-text-color has-background" style="background-color:#beeacd;color:#000000"><strong>หวดยู-12 หวดไทยพร้อมบู๊นัดแรกศึกชิงแชมป์เอเชีย 17 ก.ย.นี้</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมนักเทนนิสเยาวชนไทย รุ่นอายุไม่เกิน 12 ปี ล่าสุด เมื่อวันที่ 16 ก.ย.67 ซึ่งถือเป็นวันแรกของการแข่งขัน โดยในช่วงเช้าได้มีพิธีเปิดการแข่งขันเทนนิสเยาวชนชิงชนะเลิศแห่งเอเชีย รุ่นอายุไม่เกิน 12 ปี ในรายการ "เอทีเอฟ 12 แอนด์ อันเดอร์ ทีม คอทเพตทิชั่น 2014" อย่างเป็นทางการ ที่สนามเทนนิสในเมืองเชิมเกนต์ ประเทศคาซัคสถาน ซึ่งนักเทนนิสไทยได้เข้าร่วมพิธีอย่างพร้อมเพรียงท่ามกลางบรรยากาศที่อบอุ่น</p>
<!-- /wp:paragraph -->

<!-- wp:paragraph -->
<p>สำหรับการแข่งขันวันแรกนี้ ทีมเทนนิสไทยทั้งชาย และ หญิง ไม่มีโปรแกรมลงแข่ง แต่ได้มาลงสนามฝึกซ้อมเพื่อปรับความพร้อมให้ตัวเองเป็นครั้งสุดท้ายก่อนจะเริ่มแข่งนัดแรกของรอบพบกันหมดในกลุ่ม วันที่ 17 ก.ย.นี้ โดยทีมชาย จะพบ ปากีสถาน ขณะที่ทีมหญิง พบ เกาหลีใต้ การแข่งครั้งนี้มีทีมเข้าร่วมประเภทละ 12 ทีม ถูกแบ่งออกเป็น 4 กลุ่มๆละ 3 ทีม เพื่อคัดเอา 2 ทีมที่ดีที่สุดในกลุ่มเข้ารอบ 8 ทีมสุดท้าย</p>
<!-- /wp:paragraph -->

<!-- wp:paragraph -->
<p>สำหรับทีมชาย นักหวดเยาวชนไทยถูกจัดอยู่ กลุ่ม ดี ร่วมกับ ซาอุดิอารเบีย กับ ปากีสถาน ขณะที่ทีมหญิง อยู่ กลุ่ม บี ร่วมกับ เกาหลีใต้ และ อุซเบกิสถาน ขณะที่ผลการแบ่งกลุ่มในกลุ่มอื่นๆ มีดังนี้ ทีมชาย กลุ่ม เอ คาซัคสถาน, ซีเรีย, จีน, กลุ่ม บี อินเดีย, ไต้หวัน, เวียดนาม, กลุ่ม ซี เกาหลีใต้, อินโดนีเซีย, อุซเบกิสถาน ทีมหญิง กลุ่ม เอ คาซัคสถาน, จีน, ศรีลังกา, กลุ่ม ซี อินเดีย, เลบานอน, อินโดนีเซีย, กลุ่ม ดี ไต้หวัน, อิหร่าน, ฟิลิปปินส์</p>
<!-- /wp:paragraph -->

<!-- wp:paragraph -->
<p>สำหรับทีมนักหวดเยาวชนไทยชุดนี้ประกอบด้วย ทีมชาย 3 คน คือ ปัณณพรรธน์ นิ่มนวลกุล, ฌาน เลาอมรพาณิชย์, ขุน หวั่งหลี, ทีมหญิง 3 คน คือ พลอยเพชร ด้วงเขียว และ อัญวีณ์ ไพศาลภาณุวงศ์ และ อาร์ภรนันท์ โซเฟีย แสงสุชาติ โดยมี สุขุม กิจวิจารณ์ กับ จ่าสิบเอก สหทัศน์ ศุภกิจ เป็นผู้ฝึกสอน และ ญาดา ศิริไชย เป็นนักวิทยาศาสตร์การกีฬาประจำทีม</p>
<!-- /wp:paragraph -->

<!-- wp:image {"id":45576,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459898451_941032178059765_5640291128865311337_n-1024x576.jpg" alt="" class="wp-image-45576"/></figure>
<!-- /wp:image -->