<!-- wp:paragraph {"style":{"typography":{"fontSize":20},"color":{"background":"#d8ebf3"}}} -->
<p class="has-background" style="background-color:#d8ebf3;font-size:20px">เปิดตัวเยาวชนทีมชาติไทย 2568 น้องมุกดา พิมพ์พิศา วงษ์วานิชขจร"ตัวเล็ก-ใจใหญ่" กับก้าวแรกในบทบาทเยาวชนทีมชาติ </p>
<!-- /wp:paragraph -->

<!-- wp:paragraph -->
<p>หลังจาก "น้องมุกดา" พิมพ์พิศา วงษ์วานิชขจร นักเทนนิสหญิงดาวรุ่งจากกรุงเทพมหานคร ต้องผิดหวังในการคัดตัวเยาวชนทีมชาติมา 2 ครั้งก่อนหน้านี้ ตอนอายุ 12 และ 13 ปี แต่ด้วยความที่ไม่ย่อท้อต่ออุปสรรค และยังคงมีความมุ่งมั่นที่อยากจะติดทีมชาติ ขณะเดียวกันด้วยสภาพร่างกายที่พร้อมเต็มที่ และมีการปรับปรุงแก้ไขข้อผิดพลาดทุกด้านตามคำแนะนำของผู้ฝึกสอน ในที่สุดความพยายามของเธอก็บรรลุเป้าหมาย กับการก้าวมาเป็นตัวแทนเยาวชนทีมชาติไทยได้เป็นครั้งแรก ในรุ่นอายุไม่เกิน 14 ปี น้องมุกดา เริ่มต้นเส้นทางเทนนิสในวัย 6 ขวบ โดยมี ครูป้อม Tennis 10s เป็นโค้ชคนแรก จากนั้นย้ายมาอยู่ที่ ปิรามิด เทนนิส รวมถึงเคยร่วมฝึกซ้อมโครงการ LTAT Vitamilk Rising Star ก่อนที่ปัจจุบันมาอยู่ภายใต้ชายคาของ Smash It Tennis Academy และที่นี่เอง น้องมุกดาได้รับการขัดเกลา รวมถึงยกระดับศักยภาพของตัวเอง จนเริ่มมีผลงานโดดเด่นบนเวทีระดับนานาชาติ อาทิ แชมป์เดี่ยวและคู่ LTAT ATF 14&amp;Under C2 และแชมป์ Singha experience 2024 U14</p>
<!-- /wp:paragraph -->

<!-- wp:paragraph -->
<p>ส่วนเบื้องหลังความสำเร็จในการมีชื่อติดทีมชาติไทยได้เป็นครั้งแรก นอกจากความมุ่งมั่น ทุ่มเทในการฝึกซ้อมแล้ว อีกสิ่งหนึ่งที่ครอบครัวให้ความสำคัญ และเสริมเข้ามา เพื่อเติมเต็มให้กับ มุกดา คือเรื่องของ โภชนาการ เนื่องจาก พิมพ์พิศา เป็นคนที่มีรูปร่างเล็กกว่าเพื่อนร่วมรุ่น จึงต้องนำเรื่องของโภชนาการเข้ามาช่วย เพื่อพัฒนาศักยภาพทางร่างกาย อย่างไรก็ตาม แม้ว่าจะตัวเล็ก แต่ก็ทดแทนด้วยความความว่องไวและคล่องแคล่ว รวมถึงมี โฟร์แฮนด์ เป็นอาวุธเด็ด "ภูมิใจมากที่ตัวเองสามารถติดทีมชาติได้ ขอบคุณตัวเอง ขอบคุณพ่อแม่ที่สนับสนุนเรื่องค่าใช้จ่ายในการฝึกซ้อมและบำรุงร่างกาย ขอบคุณโค้ชที่เชื่อมั่นในศักยภาพของนักกีฬาตัวเล็กคนนี้ จากนี้จะตั้งใจฝึกซ้อมและแข่งขันอย่างเต็มที่เพื่อให้สมกับที่ได้เป็นตัวแทนประเทศไทย" นอกจากผลงานในสนามเทนนิสแล้ว น้องมุกดา ยังให้ความสำคัญกับการเรียน โดยปัจจุบัน ศึกษาอยู่ชั้นมัธยมศึกษาปีที่ 3 ที่โรงเรียนราชินี ซึ่งน้องมีความชื่นชอบวิชาคณิตศาสตร์-ภาษาอังกฤษ และยินดีที่จะทำสองอย่าง ทั้งการเรียนและกีฬาควบคู่กันไป ด้วยการแบ่งเวลาให้กับการไปโรงเรียนอย่างสม่ำเสมอ และการฝึกซ้อมกีฬาช่วงเย็น</p>
<!-- /wp:paragraph -->

<!-- wp:paragraph -->
<p>สำหรับเป้าหมายของ น้องมุกดา ต่อจากนี้ ต้องการรักษามาตรฐานและพัฒนาตนเองเพื่อติดทีมชาติต่อเนื่องในทุกรุ่น รวมถึงอยากพาตัวเองไปให้ถึง แกรนด์สแลม ให้เหมือนกับไอดอล นักเทนนิสในดวงใจ แยนนิค ซินเนอร์ นักเทนนิสอิตาลี มือ 1 ของโลก สุดท้ายนี้ขอยก สุภาษิตไทย ที่ว่า "ความพยายามอยู่ที่ไหน ความสำเร็จอยู่ที่นั่น" ซึ่งแม้ว่าสุภาษิตนี้อาจไม่ได้เกิดขึ้นกับทุกคน แต่กับน้อง มุกดา พิมพ์พิศา วงษ์วานิชขจร ตอกย้ำให้เห็นว่า หากยังคงมุ่งมั่น ทุ่มเท และพัฒนาตัวเองในทุก ๆ วัน สักวันหนึ่งก็จะไปถึงหมุดหมายที่ตั้งไว้.</p>
<!-- /wp:paragraph -->

<!-- wp:image {"id":50475,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/511810055_1158648642964783_2448362372358259448_n-732x1024.jpg" alt="" class="wp-image-50475"/></figure>
<!-- /wp:image -->