<!-- wp:paragraph {"align":"center","style":{"typography":{"fontSize":20},"color":{"background":"#c8dee7"}}} -->
<p class="has-text-align-center has-background" style="background-color:#c8dee7;font-size:20px"><strong>“พัชรพล-ปวีณอร” ฟอร์มเยี่ยมซิวชัยเดี่ยว-คู่เทนนิส จีเอสพีดีพี เอเชียน รุ่น14ปี ที่ฟิลิปปินส์</strong></p>
<!-- /wp:paragraph -->

<!-- wp:paragraph -->
<p>พัชรพล หลีกุล และ ปวีณอร นวลศรี สองนักเทนนิสเยาวชนไทย เข้าร่วมการแข่งขันเทนนิสระดับเยาวชนของสหพันธ์เทนนิสแห่งเอเชีย(เอทีเอฟ) รายการ “จีเอสพีดีพี เอเชียน อันเดอร์โฟร์ทีน จูเนียร์ แชมเปี้ยนชิพส์ 2025” ที่ประเทศฟิลิปปินส์ ระหว่างวันที่ 16-20 ก.ย.68ผลการแข่งขันเมื่อวันที่ 17 ก.ย.68 ประเภทชายเดี่ยว รอบแรก หรือรอบ 32 คน พัชรพล ในฐานะมือวาง 5 ของรายการ ได้บาย ผ่านเข้ารอบสอง หรือรอบ 16 คน ชนะ อาเมียร์ อัสการ์ จากคาซัคสถาน 2-0 เซต 6-3, 7-6(7-4) ทำให้ผ่านเข้ารอบก่อนรองชนะเลิศ พบกับ โคมัง ปุรุสตามา จากอินโดนีเซียประเภทชายคู่ รอบแรก พัชรพล จับคู่กับ โคมัง ปุรุสตามา จากอินโดนีเซีย ช่วยกันเอาชนะ ติตวน ปาร์รอด จากอินโดนีเซีย กับ รูนมันน์ มาเฮช จากอินเดีย 2-1 เซต 1-6, 6-2 และซูเปอร์ไทเบรก 10-4 ทำให้ พัชรพล กับ ปุรุสตามา ผ่านเข้ารอบก่อนรองชนะเลิศ พบกับคู่มือวาง 4 ของรายการจากฮ่องกง จัสติน ชาน กับ ชอย ฟุ หวัง ผลการแข่งขันเมื่อวันที่ 16 ก.ย.68 ประเภทหญิงเดี่ยว รอบแรก หรือรอบ 32 คน ปวีณอร ชนะ อักชิตา อานทิล จากอินเดีย 2-0 เซต 6-2, 6-3 ผ่านเข้ารอบสอง หรือรอบ 16 คน ชนะ คิม แท ฮี มือวาง 5 ของรายการจากเกาหลีใต้ 2-0 เซต 6-0, 6-1 ปวีณอร กรุยทางเข้ารอบก่อนรองชนะเลิศ พบกับ เจนสี ดิปักไภ มือวาง 1 ของรายการจากอินเดียประเภทหญิงคู่ รอบแรก ปวีณอร จับคู่กับ มุสลิมาคอน ตูร์ดิมูโรโดว่า จากอุซเบกิสถาน ชนะ อี มี นา จากเกาหลีใต้ กับ เลน่า หลิน จากฮ่องกง 2-1 เซต 3-6, 7-5 และซูเปอร์ไทเบรก 13-11 ทำให้ ปวีณอร และคู่จากอุซเบกิสถาน ผ่านเข้ารอบก่อนรองชนะเลิศ พบกับคู่มือวาง 3 ของรายการจากอินเดีย เจนสี ดิปักไภ กับ ชริชติ คิราน</p>
<!-- /wp:paragraph -->

<!-- wp:image {"id":52023,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/548151433_1223039559859024_4362603537977356660_n-768x1024.jpg" alt="" class="wp-image-52023"/></figure>
<!-- /wp:image -->