<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#26a300"}}} -->
<p class="has-text-align-center has-vce-bg-color has-text-color has-background" style="background-color:#26a300;font-size:22px"><strong>"ธรรม์" หวดฉลุยเดี่ยว-คู่เทนนิสยช.เอเชียนยู14</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ รุ่นอายุไม่เกิน 14 ปี รายการ " เอ็มทีเอ คัพ อิหร่าน เตหะราน เอเชียน ยู 14 เกรด เอ ทัวร์นาเมนท์" (MTA CUP IRAN Tehran Asian 14&amp;U Grade A Tournamen) บนสนามดิน ที่ประเทศอิหร่าน เมื่อวันที่ 23 สิงหาคม 66 ชายเดี่ยว รอบสอง "ไพน์" ธรรม์ พันธราธร นักหวดเยาวชนไทย มือวาง 1 ของรายการ พบกับ อามิราลี ทาเลซาดี้ นักหวดเจ้าถิ่นที่มาจากรอบคัดเลือก ซึ่งขณะที่แข่งในเซตแรกได้ 5 เกม โดย ธรรม์ นำอยู่ 4-1 เกม คู่แข่งชาวอิหร่านอารมณ์ค้างจากเกมทำให้เกิดอาการคุมสติไม่อยู่ตีบอลอัดกลับมาด้วยความโมโห และบอลมาโดนขาของนักหวดไทย กรรมการผู้ตัดสินจึงลงโทษปรับให้นักหวดเจ้าถิ่นแพ้ไปในแมทช์นี้ 
   ธรรม์ ผ่านเข้าสู่รอบ 8 คนสุดท้าย ต้องเจอกับ รามติน ราฟีโบรูเจนี่ นักหวดอิหร่าน มือวาง 5 ของรายการต่อไป
   ขณะที่ประเภทคู่รอบก่อนรองชนะเลิศ ธรรม์ จับคู่กับ มูฮัมหมัด ฮัมซ่า อาลี ริซวาน จากปากีสถาน ชนะ ซาติยาร์ ฮัดดาเดียน กับ โมฮัมหมัด ราดิน ทาจ์ฮาวี จากอิหร่าน 6-0 และ 6-0 ทะลุเข้ารอบรองชนะเลิศทันที</code></pre>
<!-- /wp:code -->

<!-- wp:image {"id":38818,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3439-1024x576.jpeg" alt="" class="wp-image-38818"/></figure>
<!-- /wp:image -->