<!-- wp:paragraph {"align":"center","style":{"typography":{"fontSize":20},"color":{"background":"#d4e2e9"}}} -->
<p class="has-text-align-center has-background" style="background-color:#d4e2e9;font-size:20px"><strong>"นันทพร-ณิชกานต์" ยึดแชมป์รุ่น 14 ปีบีชเทนนิสเยาวชนปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาดเยาวชนชิงชนะเลิศแห่งประเทศไทย ประจำปี 2567 ที่เกรต้า สปอร์ต คลับ พัทยา จ.ชลบุรี เมื่อวันที่ 20 ก.ย. รุ่นอายุไม่เกิน 14 ปี ประเภทหญิงคู่ รอบพบกันหมด นัดสุดท้าย ซึ่ง นันทพร ป้องปิด กับ ณิชกานต์ ธรรมดา จากชลบุรี โคจรมาเจอกับ ไอริน ศรีไตรเฮือง กับ ธนัชชา พันธ์ศักดิ์ จากชลบุรี ที่ต่างฝ่ายต่างเก็บชัยชนะมาทีมละ 2 แมทช์ นัดนี้จึงต้องลงชิงดำเพื่อแย่งกันคว้าแชมป์ สำหรับการแข่งขันเป็นไปอย่างสนุก ทั้ง 2 ทีมต่างงัดฟอร์มที่เยี่ยมยอดออกมาสู้กันสุดฤทธิ์ ทำให้เกมเป็นไปอย่างสูสี ดวลกันจนถึงซูเปอร์ไทเบรก ก่อนที่จะเป็นฝ่ายของ นันทพร กับ ณิชกานต์ ที่แข็งแกร่งกว่า เฉือนชนะไป 2-1 เซต ด้วยสกอร์ 4-6, 6-3 และ ซูเปอร์ไทเบรก 10-7 คว้าแชมป์ไปครองทันที</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รุ่นอายุไม่เกิน 14 ปี แชมป์ตกเป็นของ กฤษกรณ์ ปรมศักดา กับ ธเนส ช่างหนอง คู่เต็ง 1 จากชลบุรี ตามคาดหลังทำผลงานในนัดสุดท้ายสามารถเอาชนะ รัตติเทพ หอมละออ จากสุรินทร์ กับ ณเดชน์ ศรีวิเศษ จากชลบุรี ไปได้อย่างง่ายดาย 2 เซตรวด ด้วยสกอร์ 6-0 และ 6-0 ด้านผลแข่งขันรอบพบกันหมดนัดสุดท้าย หญิงคู่ รุ่นอายุไม่เกิน 14 ปี สุพัตรา สืบยุบล กับ เปรมาพร ศิลป์ทอง ชนะ กนกนันท์ ช่างหนอง กับ ชนากานต์ พุดบุรี 2-0 เซต ด้วยสกอร์ 6-2 และ 6-2 ส่งผลให้ สุพัตรา กับ เปรมาพร คว้าอันดับ 3 ในการแข่งขันปีนี้</p>
<!-- /wp:paragraph -->

<!-- wp:paragraph -->
<p>หลังการแข่งขันได้มีพิธีมอบรางวัลโดยได้รับเกียรติจาก นางสำเรียง เหมาะมาศ ประธานที่ปรึกษาเกรต้า รีสอร์ท แอนด์ สปอร์ต คลับ เป็นผู้มอบรางวัลแก่นักกีฬา</p>
<!-- /wp:paragraph -->

<!-- wp:image {"id":45695,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460629766_944257764403873_5079298126234861133_n-1024x730.jpg" alt="" class="wp-image-45695"/></figure>
<!-- /wp:image -->