<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"บิ๊กแน็ต" เยี่ยมแคมป์เทนนิสซีเกมส์<br>ชมเปาะนักหวดไทยศักยภาพสูง<br>เชื่อสร้างความสุขให้แฟนกีฬา</strong></p>
<!-- /wp:paragraph -->

<!-- wp:code -->
<pre class="wp-block-code"><code>       "บิ๊กแน็ต" นายกองเอก ชัยภักดิ์ ศิริวัฒน์ รองประธานคณะกรรมการโอลิมปิคแห่งประเทศไทย ตรวจเยี่ยมให้กำลังใจ ทีมเทนนิสไทย ณ ศูนย์พัฒนากีฬาเทนนิสแห่งชาติ เมืองทองธานี เพื่อพูดคุยและรับทราบถึงความพร้อมก่อนทำศึกซีเกมส์ ครั้งที่ 32 ยกนิ้วสมาคมมีการบริหารจัดการและเตรียมการที่ดี ส่วนนักเทนนิสไทยก็มีศักยภาพสูง มั่นใจสร้างความสุขให้คนไทยได้แน่นอน ด้าน ไทยทนุ วรรณสุข เลขาธิการสมาคมฯ มั่นใจเทนนิสไทยคว้า 2 เหรียญทองเป็นอย่างน้อย จากทีมหญิงและหญิงเดี่ยว
       "บิ๊กแน็ต" นายกองเอก ชัยภักดิ์ ศิริวัฒน์ รองประธานคณะกรรมการโอลิมปิคแห่งประเทศไทย พร้อมด้วย นายวุฒิชัย ชัยจิตย์ ผู้อำนวยการกองแข่งขันกีฬาเป็นเลิศ การกีฬาแห่งประเทศไทย (กกท.) เดินทางเข้าเยี่ยมชมการฝึกซ้อมและให้กำลังใจทีมนักกีฬาเทนนิสไทย ชุดเตรียมทำศึกซีเกมส์ ครั้งที่ 32 ที่ศูนย์พัฒนากีฬาเทนนิสแห่งชาติ  เมืองทองธานี เมื่อวันที่ 7 เม.ย.ที่ผ่านมา โดยมี นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมชุดซีเกมส์ ครั้งที่ 32 และนายไทยทนุ วรรณสุข เลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้การต้อนรับ
       นายกองเอก ชัยภักดิ์ ศิริวัฒน์ รองประธานคณะกรรมการโอลิมปิคแห่งประเทศไทย เปิดเผยว่า ที่ผ่านมาได้เข้าไปเยี่ยมและให้กำลังใจนักกีฬาไทยในหลาย ๆ ชนิดกีฬา ครั้งนี้เป็นคิวของทีมเทนนิสไทย ซึ่งการเข้ามาพบปะพูดคุยแบบนี้ นอกจากเพื่อสร้างขวัญและกำลังใจแล้ว ยังทำให้ได้พูดคุยสอบถามปัญหาต่าง ๆ ในการเตรียมทีมอย่างแท้จริงกับสมาคม โค้ช และนักกีฬาด้วย
       "ส่วนตัวขอชื่นชมสมาคมกีฬาลอนเทนนิสฯ ที่ไม่หยุดพัฒนา ซึ่งเป็นหนึ่งในสมาคมที่มีการจัดการแข่งขันให้นักเทนนิสไทยในทุกระดับรุ่นได้มีเวทีการแข่งขันอย่างต่อเนื่อง ซึ่งการบริหารจัดการของสมาคมที่เป็นระบบและระเบียบ กอปรกับศักยภาพของนักกีฬาไทยเมื่อเทียบกับนักกีฬาในภูมิภาคอาเซียน นักเทนนิสไทยไม่เป็นรองใคร เชื่อว่าน่าจะเป็นอีกหนึ่งสมาคมที่สร้างความสุขให้กับแฟนๆ กีฬาไทยในซีเกมส์รอบนี้"
       ด้าน นายไทยทนุ วรรณสุข เลขาธิการสมาคมกีฬาลอนเทนนิสแห่งประเทศไทยฯ กล่าวว่า ในการแข่งขันซีเกมส์ ครั้งที่ 31 ที่เวียดนาม นักกีฬาไทยทำผลงานยอดเยี่ยมและเกินเป้า หลังคว้ามาได้ถึง 4 เหรียญทอง 3 เหรียญเงิน 2 เหรียญทองแดง ส่วนในรอบนี้เบื้องต้นตั้งเป้าไว้ที่ 2 เหรียญทอง ซึ่งมองไปที่ทีมหญิง และหญิงเดี่ยว ส่วนความพร้อมที่ผ่านมานักกีฬาของไทยทั้งชายและหญิงค่อนข้างพร้อมทั้งร่างกายและจิตใจ เพราะที่ผ่านมามีแมตช์อาชีพให้ลงแข่งขันตลอด
       อนึ่ง ทีมเทนนิสไทย สร้างผลงานได้อย่างยอดเยี่ยม ในศึกซีเกมส์ ครั้งที่ 31 ที่เวียดนาม หลังคว้า 4 เหรียญทอง จากประเภททีมชาย, ทีมหญิง, หญิงเดี่ยว และหญิงคู่, 3 เหรียญเงิน จากหญิงเดี่ยว, หญิงคู่, คู่ผสม และ 2 เหรียญทองแดง จาก ชายเดี่ยว และคู่ผสม คว้าเจ้าคอร์ต หรือเจ้าเหรียญทองสมัยที่ 8 ในกีฬาซีเกมส์</code></pre>
<!-- /wp:code -->

<!-- wp:image {"id":36812,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/EFAD6746-EF48-486A-9B76-1B9369ED5168-1024x683.jpeg" alt="" class="wp-image-36812"/></figure>
<!-- /wp:image -->