<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#8800a3"}}} -->
<p class="has-text-align-center has-vce-bg-color has-text-color has-background" style="background-color:#8800a3;font-size:22px"><strong>"ฐานทัพ" ปราบดาวรุ่งพุ่งรอบ 8 คน<br>หวดไทยแลนด์ฯ 2 "สลักทิพย์" ลิ่วด้วย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 2 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 16 ก.พ. 2566 เข้าสู่รอบ 16 คนสุดท้าย
       ประเภทชายเดี่ยว "แซค" ฐานทัพ สุขสำราญ นักเทนนิสหนุ่มลพบุรี วัย 21 ปี เต็ง 2 ของรายการ มืออันดับ 6 ของไทย ออกแรงสู้เต็มที่ ก่อนปราบรุ่นน้องดาวรุ่ง "น็อต" ศุภวัฒน์ แซ่อุ้ย นักหวดหนุ่มภูเก็ต วัย 17 ปี มืออันดับ 32 ของไทย และมือวาง 14 ของรายการ ได้ 2 เซตรวด 6-4 และ 6-4 ฐานทัพ ฉลุยสู่รอบ 8 คนสุดท้าย ไปพบกับ "วิน" ณัฐสิทธิ์ กุลสุวรรณ์ จากกาญจนบุรี มืออันดับ 16 ของไทย ที่เข้ารอบด้วยการชนะ "แม็กซ์" ชญานนท์ แก้วสุทอ จากสระบุรี มืออันดับ 30 ของไทย 2-0 เซต 6-2 และ 7-5
       ด้านหญิงเดี่ยว "หมิว" สลักทิพย์ อุ่นเมือง นักเทนนิสสาวเมืองนนท์ วัย 17 ปี เต็ง 5 ของรายการ และมืออันดับ 18 ของไทย ระเบิดฟอร์มเก่งจนผ่านเข้ารอบต่อไปได้สำเร็จ หลังใช้ความเฉียบขาดหวดเอาชนะ เวียร่า ดีเพิ่ม จากชลบุรี ลูกครึ่งไทย-รัสเซีย วัย 18 ปี เต็ง 9 ของรายการ และมืออันดับ 25 ของไทย ได้ 2-0 เซต 6-1 และ 6-2 สลักทิพย์ ควงแร็กเกตคู่ใจผ่านเข้าไปหวดต่อในรอบ 8 คนสุดท้าย พบกับ "พราว" ชมภู่ทิพย์ จันดาเขต นักหวดจอมเก๋าจากนนทบุรี เต็ง 1 ของรายการ และมืออันดับ 11 ของไทย ที่คว้าชัยเหนือ พิมพ์มาดา ลิม จากกรุงเทพฯ ลูกครึ่งไทย-สิงคโปร์ มืออันดับ 41 ของไทย 2-0 เซต 6-0 และ 6-1
       ในส่วนผลการแข่งขันคู่อื่น ๆ มีดังนี้ ชายเดี่ยว รอบ 16 คน ปรัชญา อิสโร (สงขลา) ชนะ ศรัญพงศ์ บริสุทธิ์พงศ์ (นนทบุรี) 6-4, 6-4 อนพัช ทิมางกูร (กทม.) ชนะ อกนิษฐ์ พุ่มจิตร (เพชรบุรี) 3-6, 6-3 และ 6-4 ไมเคิล มัธยมจันทร์ (กทม.) ชนะ ธนกร ศรีรัตน์ (กทม.) 6-2, 6-2 พล วัฒนกูล (ปทุมธานี) ชนะ ณัฏฐญุตม์ นิธิธนนนต์ (อุดรธานี) 6-1, 6-1 ธนเพชร ฉันทะ (ประจวบคีรีขันธ์) ชนะ ปราบ วิรุฬห์เศรษฐวิทย์ (กทม.) 6-1, 6-1
       หญิงเดี่ยว รอบ 16 คน วรรษชล สวัสดี (พิษณุโลก) ชนะ เมลิสสา เซ (กทม.) 6-3, 6-4 พิมพ์มาดา ทองคำ (สุราษฎร์ธานี) ชนะ ภาวินี ร่วมรักษ์ (กทม.) 6-2, 6-2 ธนัชพร ยังโหมด (ชลบุรี) ชนะ ลีเดียร์ พอดโกริชานี่ (สุราษฎร์ธานี) 1-6, 7-6(2) และ 6-4 ธมจันทร์ มอมขุนทด (นครราชสีมา) ชนะ ญาตาวี ฉิมฉ่ำ (ศรีสะเกษ) 6-0, 7-5 กมลวรรณ ยอดเพ็ชร (พระนครศรีอยุธยา) ชนะ ณัชชารีย์ ธีรโชติจิรานนท์ (ประจวบคีรีขันธ์) 3-6, 6-3 และ 6-1 กมลวรรณ บัวแย้ม (ชลบุรี) ชนะ วราภรณ์ เมืองโพธิ์ (สุพรรณบุรี) 6-1, 6-0
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTIzOQ==.html</code></pre>
<!-- /wp:code -->

<!-- wp:image {"id":35951,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/72A571B4-551E-4490-B7CA-2B65E41AE10A-1024x683.jpeg" alt="" class="wp-image-35951"/></figure>
<!-- /wp:image -->