<!-- wp:paragraph {"align":"center","style":{"typography":{"fontSize":20},"color":{"background":"#dce7ec"}}} -->
<p class="has-text-align-center has-background" style="background-color:#dce7ec;font-size:20px"><strong>"บัว" กดญี่ปุ่น2เซต "คุณานันท์" ล้มมือวางฉลุย 16 คน ไทยแลนด์ - ไอทีเอฟ จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และสมาคมกีฬาลอนเทนนิสแห่งประเทศไทยฯ จัดการแข่งขันเทนนิสเยาวชนนานาชาติ J300 รายการใหญ่ "ไทยแลนด์ - ไอทีเอฟ จูเนียร์ บี 1" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 เม.ย. 2568 เป็นการแข่งขันรอบเมนดรอว์วันที่สอง ประเภทหญิงเดี่ยว รอบสอง (32 คน) "บัว" กมลวรรณ ยอดเพ็ชร นักเทนนิสดาวรุ่งวัย 17 ปี ซึ่งเป็นมือ 1 เยาวชนไทย และมือ 79 เยาวชนโลก โชว์ฟอร์มได้ตามมาตรฐานของตัวเอง เก็บชัย 2 เซตรวดจาก อาโออิ วาตานาเบะ นักเทนนิสญี่ปุ่น มือ 186 เยาวชนโลก 2-0 เซต 6-3, 6-0 กมลวรรณ ซึ่งในรายการนี้ถูกจัดให้เป็นมือวาง 6 ของรายการ ผ่านเข้ารอบสาม หรือ 16 คนสุดท้าย ไปพบกับ เทนเนียล เมดิส จากฟิลิปปินส์ ที่ล้มมือวางอย่าง ลี ฮยอนยี จากเกาหลีใต้ มือวาง 10 ของรายการมาได้ 2-1 เซต 1-6, 6-2 และ 6-2</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบสอง "พุฒิ" คุณานันท์ พันธราธร นักเทนนิสดาวรุ่งไทย วัย 16 ปี มือ 264 เยาวชนโลก พบงานใหญ่อย่าง ฮวาง ดงฮยอน นักเทนนิสเกาหลีใต้ วัย 17 ปี มือ 45 เยาวชนโลก และมือวางอันดับ 3 ของรายการ ผลปรากฏว่า เซตแรก คุณานันท์ พยายามสู้แต่ก็ต้านไม่ไหว พ่ายไป 3-6 ทว่า เซตสองเป็นเด็กไทยที่คุมเกมไว้ได้ ชนะขาด 6-0 ทำให้เสมอ 1-1 เซต และเซตสาม คุณานันท์ ได้พยายามสู้จนเอาชนะได้อีกเซต ซึ่งช่วงปลายเซต คุณานันท์ มีอาการตะคริวด้วย สรุป คุณานันท์ ชนะ ฮวาง ดงฮยอน 2-1 เซต 3-6, 6-0 และ 6-3 ผ่านเข้ารอบสาม หรือ 16 คนสุดท้าย รอพบผู้ชนะระหว่าง อาร์จุน ราธี จากอินเดีย มือ 107 เยาวชนโลก และมือวาง 13 ของรายการ กับ หยาง หยวน เฉิง จากจีน มือ 268 เยาวชนโลก</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันคู่อื่น ๆ มีดังนี้ ชายเดี่ยว รอบสอง ธรรม์ พันธราธร แพ้ เรธิน ปรานัฟ เซนทิล กุมาร (5-อินเดีย) 4-6, 2-6 ภพธรรม ศรีวงษ์ แพ้ ไท โฮส (4-ออสเตรเลีย) 2-6, 0-6 ไค ทอมป์สัน (ฮ่องกง) ชนะ เฉิน เย่ (16-จีน) 6-4, 7-5 เหมิง แฟนหมิง (จีน) ชนะ จอง ยอนซู (8-เกาหลีใต้) 6-3, 6-4 สมาร์ธ ซาฮิตา (อินเดีย) ชนะ ชิออน อิทสึซากิ (7-ญี่ปุ่น) 6-3, 6-3 หญิงเดี่ยว รอบสอง เรนะ โกโตะ (1-ญี่ปุ่น) ชนะ ชิโฮมิ หลี่ ซวน ลีออง (มาเลเซีย) 7-6(3), 6-4 เหว่ย จางเฉียน (13-จีน) ชนะ ซิม ซียอน (เกาหลีใต้) 6-1, 6-4 เรเน่ อลาเม (4-ออสเตรเลีย) ชนะ หวัง เสี่ยวถง (จีน) 6-2, 6-3 โอ จียอน (เกาหลีใต้) ชนะ หลิน หยูเฉิน (11-ไต้หวัน) 6-2, 6-2 คานอน ซาวาชิโระ (3-ญี่ปุ่น) ชนะ เอลิซาเบธ อิวานอฟ (ออสเตรเลีย) 7-5, 6-0</p>
<!-- /wp:paragraph -->

<!-- wp:paragraph -->
<p>อาสึนะ อิจิโอกะ (ญี่ปุ่น) ชนะ ลี ฮา อึม (16-เกาหลีใต้) 6-4, 6-3 ไอชิ ดาส (12-นิวซีแลนด์) ชนะ ยูอิ โกมาดะ (ญี่ปุ่น) 6-0, 6-4 เอวา เบ็ค (9-ออสเตรเลีย) ชนะ ริชิตา เรดดี้ บาสิเรดดี้ (อินเดีย) 6-1, 6-2 เส้า หยูซาน (7-จีน) ชนะ ริโฮะ โกโตะ (ญี่ปุ่น) 6-0, 6-4 เย่ ชิยู่ (14-จีน) ชนะ อัลบิน่า คาเคโนวา (คาซัคสถาน) 6-2, 6-3 หญิงคู่ รอบสอง กมลวรรณ ยอดเพ็ชร-คานอน ซาวาชิโระ (2 ไทย-ญี่ปุ่น) ชนะ จิเซลล์ อิซาเบลลา กิลเลน-เทนเนียล เมดิส (ออสเตรเลีย) 2-6, 7-5 และซูเปอร์ไทเบรก 10-7 ชายคู่ รอบสอง เปน จารุศร-คุณานันท์ พันธราธร แพ้ ครูซ ฮิววิตต์-ดูเจ มาร์โควินา (5-ออสเตรเลีย) 6-7(5), 4-6</p>
<!-- /wp:paragraph -->

<!-- wp:image {"id":49220,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/494175402_1112361167593531_2703205106380119869_n-1024x683.jpg" alt="" class="wp-image-49220"/></figure>
<!-- /wp:image -->