<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong>  ไอทีเอฟจัดอันดับเยาวชนโลก<br>"ต้นไม้"สูงสุดฝ่ายชายไทย-"แพตตี้"ติดท็อป100  </strong></p>
<!-- /wp:paragraph -->

<!-- wp:paragraph -->
<p>  ไอทีเอฟจัดอันดับเยาวชนโลก<br>"ต้นไม้"สูงสุดฝ่ายชายไทย-"แพตตี้"ติดท็อป100 </p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ประกาศผลการจัดอันดับเยาวชนโลกของนักหวดลูกสักหลาดเยาวชน ประจำสัปดาห์แรกของปฏิทินปี ค.ศ.2021 ออกมาเป็นที่เรียบร้อย ซึ่งปราฏกว่า ผลลัพธ์ของการจัดแข่งขันแมตช์ระดับ เกรด 5 ที่ประเทศไทย ในช่วงปลายปี 2020 จำนวน 5 รายการ นอกจากจะช่วยให้นักเทนนิสเยาวชนไทยได้มีโอกาสลงแข่งขันเก็บเกี่ยวประสบการณ์แล้ว ยังช่วยให้เด็กไทยได้เก็บคะแนนสะสมอันดับเยาวชนโลก จนอันดับของหลายๆ คน ก้าวกระโดดขึ้นมาเป็นอันดับที่ดีที่สุดของตัวเอง </p>
<!-- /wp:paragraph -->

<!-- wp:paragraph -->
<p>ในประเภทเยาวชนชาย "ต้นไม้" ธนภัทร นิรันดร ดาวรุ่งวัย 16 ปีคือ นักเทนนิสเยาวชนไทยที่อันดับโลกดีที่สุดของฝ่ายชาย แม้ต้องอกหัก รับบทเป็นพระรองจากการเข้าชิงฯ ในรายการระดับเกรด 5 ที่บ้านเรา 5 รายการติด ทว่ายังดีพอให้เจ้าตัวกระโดดจากอันดับ 241 ขยับขึ้นมาอยู่อันดับที่ 102 ด้วยผลงาน ชนะ 21 แพ้ 10 ตลอดทั้งปี ทำได้ 243.75 คะแนน ส่วนอันดับ 2 เยาวชนชายไทย เป็น “เจเจ” กันตินันท์ สูตินันท์โอภาส ดาวรุ่งวัย 17 ปี ที่ขยับจากอันดับ 246 ขึ้นมาอยู่ที่ 104 มี 237.25 คะแนน อันดับ 3 "น็อต" ศุภวัฒน์ แซ่อุ้ย จากอันดับ 357 ขึ้นมาอยู่ที่ 161 มี 159.5 คะแนน ขณะที่ แม็กซิมัส ภราพล โจนส์ ลูกครึ่งไทย-ออสเตรเลีย ที่กวาด 2 แชมป์ชายเดี่ยว ในรายการระดับ เกรด 5 ที่บ้านเราในช่วงปลายปี กระโดดจากอันดับ 389 ขึ้นมาอยู่อันดับ 177 มี 147 คะแนน รั้งที่ 4 ของนักหวดเยาวชนไทย</p>
<!-- /wp:paragraph -->

<!-- wp:paragraph -->
<p> ส่วนผลการจัดอันดับของนักหวดเยาวชนชายไทยที่เหลือ มีดังนี้ แทนตะวัน ทัดเดโอ มายอลิ แม็คจิโอล รั้งอันดับ 235 เยาวชนโลก (ขยับขึ้น 248 อันดับ), เครดิต ไชยรินทร์ รั้งอันดับ 237 เยาวชนโลก (ขยับขึ้น 249 อันดับ), ชิษณุพงศ์ โภคินเศรษฐศิริ รั้งอันดับ 468 เยาวชนโลก (ขยับขึ้น 370 อันดับ), ธาม โรจนสุนทร รั้งอันดับ 489 เยาวชนโลก (ขยับขึ้น 387 อันดับ), ศิวณัฎฐ์ อุ้ยตระกูล รั้งอันดับ 600 เยาวชนโลก (ขยับขึ้น 447 อันดับ), ทรงฤทธิ์ เดวิด จั่นบุบผา รั้งอันดับ 645 เยาวชนโลก (ขยับขึ้น 477 อันดับ) </p>
<!-- /wp:paragraph -->

<!-- wp:paragraph -->
<p>ด้านประเภทเยาวชนหญิง "แพตตี้" พิมพ์รดา จัตวาพรวนิช วัย 17 ปี เป็นนักหวดไทยเพียงคนเดียวที่ถูกจัดให้อยู่ในท็อป 100 เยาวชนโลก หลังสามารถขยับจากอันดับ 120 ขึ้นมาอยู่อันดับ 72 ของโลกในรุ่นเยาวชน ซึ่งถือเป็นอันดับที่ดีที่สุดของเจ้าตัว มี 504.75 คะแนน โดยผลงานชิ้นโบว์แดงของ "แพตตี้" ในปีที่ผ่านมา คือการได้มีโอกาสร่วมลงแข่งใน จูเนียร์ แกรนด์ สแลม ออสเตรเลียน โอเพ่น รวมถึงทะลุเข้าถึงรอบตัดเชือก ประเภทหญิงเดี่ยว ในรายการระดับ เกรด 1 ที่บ้านเรา</p>
<!-- /wp:paragraph -->

<!-- wp:paragraph -->
<p>ส่วนอันดับ 2 เยาวชนหญิงไทย ได้แก่ "รวงข้าว" ลัลนา ธาราฤดี วัย 16 ปี ขยับจากอันดับ 181 ขึ้นมาอยู่ที่ 116 ด้วยคะแนน 368 คะแนน, อันดับ 3 "แน็ต" พัณณิน โควาพิทักษ์เทศ วัย 17 ปี รั้งอันดับ 145 ของโลก มี 314 คะแนน สำหรับผลการจัดอันดับของนักหวดเยาวชนหญิงไทยที่เหลือ มีดังนี้ สลักทิพย์ อุ่นเมือง รั้งอันดับที่ 151 เยาวชนโลก (ขยับขึ้น 73 อันดับ), ธมนพรรณ จงเลิศตระกูล รั้งอันดับ 305 เยาวชนโลก (ขยับขึ้น 142 อันดับ), วิจิตราภรณ์ วิมุกตานนท์ รั้งอันดับ 372 เยาวชนโลก (ขยับขึ้น 167 อันดับ), ภาวินี ร่วมรักษ์ รั้งอันดับ 432 เยาวชนโลก (ขยับขึ้น 193 อันดับ), กมรวรรณ ก้อนศิลา รั้งอันดับ 669 เยาวชนโลก (ขยับขึ้น 294 อันดับ), ไทร่า ลิธีบี รั้งอันดับ 708 เยาวชนโลก (ขยับขึ้น 31 อันดับ) และ กฤติกา แอบเอี่ยม รั้งอันดับ 962 เยาวชนโลก (ขยับขึ้น 391 อันดับ) </p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTA</a><br></p>
<!-- /wp:paragraph -->

<!-- wp:image {"id":26277} -->
<figure class="wp-block-image"><img src="https://www.bucket.cloudaccess9.com/ltatorg/2021/01/135754983_3814304448592495_6597172022242423463_o-1024x1024.jpg" alt="" class="wp-image-26277"/></figure>
<!-- /wp:image -->