<p style="text-align: center;"><strong><span style="font-size: 14pt;">สุดยอด!ทีมหวดยู-14ชายไทยชนะอุซเบฯ</span></strong>
<strong><span style="font-size: 14pt;">ลิ่วตัดโซนอช.-คว้าตั๋วลุยศึกชิงแชมป์โลก</span></strong></p>
การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี รายการ "2019 เวิลด์ จูเนียร์ เทนนิส คอมเพทติชั่น" รอบคัดเลือกโซนเอเชีย/โอเชียเนีย ที่กรุงกัวลาลัมเปอร์ ประเทศมาเลเซีย ทีมนักเทนนิสไทย ประกอบด้วย รชตะ ธรรมเจริญสถิต, ทินภัทร เทียนธวัช และ ศุภวัฒน์ แซ่อุ้ย โดยมี"โค้ชตั้ม" สิบตำรวจตรี ภัควัฒน์ สมบูรณ์รุจน์ เป็นผู้ฝึกสอน ลงแข่งรอบก่อนรองชนะเลิศ (8ทีม) พบกับ อุซเบกิสถาน ในวันที่ 4 <span class="text_exposed_show">เมษายน
สำหรับการแข่งขันนัดนี้ทีมชนะนอกจากจะผ่านเข้ารอบรองชนะเลิศแล้ว ยังคว้าโควต้าไปแข่งขันรอบชิงแชมป์โลก ที่สาธารณรัฐเช็ก อีกด้วย
ส่วนผลการแข่งขันระหว่างไทย กับ อุซเบกิสถาน ปรากฎว่า เป็นทีมนักหวดเยาวชนไทยที่สามารถคว้าชัยชนะได้สำเร็จ 3-0 คู่ โดย เดี่ยวมือ 1 "ปังปอนด์" รชตะ ธรรมเจริญสถิต ชนะ เอเมียร์ มิลูเชฟ 6-1, 6-2 ขณะที่เดี่ยวมือ 2 "น็อต" ศุภวัฒน์ แซ่อุ้ย ชนะ โบบูร์เมียร์โซ่ โยคุปยอนอฟ 7-6(3), 7-5 และ ประเภทคู่ รชตะ ลงคู่กับ "ฟารุก" ทินภัทร เทียนธวัช ชนะ โบบูร์เมียร์โซ่ โยคุปยอนอฟ กับ โคดิร์ยอ โอดิลอฟ 6-4, 5-2(ฝนตกลงมาและฝ่ายจัดการแข่งขันให้ยุติการแข่งขัน และให้ทีมไทยเป็นฝ่ายชนะ)
จากชัยชนะนัดนี้ทำให้ทีมไทย สามารถคว้าตั๋วเป็นตัวแทนทีมเทนนิสโซนเอเชีย/โอเชียเนีย ไปแข่งขันรอบชิงแชมป์โลก ที่สาธารณรัฐเช็กแน่นอนแล้ว
อย่างไรก็ตามภารกิจของทีมไทยยังไม่จบ ในวันที่ 5 เมษายนนี้จะต้องลงแข่งรอบรองชนะเลิศ กับ ญี่ปุ่น เพื่อลุ้นเข้ารอบชิงชนะเลิศต่อไป</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>