<!-- wp:paragraph {"align":"center","style":{"typography":{"fontSize":20},"color":{"background":"#e4dac3"}}} -->
<p class="has-text-align-center has-background" style="background-color:#e4dac3;font-size:20px"><strong>"พัณณิน" คว้าชัยเดี่ยว-คู่หวดไอทีเอฟ"จิรัฏฐ์" ล้มมือวาง 3 ทะยานก่อนรองฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 6 เทนนิสชาย M15 รายการ ITF WORLD TOUR (M6) และเทนนิสหญิง W15 รายการ ITF WORLD TOUR (W4) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 18 ก.ค. 2567 มีนักเทนนิสไทยคว้าชัยได้สำเร็จ "น้องแนต" พัณณิน โควาพิทักษ์เทศ นักหวดสาวฉะเชิงเทรา วัย 21 ปี มือ 609 ของโลก และเป็นมือวางอันดับ 2 ของรายการ ผ่านเข้ารอบในประเภทหญิงเดี่ยวได้ตามคาด หลังจากใช้เวลาเพียง 59 นาที หวดเอาชนะ ซารา นายาร์ จากออสเตรเลีย มือ 1,603 ไอทีเอฟ แร้งกิ้ง ในรอบสอง (16 คน) 2-0 เซต 6-1 และ 6-1 พัณณิน ผ่านเข้ารอบก่อนรองชนะเลิศ ไปพบกับ จอง โบยอง สาวเกาหลีใต้ มือ 872 ของโลก และมือวางอันดับ 7 ของรายการ</p>
<!-- /wp:paragraph -->

<!-- wp:paragraph -->
<p>นอกจากนี้ พัณณิน ยังคว้าชัยในประเภทหญิงคู่ได้อีกด้วย โดยในรอบก่อนรองชนะเลิศ พัณณิน กับ จอง โบยอง สาวเกาหลีใต้ คู่มือวางอันดับ 3 ของรายการ ช่วยกันหวดเอาชนะ ลากิสซ่า ข่าน จากออสเตรเลีย กับ โซเฟีย นากอร์นายา จากอิสราเอล ได้ 2-0 เซต 6-0, 6-1 พัณณินกับเพื่อนควงแขนเข้ารอบรองชนะเลิศต่อไป ด้าน "น้องหมิว" สลักทิพย์ อุ่นเมือง นักเทนนิสสาวไทยวัย 18 ปี จากนนทบุรี โชว์ฟอร์มได้ดี ในการแข่งขันประเภทหญิงเดี่ยว รอบสอง (16 คน) โดย สลักทิพย์ ซึ่งเป็นมือ 870 ของโลก และเป็นมือวางอันดับ 6 ของรายการ ใช้เวลา 71 นาที เอาชนะ วานชิตะ ปาทาเนีย สาวอินเดียวัย 22 ปี มือ 483 ไอทีเอฟ แร้งกิ้ง ที่เข้ามาจากรอบคัดเลือก ได้ 2-0 เซต 6-2 และ 6-0 สลักทิพย์ ฉลุยสู่รอบก่อนรองชนะเลิศ หรือ 8 คนสุดท้าย ไปพบกับ โมนิค แบร์รี่ จากนิวซีแลนด์ มือวางอันดับ 4 และมือ 664 ของโลก ที่ชนะ ลีเดียร์ พอดโกริชานี่ นักหวดสาวลูกครึ่งไทย-รัสเซีย 2-0 เซต 6-4 และ 6-2</p>
<!-- /wp:paragraph -->

<!-- wp:paragraph -->
<p>ขณะที่การแข่งขันประเภทชายเดี่ยว รอบสอง (16 คน) "เมฆ" จิรัฏฐ์ นวสิริสมบูรณ์ นักเทนนิสหนุ่มไทยวัย 27 ปี ที่เคยเล่นให้ทีมชาติไทยมาแล้วหลายสมัย ระเบิดฟอร์มเก่งออกมาปราบ อาจีต ไร นักเทนนิสจากนิวซีแลนด์ วัย 25 ปี มือ 573 ของโลก และมือวางอันดับ 3 ของรายการ ได้ภายใน 2 เซต ด้วยสกอร์ 7-5 และ 6-3 ในเวลา 1 ชั่วโมง 30 นาที จิรัฏฐ์ ผ่านเข้ารอบก่อนรองชนะเลิศ ไปรอพบผู้ชนะระหว่าง โอเฟค ชิมานอฟ จากอิสราเอล มือวางอันดับ 8 และมือ 857 ของโลก กับ ฮิวโก้ ปิแอร์ จากฝรั่งเศส มือ 198 ไอทีเอฟ แร้งกิ้ง ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบสอง ภวิชญ์ สอนหลักทรัพย์ ชนะ แซม ไรอัน ซีแกนน์ (ออสเตรเลีย) 6-2, 6-3 ธนเพชร ฉันทะ (วาง 6) ชนะ ไอแซค เบครอฟต์ (นิวซีแลนด์) 6-2, 6-1 ฐานทัพ สุขสำราญ แพ้ สเตฟาโนส ซาเคลลาริดิส (กรีซ) 2-6, 3-6 กฤติน โกยกุล แพ้ วิษณุ วาร์ธาน (อินเดีย) 0-6, 1-6</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบสอง กมลวรรณ ยอดเพ็ชร แพ้ ยูโนะ คิตาฮาระ (ญี่ปุ่น) 2-6, 1-6 บุณยวีร์ ธรรมไชยวัฒน์ แพ้ ฮิคารุ ซาโตะ (วาง 1-ญี่ปุ่น) 3-6, 3-6</p>
<!-- /wp:paragraph -->

<!-- wp:image {"id":44326,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/451669919_899778912185092_7810099314313789528_n-1024x683.jpg" alt="" class="wp-image-44326"/></figure>
<!-- /wp:image -->