<!-- wp:paragraph {"align":"center","style":{"typography":{"fontSize":20},"color":{"background":"#c0d8e2"}}} -->
<p class="has-text-align-center has-background" style="background-color:#c0d8e2;font-size:20px"><strong>"กษิดิศ" เฉือนอิสราเอล "บัว" ล้มวาง 5ฉลุย 16 คนศึกไอทีเอฟเวิลด์ที่นครปฐมยอดเยี่ยม "จิรัฏฐ์" หวดโค่น "มือวาง 2" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 2 ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม กลับมาแข่งขันกันได้อีกครั้ง หลังจากต้องเลื่อนโปรแกรมการแข่งขันทั้งหมดของวันที่ 22 ก.ค. 2568 เนื่องจากฝนตก มาแข่งขันกันในวันที่ 23 ก.ค. ซึ่งยังได้รับผลกระทบจากฝนอยู่บ้าง แต่ก็มีหลายคู่ที่แข่งขันจบ เทนนิสชาย รายการ ITF Men's World Tennis Tour (5) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ในประเภทชายเดี่ยว "บูม" กษิดิศ สำเร็จ นักเทนนิสทีมชาติ ที่เพิ่งร่วมทีมไทยคว้าแชมป์ "2025 เดวิสคัพ" กลุ่ม 3 โซนเอเชีย/โอเชียเนีย ลงหวดรอบแรก ในฐานะมือวาง 1 ของรายการ และต้องเล่นถึง 3 เซตกับ โอเรล คิมฮี นักเทนนิสฝีมือดีจากอิสราเอล ก่อนที่ กษิดิศ จะเป็นฝ่ายเฉือนชนะ 2-1 เซต 6-0, 4-6 และ 6-3 กษิดิศ ผ่านเข้ารอบสอง 16 คนสุดท้าย พบกับ เจสซี เดลานีย์ จากออสเตรเลีย ที่ปราบดาวรุ่งของไทย ธนภัทร บุศราวงศ์ ด้วยการเอาชนะทั้งสองเซต 6-4 และ 7-5 ทางด้าน จิรัฏฐ์ นวสิริสมบูรณ์ นักเทนนิสไทย อดีตทีมชาติหลายสมัย ก็โชว์ฟอร์มได้อย่างยอดเยี่ยม เอาชนะ ยูริ ดซาวาเกียน มือวางอันดับ 2 ของรายการ จากยูเครน 2-0 เซต ด้วยสกอร์ 6-4, 6-0 ผ่านเข้ารอบ 16 คนสุดท้ายได้เช่นกัน</p>
<!-- /wp:paragraph -->

<!-- wp:paragraph -->
<p>เทนนิสหญิง รายการ ITF Women's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ในประเภทหญิงเดี่ยว เมนดรอว์ รอบแรก (32 คน) "บัว" กมลวรรณ ยอดเพ็ชร ดาวรุ่งไทยวัย 17 ปี มือ 1115 ของโลก ซึ่งใช้สิทธิ์การเป็นมือ 65 เยาวชนโลกเข้าร่วมการแข่งขัน ประเดิมสนามกับ โมนิค แบร์รี่ สาวนิวซีแลนด์วัย 23 ปี มือ 533 ของโลก และมือวาง 5 ของรายการ ตลอดการแข่งขัน กมลวรรณ พยายามสู้กับนักหวดที่เหนือกว่าด้วยอันดับโลก ใช้สไตล์การเล่นที่หลากหลาย และก็ทำสำเร็จ เอาชนะได้ 2 เซตรวด 6-3, 6-2 กมลวรรณ เข้ารอบสอง พบกับ "อีฟ" พัชรินทร์ ชีพชาญเดช เจ้าของแชมป์หญิงเดี่ยวสัปดาห์ก่อน ที่รอบแรกเอาชนะ มู่ เจีย เจิ้ง จากไต้หวัน 2-0 เซต 6-3, 7-5 ในส่วนผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว เมนดรอว์ รอบแรก ทรรศพร นาคหล่อ (วาง 2) ชนะ ธนัชพร ยังโหมด 6-3, 6-2 บุณยวีร์ ธรรมไชยวัฒน์ ชนะ มาเรีย เฮราโซ (โคลอมเบีย) 6-4, 6-4 อัญชิสา ฉันทะ ชนะ ฮารุนะ อาราคาวะ (7-ญี่ปุ่น) 6-4 Ret. (เจ็บต้นขา) พัณณิน โควาพิทักษ์เทศ แพ้ มาโอ มูชิกะ (ญี่ปุ่น) 4-6, 6-7(5-7) พิมพ์มาดา ทองคำ แพ้ ซาร่าห์ โรคุเซ็ก (ออสเตรเลีย) 1-6, 2-6 สลักทิพย์ อุ่นเมือง แพ้ ยูโนะ คิตะฮาระ (ญี่ปุ่น) 2-6, 1-6 ชายเดี่ยว เมนดรอว์ รอบแรก เครดิต ไชยรินทร์ แพ้ เรียวทาโร่ ทากุจิ (ญี่ปุ่น) 6-7(3-7), 2-6</p>
<!-- /wp:paragraph -->

<!-- wp:image {"id":50929,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/521366347_1177184681111179_3138745181650709692_n-1024x683.jpg" alt="" class="wp-image-50929"/></figure>
<!-- /wp:image -->