<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30092"}}} -->
<p class="has-text-align-center has-vce-bg-color has-text-color has-background" style="background-color:#a30092;font-size:22px"><strong>ยู-16ไทยดวลญี่ปุ่นนัดแรกศึก เดวิสคัพ จูเนียร์ส ไฟนอลส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ความเคลื่อนไหวของการแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รอบสุดท้ายของโลก รายการ "2023 เดวิสคัพ จูเนียร์ส ไฟนอลส์" ที่เมืองกอร์โดบา ประเทศสเปน ล่าสุดเมื่อวันที่ 29 ตุลาคม ได้มีการจับสลากแบ่งสายการแข่งขันรอบแรก ซึ่งจะแข่งแบบพบกันหมด โดย 16 ทีมที่ผ่านการคัดเลือกมาจาก 5 โซนทวีป คือ ยุโรป, เอเชีย/โอเชียเนีย, อเมริกาใต้, แอฟริกา และ อเมริกาเหนือ ประกอบด้วย อาร์เจนติน่า, บราซิล, แคนาดา, สาธารณรัฐเช็ก, เยอรมนี, สหราชอาณาจักร(อังกฤษ), อิตาลี, ญี่ปุ่น, คาซัคสถาน, เกาหลีใต้, โมร็อกโก, เนเธอร์แลนด์, เปรู, สเปน, สหรัฐอเมริกา และ ไทย จะถูกแบ่งออกเป็น 4 กลุ่มๆละ 4 ทีม ซึ่ง 2 ทีมที่มีผลงานดีที่สุดในกลุ่มเข้ารอบก่อนรองชนะเลิศ 8 ทีมสุดท้าย 
    สำหรับผลการจับสลาก ปรากฎว่า ทีมไทย ได้อยู่ กลุ่มเอ ร่วมกับ สหรัฐอเมริกา ทีมวางอันดับ 1, ญี่ปุ่น และ แคนาดา 
   ขณะที่กลุ่มอื่นๆ มีดังนี้ กลุ่ม บี เยอรมนี, อาร์เจนติน่า, เปรู, สหราชอาณาจักร, กลุ่ม ซี สาธารณรัฐเช็ก, โมร็อกโก, บราซิล, เนเธอร์แลนด์ และกลุ่ม ดี อิตาลี, เกาหลีใต้, สเปน, คาซัคสถาน
    ส่วนการแข่งขันนัดแรก รอบพบกันหมดในกลุ่ม เอ ทีมไทย จะลงสนามพบกับ ญี่ปุ่น วันที่ 30 ตุลาคมนี้
   ทีมนักเทนนิสเยาวชนชายทีมชาติไทย รุ่นอายุไม่เกิน 16 ปี ประกอบด้วย "เปนเน่" เปน จารุศร, "อั่งเปา" ภพธรรม ศรีวงษ์ , "วินเนอร์" ธีรภัทร ขันติวีรวัฒน์ โดยมี จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เทรนเนอร์  
    หลังพิธีจับสลากเจ้าภาพได้จัดพิธีเปิดอย่างเป็นทางการ พร้อมนำเที่ยวชมโบราณสถาน เมืองโบราณ เมดิน่า อาซาฮารา อีกด้วย</code></pre>
<!-- /wp:code -->

<!-- wp:image {"id":40036,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3698-1024x768.jpeg" alt="" class="wp-image-40036"/></figure>
<!-- /wp:image -->