<!-- wp:paragraph {"align":"center","textColor":"vce-bg","style":{"color":{"background":"#00a394"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a394;font-size:22px"><strong>ถึงคิวทีมชายหวดศึกคัดเดวิสคัพจูเนียร์<br>นัดแรกเจอ "เวียดนาม" โค้ชมั่นใจได้ลุ้น</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ความเคลื่อนไหวการแข่งขันเทนนิสชิงแชมป์โลก ประเภทเยาวชนทีมชาย รุ่นอายุไม่เกิน 16 ปี  โซนเอเชีย/โอเชียเนีย รายการ "เดวิสคัพ จูเนียร์ 2023" ที่เมืองชุมเกนท์ ประเทศคาซัคสถาน ที่จะแข่งระหว่างวันที่ 8-13 พ.ค.นี้ โดยทีมเยาวชนไทย ประกอบด้วย "เปนเน่" เปน จารุศร, "อังเปา" ภพธรรม ศรีวงศ์ และ "วินเนอร์" ธีรภัทร ขันติวีรวัฒน์ โดยมี "โค้ชคุง" นายศรัญพงศ์ บริสุทธิ์พงศ์ เป็นผู้ฝึกสอน และนายจรันตน์ จันทินมาธร เป็นเทรนเนอร์ประจำทีม
   ล่าสุด เมื่อวันที่ 7 พ.ค.2566 "โค้ชคุง" นายศรัญพงศ์ ได้กล่าวถึงผลการจับสลากแบ่งกลุ่มการแข่งขันในรอบพบกันหมดเพื่อคัด 2 ทีมที่</code></pre>
<!-- /wp:code -->

<!-- wp:paragraph -->
<p>ดีที่สุดของกลุ่มเข้ารอบ 8 ทีมสุดท้ายว่า จากการแบ่งกลุ่มออกเป็น 4 กลุ่ม ทีมไทย ถูกจัดอยู่ใน กลุ่ม ซี ร่วมกับ ออสเตรเลีย, ปากีสถาน และ เวียดนาม<br>ขณะที่ กลุ่ม เอ ประกอบด้วย เกาหลีใต้, มาเลเซีย, สิงคโปร์, ฮ่องกง, กลุ่ม บี ประกอบด้วย อินเดีย, อิหร่าน, อินโดนีเซีย, ฮ่องกง และ กลุ่ม ดี ประกอบด้วย คาซัคสถาน, นิวซีแลนด์, อุซเบกิสถาน และ ไต้หวัน<br>"จากผลการจับสลากที่ออกมาก็นับว่าทีมไทยอยู่สายที่แม้จะดูไม่หนักแต่ก็ถือว่าไม่ง่ายนัก เพราะมี ออสเตรเลีย ทีมแข็งอยู่ร่วมสาย ขณะที่ ปากีสถาน กับ เวียดนาม ก็น่าจะพอสู้ได้ โดยนัดแรกทีมไทยจะลงสนามเจอกับ เวียดนาม แข่งวันที่ 8 พ.ค.นี้ เท่าที่เห็นฟอร์มการเล่นก็ถือว่ามีสไตล์การเล่นใกล้เคียงกับนักเทนนิสไทย แต่ผมเชื่อว่าเราสู้ได้ ด้วยอันดับโลกเราก็เหนือกว่า แต่ทั้งนี้ก็ยังไม่ประมาท ผมได้เน้นย้ำน้องให้เล่นตามฟอร์มตัวเอง ที่ผ่านมาเราก็เน้นซ้อมการเคลื่อนที่บนสนามดิน การสไลด์ การรับบอลสปิน ทุกคนก็ซ้อมมาได้ดี ก็อยู่ที่วันแข่งขัน ถ้าเล่นได้ตามฟอร์มก็ยังมั่นใจนัดแรกกับเวียดนาม เราน่าจะชนะได้"<br>โค้ชคุง กล่าวอีกว่า หลังจากเดินทางมาถึงชุมเกนท์ ทีมไทยก็ได้ลงซ้อมทันทีแต่เป็นคอร์ตซ้อมที่สภาพดินต่างจากคอร์ตแข่ง แต่ทุกคนก็สามารถปรับตัวได้ดี จะมีปัญหาอยู่บ้างในเรื่องของกระแสลมที่นี่ค่อนข้างแรงในบางวัน บางช่วงเวลาก็ไม่เหมือนกัน รวมถึงเรื่องฝุ่น แต่เรามีการทำการบ้านมาบ้างแล้วจากการได้ข้อมูลของทีมหญิง มีการเตรียมร่างกาย เตรียมยามาไว้เผื่อมีปัญหาเรื่องไข้หวัดและภูมิแพ้ ส่วนอาหารการกินไม่มีปัญหาทุกคนรับประทานได้สบาย</p>
<!-- /wp:paragraph -->

<!-- wp:image {"id":37187,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/71303B91-C1D9-4BFC-8C78-D8605BC18499-768x1024.jpeg" alt="" class="wp-image-37187"/></figure>
<!-- /wp:image -->