<!-- wp:paragraph {"align":"center","style":{"typography":{"fontSize":20},"color":{"background":"#ead8d2"}}} -->
<p class="has-text-align-center has-background" style="background-color:#ead8d2;font-size:20px"><strong>ยอดเยี่ยม! "กษิดิศ" คว้าแชมป์ไอทีเอฟสำเร็จญี่ปุ่นผงาดขึ้นแท่นฝ่ายหญิงหวดบายเอสเอที</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เดินทางมาถึงวันสุดท้ายของการแข่งขัน เมื่อวันที่ 8 ก.ย. 2567 ประเภทชายเดี่ยว รอบชิงชนะเลิศ "บูม" กษิดิศ สำเร็จ นักเทนนิสหนุ่มไทย ดีกรีทีมชาติวัย 23 ปี มืออันดับ 614 ของโลก และเป็นมือวางอันดับ 8 ของรายการ พบกับ ศศิกุมาร มุกุนด์ นักเทนนิสหนุ่มอินเดียวัย 27 ปี มืออันดับ 454 ของโลก และมือวางอันดับ 2 ของรายการ ผลปรากฏว่า กษิดิศ เล่นได้อย่างยอดเยี่ยม โดยเฉพาะลูกเสิร์ฟทรงพลังที่ทำได้ถึง 15 เอซ ก่อนเอาชนะได้ 2-0 เซต ด้วยสกอร์ 6-3 และ 6-3 ในเวลา 1 ชั่วโมง 24 นาที</p>
<!-- /wp:paragraph -->

<!-- wp:paragraph -->
<p>กษิดิศ ได้ครองแชมป์ประเภทชายเดี่ยว รายการ ไอทีเอฟ เวิลด์ ทัวร์ (M9) ชิงเงินรางวัลรวม 25,000 ดอลลาร์สหรัฐ ที่ ม.วลัยลักษณ์ พร้อมรับเงินรางวัล จำนวน 3,600 ดอลลาร์สหรัฐ หรือประมาณ 128,340 บาท และคะแนนสะสมอันดับโลก จำนวน 25 คะแนน ทั้งนี้ นับเป็นแชมป์ไอทีเอฟ อาชีพ รายการที่ 4 ของกษิดิศ (แชมป์รายการ 25,000 ดอลลาร์สหรัฐ จำนวน 2 ครั้ง และแชมป์รายการ 15,000 ดอลลาร์สหรัฐ จำนวน 2 ครั้ง) และยังเป็นแชมป์ที่ 3 ของปีนี้ด้วย ส่วน ศศิกุมาร ในฐานะรองแชมป์ ได้รับเงินรางวัล จำนวน 2,120 ดอลลาร์สหรัฐ หรือประมาณ 75,578 บาท และคะแนน จำนวน 16 คะแนน ทางด้านประเภทหญิงเดี่ยว รอบชิงชนะเลิศ เป็นการพบกันระหว่าง ฮิคารุ ซาโตะ นักเทนนิสญี่ปุ่นวัย 25 ปี มือวางอันดับ 5 ของรายการ และมืออันดับ 397 ของโลก กับ มาเรีย ทาคาเชวา นักหวดสาววัย 22 ปี มืออันดับ 528 ของโลก ผลปรากฏว่า คู่นี้ต้องออกแรงหวดกันถึง 3 เซต และเป็น ฮิคารุ ที่แพ้เซตแรกไปก่อน กลับมาเป็นฝ่ายเฉือนชนะ 2-1 เซต 4-6, 6-3 และ 6-2 ในเวลา 2 ชั่วโมง 22 นาที</p>
<!-- /wp:paragraph -->

<!-- wp:paragraph -->
<p>ฮิคารุได้ครองแชมป์หญิงเดี่ยว รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) นับเป็นแชมป์ไอทีเอฟ อาชีพ รายการที่ 2 ของ ฮิคารุ ซึ่งได้จากการแข่งขันที่ ม.วลัยลักษณ์ ทั้งหมด และยังได้แชมป์หญิงคู่ไปก่อนหน้าด้วย พร้อมกันนี้ ฮิคารุ ยังได้รับเงินรางวัล จำนวน 3,935 ดอลลาร์สหรัฐ หรือประมาณ 140,282 บาท และคะแนนสะสมอันดับโลก จำนวน 35 คะแนน ส่วน รองแชมป์ ได้รับเงินรางวัล 2,107 ดอลลาร์สหรัฐ หรือประมาณ 75,114 บาท และคะแนน จำนวน 23 คะแนน จากนั้นมีพิธีมอบรางวัล โดย ผู้ช่วยศาสตราจารย์ ดร.ฟารีดา เจะเอาะ ผู้ช่วยอธิการบดี ม.วลัยลักษณ์ ให้เกียรติเป็นประธานมอบโล่รางวัล และป้ายเงินรางวัลให้แก่นักกีฬาที่ชนะเลิศและรองชนะเลิศ โดยมี ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ร่วมด้วย</p>
<!-- /wp:paragraph -->

<!-- wp:image {"id":45344,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458548610_934944435335206_5246675451311779518_n-1024x683.jpg" alt="" class="wp-image-45344"/></figure>
<!-- /wp:image -->