<!-- wp:paragraph {"align":"center","style":{"typography":{"fontSize":19},"color":{"background":"#ecece9"}}} -->
<p class="has-text-align-center has-background" style="background-color:#ecece9;font-size:19px"><strong>โค้งสุดท้ายชิงประธาน อลป. "บิ๊กสุชัย" ยืนยันนโยบายทำได้จริง! - ประสานรัฐบาลไร้ปัญหาการันตีฉายาคนกีฬาตั้งให้ "พี่มีแต่ให้" - "ใจถึงพึ่งได้"</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการเลือกตั้งคณะกรรมการและประธานคณะกรรมการโอลิมปิคแห่งประเทศไทยฯ ชุดใหม่ ที่จะมีขึ้นในวันที่ 25 มีนาคม 2568 ที่สำนักงานโอลิมปิคไทย บ้านอัมพวัน เวลา 09.30 น. นั้น ล่าสุด นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 หนึ่งในแคนดิเดตชิงตำแหน่งประธานคณะกรรมการโอลิมปิคแห่งประเทศไทยฯ ได้ยืนยันเจตนารมณ์ในการเสนอตัวเข้ารับการเลือกตั้งครั้งนี้ นายสุชัย กล่าวว่า ตนมีความตั้งใจจริงที่จะพัฒนาวงการกีฬาไทย จึงได้ตัดสินใจเข้ารับการเลือกตั้งเป็นประธานโอลิมปิคคนใหม่ เพื่อเป็นอีกทางเลือกหนึ่งให้แก่สมาคมกีฬาต่าง ๆ ได้พิจารณา และเชื่อว่าจะได้รับการสนับสนุนจากสมาคมกีฬาที่เห็นด้วยกับนโยบายของตนและทีมงาน โดยเฉพาะการจัดตั้งกองทุนช่วยเหลือสมาคมกีฬา ที่เบื้องต้นได้กำหนดไว้ที่ 100 ล้านบาท ซึ่งพร้อมดำเนินการทันที</p>
<!-- /wp:paragraph -->

<!-- wp:paragraph -->
<p>"ผมเชื่อว่านโยบายตั้งกองทุนช่วยเหลือสมาคมกีฬา จะสามารถช่วยแก้ปัญหาที่มีมานาน อาทิ เรื่องเบี้ยเลี้ยง การเตรียมนักกีฬา และการจัดการแข่งขันของสมาคมกีฬา รวมทั้งการส่งนักกีฬาออกแข่งขันต่างประเทศ จะช่วยเหลือสมาคมกีฬาให้เกิดความคล่องตัวในการทำงาน ผมคิดว่าตอบโจทย์สมาคมกีฬาที่อยากให้ปัญหานี้หมดไปครับ" นายสุชัย กล่าวว่า นอกจากนี้ยังได้ นายทักษิณ ชินวัตร อดีตนายกรัฐมนตรี ตอบรับเป็นประธานที่ปรึกษาของประธานโอลิมปิคไทย ซึ่งเป็นการยืนยันได้ว่า การทำงานระหว่าง คณะกรรมการโอลิมปิคไทยชุดใหม่ กับรัฐบาล จะไม่ติดขัดเรื่องการประสานงานอย่างแน่นอน เพราะมีประธานที่ปรึกษาของประธานโอลิมปิคให้คำแนะนำเรื่องแนวทางการดำเนินงาน เพื่อร่วมกันพัฒนาวงการกีฬา รวมทั้งยกระดับ และผลักดันให้นักกีฬาสร้างชื่อเสียงให้ประเทศไทยต่อไป</p>
<!-- /wp:paragraph -->

<!-- wp:paragraph -->
<p>อย่างไรก็ตาม นอกจากงานด้านกีฬาแล้ว นายสุชัย ยังได้ทำคุณประโยชน์อีกหลายเรื่อง อาทิ การสนับสนุน โรงเรียนวัดสุทธิวราราม อย่างต่อเนื่อง ให้การสนับสนุนค่าอาหารสำหรับนักกีฬาฟุตบอล, ห้องเรียนวิทยาศาสตร์ปรับปรุงใหม่ และกิจกรรมต่าง ๆ อีกมากมาย โดยนายสุชัยนั้น เป็นศิษย์เก่ารุ่น 66 ของโรงเรียนที่มีใจรักในเรื่องกีฬามานาน เคยเป็นนักกีฬามวยของโรงเรียน เป็นนายกสมาคมนักเรียนเก่าวัดสุทธิวราราม 2 สมัยด้วย และได้เข้ารับโล่ประกาศเกียรติคุณ จากโรงเรียนวัดสุทธิวราราม ในฐานะผู้ทำคุณประโยชน์ให้แก่โรงเรียนวัดสุทธิวรารามสู่สังคมและประเทศชาติมาแล้ว นอกจากนี้ นายสุชัย ซึ่งปัจจุบันดำรงตำแหน่ง กรรมการผู้จัดการใหญ่ บริษัท จี พี พี อินเตอร์เนชั่นแนล จำกัด ยังได้ทำคุณประโยชน์ต่อสังคมอีกมาก อาทิ ประธานมูลนิธิรุจิรวงศ์ ในพระบรมราชูปถัมภ์ โรงเรียนวัดสุทธิวราราม, บริจาคเงินเพื่อสาธารณกุศลสร้างพระอุโบสถ ศาลาการเปรียญ หอไตร สำนักสงฆ์ โรงเรียน โรงพยาบาล ทุนช่วยเหลือนักเรียน ทหาร ตำรวจ ฯลฯ ตั้งแต่ก่อตั้งบริษัท จี พี พี อินเตอร์เนชั่นแนลฯ ปี 2549 จนถึงปัจจุบัน ประมาณ 100,000,000 บาท (หนึ่งร้อยล้านบาท)</p>
<!-- /wp:paragraph -->

<!-- wp:paragraph -->
<p>ทั้งนี้ จากการที่ นายสุชัย เป็นคนใจดี ให้การช่วยเหลือผู้อื่น ทำคุณประโยชน์ต่อสังคมและประเทศอย่างต่อเนื่อง ทำให้ได้รับฉายาจากคนวงการกีฬา อาทิ "พี่มีแต่ให้" และ "ใจถึงพึ่งได้" โดยสมาคมนักข่าวช่างภาพกีฬาแห่งประเทศไทย ได้ตั้งฉายาให้ นายสุชัย เมื่อปี 2564 ว่า "พี่มีแต่ให้" สมาคมนักข่าวช่างภาพกีฬาฯ ได้ระบุรายละเอียดว่า สำหรับ "บิ๊กสุชัย" อยู่เบื้องหลังของวงการกีฬามาตลอดนับตั้งแต่สมาคมมวยสากลสมัครเล่นฯ และสมาคมกีฬาว่ายน้ำฯ หลังจากขึ้นมารับตำแหน่งนายกสมาคมกีฬาลอนเทนนิสฯ อย่างเต็มตัว ดูเหมือนดวงจะถูกโฉลก แม้กีฬาโปรดจะไม่ใช่เทนนิส แต่ด้วยการบริหารงานสไตล์ใจถึงพึ่งได้ไม่หวังผลประโยชน์กล้าได้กล้าเสียมีโบนัสและส่งกำลังใจให้กับนักกีฬาทุกครั้งก่อนเดินทางไปแข่งขันและประสบความสำเร็จหลังแข่งขัน จนทำให้ผลงานของนักเทนนิสไทย เริ่มขยับไปในทิศทางที่ดีประสบความสำเร็จในเกมระดับนานาชาติหลายรายการ</p>
<!-- /wp:paragraph -->

<!-- wp:paragraph -->
<p>สำหรับ นายสุชัย พรชัยศักดิ์อุดม ปัจจุบันดำรงตำแหน่งนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ซึ่งดำรงตำแหน่งนี้มาตั้งแต่ปลายปี 2563 โดยสมัยนี้ถือเป็นสมัยที่ 2 มีวาระการทำงานตั้งแต่ 2567-2571 นอกจากนี้ นายสุชัย ยังเคยดำรงตำแหน่ง เลขาธิการสมาคมกีฬามวยสากลแห่งประเทศไทย และอยู่เบื้องหลังความสำเร็จของนักมวยเหรียญรางวัลโอลิมปิค อาทิ มนัส บุญจำนงค์ ที่คว้าเหรียญทองโอลิมปิกเกมส์ 2004 และ แก้ว พงษ์ประยูร ที่คว้าเหรียญเงินโอลิมปิกเกมส์ 2012</p>
<!-- /wp:paragraph -->

<!-- wp:image {"id":48434,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486138827_1082946843868297_5243563206124049376_n-1024x767.jpg" alt="" class="wp-image-48434"/></figure>
<!-- /wp:image -->