<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"อมารี" คว้าดับเบิ้ลแชมป์บีช เทนนิสแชมเปี้ยนชิพ สนาม3</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด รายการ "บีช เทนนิส แชมเปี้ยนชิพ" สนามที่ 3 ชิงเงินรางวัลรวม 50,000 บาท ที่สนามเกรต้า สปอร์ต คลับ พัทยา จ.ชลบุรี เริ่มแข่งวันแรกในวันที่ 29 พฤษภาคม 2566 เข้าสู่การแข่งขันรอบชิงชนะเลิศ ซึ่งในประเภทคู่ผสม เล็กลามัตย์ แฮริสัน นักตบดีกรีทีมชาติจับคู่กับ อมารี เสตติวงศ์ จากกรุงเทพฯ พบกับ คู่มือวาง 4 ของรายการ ประกายกานต์ สาวิสิทธิ์ นักตบทีมชาติ กับ นุกูล รักความสุข จากชลบุรี แมทช์นี้ทั้งคู่ต่างรู้ชั้นเชิงกันดี ทำให้เกมออกมาค่อนข้างสนุกสูสี เซตแรกเป็น เล็กลามัตย์ กับ อมารี ช่วยกันเก็บชัยชนะไปก่อน 7-5 จากนั้น ประกายกานต์ กับ นุกูล แก้เกมได้ดีพลิกกลับมาชนะเซตสอง 6-4 ทำให้ต้องมาดวลซูเปอร์ไทเบรกตัดสินในเซตสุดท้าย ซึ่ง เล็กลามัตย์ กับ อมารี อาศัยความแกร่งเอาชนะได้ในที่สุด 10-8 ส่งผลให้สนามนี้ แชมป์ตกเป็นของ เล็กลามัตย์ กับ อมารี ทันทีด้วยการชนะ 2-1 เซต ด้วยสกอร์ 7-5, 4-6 และ 10-8
   ขณะที่ผลแข่งขัน รอบชิงชนะเลิศ หญิงคู่ ประกายกานต์ สาวิสิทธิ์ นักตบทีมชาติที่พลาดหวังจากคู่ผสมก็มาจับคู่กับ อมารี เสตติวงศ์ ในฐานะคู่มือวาง 2 ของรายการ คว้าแชมป์รายการนี้ได้อย่างเยี่ยมยอด ด้วยการพลิกโค่นคู่มือวาง 1 ของรายการ มะยุรี หาญมนตรี จากชลบุรี กับ อรปรีย์ญา อินทร์เพ็ง จากพะเยา 2 เซตรวด ด้วยสกอร์ 6-1 และ 6-2
  จากชัยชนะครั้งนี้ส่งผลให้ อมารี เสตติวงศ์ สามารถคว้าดับเบิ้ลแชมป์มาครองได้อย่างเยี่ยมยอด จาก คู่ผสม และ หญิงคู่
   ด้านรอบชิงชนะเลิศ ชายคู่ คู่นักตบหนุ่มจากสงขลา นภัส สังข์ทอง กับ พงศธร เบญจมาศ รองแชมป์จาก 2 สนามที่ผ่านมา ครั้งนี้ทั้งคู่สามารถใช้ความเฉียบขาดและเกมรุกที่ดุดันคว้าแชมป์มาครองได้สำเร็จเป็นครั้งแรก ด้วยการพลิกชนะคู่มือวาง 1 ของรายการ เสกศักดิ์ ช่างหนอง กับ เนติวิศน์ เป็งวรรณา จากชลบุรี 2 เซตรวด ด้วยสกอร์ 6-2 และ 6-3</code></pre>
<!-- /wp:code -->

<!-- wp:image {"id":37526,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/IMG_1354-1024x683.jpeg" alt="" class="wp-image-37526"/></figure>
<!-- /wp:image -->