<!-- wp:paragraph {"align":"center","style":{"typography":{"fontSize":20},"color":{"background":"#f6e7e5"}}} -->
<p class="has-text-align-center has-background" style="background-color:#f6e7e5;font-size:20px"><strong>"ข้าวกล้อง" อนันต์นที พงศ์ศิริเลิศนักหวดรุ่นจิ๋วจากชุมพร สู่ความฝันที่ยิ่งใหญ่</strong></p>
<!-- /wp:paragraph -->

<!-- wp:paragraph -->
<p>ในวัยเพียง 11 ปี ของ "น้องข้าวกล้อง" ด.ช.อนันต์นที พงศ์ศิริเลิศ จากจังหวัดชุมพร ได้ก้าวเข้าสู่เส้นทางการเป็นนักกีฬาเทนนิสเยาวชน โดยน้องได้อันดับ 4 ของการแข่งขันคัดเลือกเยาวชนทีมชาติไทย ในรุ่นอายุไม่เกิน 12 ปี ประจำปี 2568 ความสำเร็จของนักหวดรุ่นจิ๋วรายนี้ ไม่ได้มาเพราะโชคช่วย ไม่ได้เล่นเพื่อเอาความสนุกเพียงอย่างเดียว แต่เกิดจากความมุ่งมั่น ฝึกซ้อมอย่างหนัก และความรักในกีฬาเทนนิสที่ไม่มีวันหมดตามความฝันที่น้องข้าวกล้องวาดไว้นั่นเอง เส้นทางการเล่นเทนนิสของ "น้องข้าวกล้อง" ได้รับเเรงสนับสนุนจากครอบครัว เเละคนรอบข้างรอบตัวของน้อง รวมทั้งโค้ชที่คอยฝึกฝนฝึกสอนอย่างเข้มข้น บวกกับความใส่ใจในการเติมเต็มเทคนิคให้น้อง สำหรับโค้ชคนเเรกที่ถ่ายทอดวิชาให้น้องคือ "โค้ชโป๊ป" ธรรมศักดิ์ ค่านคร ส่วนโค้ชคนปัจจุบันคือ "โค้ชหญิง" พอหทัย สุขสําราญ ที่คอยปรับจูน เเละให้คําเเนะนํากับน้องข้าวกล้องในจุดที่ยังต้องเเก้ไข ด.ช.อนันต์นที พงศ์ศิริเลิศ เกิดวันที่ 28 พฤศจิกายน 2556 ปัจจุบันอายุ 11 ปี กําลังศึกษาอยู่ที่ โรงเรียนนานาชาติ Daniel International School จังหวัดสุราษฎร์ธานี และเเม้ว่าน้องเรียนที่สุราษฎร์ธานี เเต่บ้านเกิดของ "ข้าวกล้อง" อยู่ที่จังหวัดชุมพร</p>
<!-- /wp:paragraph -->

<!-- wp:paragraph -->
<p>เเละถึงเเม้ว่าชุมพรจะไม่ใช่ศูนย์กลางของกีฬาเทนนิสในประเทศไทย เเต่ด้วยความรักในเทนนิสเเละความมุ่งมั่น รวมทั้งความตั้งใจของ "น้องข้าวกล้อง" ทําให้น้องได้พยายามสร้างสรรค์ผลงานที่โดดเด่น เพื่อมอบเป็นของขวัญให้เเก่ครอบครัว โดยมีผลงานโดดเด่นมากมาย อาทิ <br>* ชนะเลิศ การเเข่งขันเทนนิสเยาวชนเพื่อความชนะเลิศเเห่งประเทศไทยครั้งที่ 61 (ประจําปี 2566) ประเภทชายคู่ รุ่นอายุไม่เกิน 10 ปี <br>* ชนะเลิศ ประเภทชายเดี่ยว รุ่นอายุไม่เกิน 12 ปี การเเข่งขันเทนนิส PTT-ลอนเทนนิสพัฒนาฝีมือ (ประจําปี 2567) ครั้งที่ 1 ภาคใต้ <br>* ชนะเลิศ ประเภทชายเดี่ยว รุ่นอายุไม่เกิน 12 ปี การเเข่งขันเทนนิส PTT-ลอนเทนนิสพัฒนาฝีมือ (ประจําปี2568) ครั้งที่ 1 ภาคใต้ ผลงานที่ "น้องข้าวกล้อง" ได้ทุ่มเทเเรงกายเเรงใจเหล่านี้ เเสดงให้เห็นถึงความตั้งใจของตัวน้องเอง รวมถึงครอบครัวที่คอยซัพพอร์ตในด้านต่าง ๆ และการที่ได้อันดับ 4 ของการแข่งขันคัดเลือกเยาวชนทีมชาติไทยในปีนี้ ก็เป็นครั้งแรกที่ก้าวมาถึงจุดนี้ และถือเป็นก้าวสำคัญ เพื่อปูทางสู่อนาคต</p>
<!-- /wp:paragraph -->

<!-- wp:paragraph -->
<p>"น้องข้าวกล้อง" ได้เผยถึงความรู้สึกว่า "เซอร์ไพรส์มาก ๆ ครับ ไม่คิดว่าจะมาถึงจุดนี้ เนื่องจากไม่มีเวลาเตรียมความพร้อมมากเท่าไหร่ รู้เเค่ว่า สู้ให้ถึงที่สุดทุก ๆ เเมทช์ที่ลงสนาม ดีใจเเละภูมิใจในตัวเองที่สุดในชีวิตครับ ซึ่งจะทำให้มีแรงบันดาลใจในการแข่งขันครั้งต่อไป นักเทนนิสที่เป็นไอดอลของ "น้องข้าวกล้อง" คือ คาร์ลอส อัลคาราซ นักเทนนิสอาชีพชายชาวสเปน วัย 22 ปี มืออันดับ 2 ของโลก ซึ่งมีผลงานโดดเด่นเเละมีสไตล์การตีที่ดุดัน ถูกใจ "น้องข้าวกล้อง" เป็นอย่างมาก และทำให้ "น้องข้าวกล้อง" ใฝ่ฝันอยากไปแข่งแกรนด์สแลมเหมือนนักหวดแถวหน้าของโลกรายนี้บ้าง แน่นอนว่า เด็กทุกคนย่อมมีความใฝ่ฝัน รวมถึง "น้องข้าวกล้อง" ซึ่งด้วยวัยเพียง 11 ปี ยังมีเวลาในการพัฒนาฝีมืออีกมากมาย เพื่อก้าวขึ้นมาทำผลงานประดับวงการเทนนิสของประเทศไทย เเละด้วยความตั้งใจที่ชัดเจน เราอาจได้เห็น "น้องข้าวกล้อง" ด.ช.อนันต์นที พงศ์ศิริเลิศ โลดเเล่นในเวทีเเกรนด์สเเลม ตามเเบบไอดอลของเขา เเละเป้าหมายที่วาดฝันไว้ก็เป็นได้. </p>
<!-- /wp:paragraph -->

<!-- wp:paragraph -->
<p>ธันธิยะ ศิริพล : รายงาน</p>
<!-- /wp:paragraph -->

<!-- wp:image {"id":50008,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505343066_1141896194640028_6226930912207506565_n-1024x683.jpg" alt="" class="wp-image-50008"/></figure>
<!-- /wp:image -->