<!-- wp:paragraph {"align":"center","textColor":"vce-bg","style":{"color":{"background":"#00a34d"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a34d;font-size:22px"><strong>เปิดฉากเทนนิสเยาวชนปทท.หน61<br>"แดนไทย"ซิวชัย-"จิตตานันท์"ทะลุ16คน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี ในช่วงแรก (วันที่ 30 มี.ค.- 3 เม.ย.) เป็นการแข่งขันของรุ่นอายุไม่เกิน 8 ปี กับ 14 ปี และเมื่อวันที่ 30 มี.ค. เป็นวันแรก
       คู่ที่น่าสนใจ ประเภทเยาวชนชายเดี่ยว รุ่นอายุไม่เกิน 14 ปี "น้องแดน" แดนไทย ตาก้อง นักเทนนิสจากปทุมธานี วัย 14 ปี มือวาง 4 ของรายการ และมือ 8 ของไทย พบกับ "น้องมาร์ค" เดวิด แคมป์เบล นักเทนนิสจากชลบุรี วัย 14 ปี ลูกครึ่งไทย-สกอตแลนด์ มือ 65 ของไทย โดยทั้งคู่ได้บายในรอบแรก 128 คน และมาพบกันในรอบ 64 คน ซึ่งผลการแข่งขัน ปรากฏว่า แดนไทย โชว์ฟอร์มได้ยอดเยี่ยม เอาชนะได้ 2 เซตรวด 6-1, 6-2 และผ่านเข้ารอบ 32 คนสุดท้าย ไปพบกับ จิรภัทร พัฒนธีระเดช จากกรุงเทพฯ วัย 13 ปี มือวาง 29 และมือ 52 ของไทย ที่หวดชนะ เอจิ ชิโมดะ จากชลบุรี วัย 12 ปี มือ 101 ของไทย ได้ 2-0 เซต 6-4, 6-3
       ด้านเยาวชนหญิงเดี่ยว รุ่นอายุไม่เกิน 14 ปี จิตตานันท์ วิมุกตานนท์ นักหวดจากพิษณุโลก วัย 13 ปี มือวาง 1 ของรายการ และมือ 1 ของไทย ที่ได้บายรอบแรก 64 คน ควงแร็กเกตคู่ใจลงหวดรอบ 32 คน พบกับคู่ต่อกรฝีมือดีอย่าง กวินธิดา ชุ่มชิด จากนครราชสีมา มือ 25 ของไทย ก่อนที่ จิตตานันท์ เอาชนะได้ 2-0 เซต ด้วยสกอร์ 7-5, 6-2 และฉลุยสู่รอบ 16 คนสุดท้าย ไปพบกับ กนกอินทร์ วงศ์ภูวรักษ์ จากกรุงเทพฯ มือวาง 13 และมือ 17 ของไทย ที่ชนะ เฟรันดา บุญเที่ยง จากกรุงเทพฯ 6-0, 6-1  
       ในส่วนผลการแข่งขันคู่อื่น ๆ รุ่นอายุไม่เกิน 14 ปี เยาวชนชายเดี่ยว รอบ 64 คน ตรัย ศรีเสน (มือวาง 1-ประจวบคีรีขันธ์) ชนะผ่าน บุญบารมี สอนชัย (กทม.), ปริญ อินทรพรหม (กทม.) ชนะ กฤตภาส อุลิดสถิตย์ (ชลบุรี) 6-1, 6-0 ภูเบศ วรนุตารักษา (กทม.) ชนะ กฤศวัฒน์ จันทร์ต๊ะแก้ว (พิษณุโลก) 6-3, 6-2 กรวิชญ์ โตจำเริญ (ตาก) ชนะ เมธัส ทองบัณฑิต (ชลบุรี) 6-1, 6-1 ปริญญา ด่านดอน (สมุทรปราการ) ชนะ วีรวิชญ์ รัตนทัศนีย์ (กทม.) 6-0, 6-2
       อัครกฤษฏิ์ ตันตสุรฤกษ์ (มือวาง 7-กทม.) ชนะ กรรธนพัฒ จอมประชา (พัทลุง) 6-0, 6-0 วีรวิชญ์ กำพุฒ (มือวาง 3-กทม.) ชนะ ฐิติกร สุดตา (กทม.) 6-1, 6-1 ปิยังกูร ฉัตรมาศ (มือวาง 5-ชลบุรี) ชนะ ณัฐฏ์ โภควรรณวิทย์ (สุพรรณบุรี) 6-0, 6-0 ปภังกร บุญฤทธิ์ (มือวาง 6-สุราษฎร์ธานี) ชนะ จักรกฤษณ์กั๊ด เกอร์ชอน (กทม.) 6-0, 6-1 อริยพล หลีกุล (มือวาง 9-สงขลา) ชนะ ภูณัช จิตตตั้งตรง (นครปฐม) 6-0, 6-0
       รุ่นอายุไม่เกิน 14 ปี เยาวชนหญิงเดี่ยว รอบ 64 คน กวินธิดา ชุ่มชิด (นครราชสีมา) ชนะ ทิพย์ธารา ปัญญาภาพ (ลำปาง) 6-3, 6-1 รุ่งรดิศ กัญญ์วรากุล (อุดรธานี) ชนะ กานต์ธีรา ลิมปิวรรณ (เชียงใหม่) 2-6, 6-4 และซูเปอร์ไทเบรก 10-4 ธนพร ดิษฐวิชัย (ยะลา) ชนะ นภัสวรรณ วัชระมงคล (กทม.) 6-0, 6-1 อิสรีย์ สธนเสาวภาคย์ (ปทุมธานี) ชนะ เรมิ อิอูจิ (นนทบุรี) 6-1, 6-3
       ณัฐปภัสร สกุลอิสริยาภรณ์ (ขอนแก่น) ชนะผ่าน วรณัน จินดาลิขิต (กทม.), เพอร์ลีน จิ๋วพัฒนกุล (นครศรีธรรมราช) ชนะ สายชล คงกิจภากรณ์ (ชลบุรี) 6-0, 6-0 มะลิ อ่องลออ (ปทุมธานี) ชนะ เขมิกา เรืองปาน (เชียงใหม่) 6-3, 6-3 ทิพกฤตา ประเทศ (สมุทรปราการ) ชนะ ธษา เตียวสวาท (กทม.) 6-0, 6-2
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-draws-MTI1MA==.html</code></pre>
<!-- /wp:code -->

<!-- wp:image {"id":36666,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/BC80CF97-DF1B-42C1-B7CA-D02696D41DA9-1024x683.jpeg" alt="" class="wp-image-36666"/></figure>
<!-- /wp:image -->